അലങ്കാര ചമയങ്ങള് — വികാസ്പീഡിയ\nഹോം പേജ് / വിദ്യാഭ്യാസം / പ്രാഥമിക വിദ്യാഭ്യാസം / ചരിത്രം / കേരള ചരിത്രം / അലങ്കാര ചമയങ്ങള്\nഅലങ്കാര ചമയങ്ങളെ സംബന്ധിച്ച കൂടുതൽ വിവരങ്ങൾ\nവൈവിധ്യമാര്‍ന്ന അലങ്കാര ചമയങ്ങള് നമുക്ക് പൈതൃകമായിട്ടുണ്ട്.\nആഘോഷങ്ങള്‍ക്കുപയോഗിക്കുന്ന അലങ്കാര വസ്തുക്കള്, ചമയങ്ങള് തുടങ്ങിയവ\nവടക്കന് കേരളത്തില് പ്രചാരത്തിലുണ്ടായിരുന്ന കലാരൂപമാണ് വേടന്‍പാടല്.കര്‍ക്കടകമാസത്തില് തുടങ്ങുന്ന ഈ കലാരൂപം ഓണം കഴിഞ്ഞാണ് അപ്രത്യക്ഷമാവുക.ചെറിയ ചെണ്ട കഴുത്തില് തൂക്കിയിട്ട ആളിനൊപ്പം വേടനെ പോലെ അമ്പും വില്ലും ധരിച്ച് ഒരു കുട്ടി രംഗത്തുവരും.വനത്തില് വേടന് അനുഭവിക്കുന്ന കഷ്ടതകളെക്കുറിച്ചുള്ള പാട്ടാണ് ഇതിനൊപ്പം പാടുക.കിരാതം കഥയാണ് പാട്ടിന്റെ ഇതിവൃത്തം.ചോറും കറിയും അരിയും മറ്റു സാധനങ്ങളും നല്കി എല്ലാ വീട്ടുകാരും വേടനെ സ്വീകരിച്ചിരുന്നു.വേടന്‍പാട്ട് പാടിയാല് ഐശ്വര്യം നിറയുമെന്നാണ് പഴമക്കാരുടെ വിശ്വാസം\nതിരുവോണനാളില് വീടുകളിലെത്തി പല ചേഷ്ടകളും കാണിച്ച് വീട്ടുകാരെയും നാട്ടുകാരെയും ചിരിപ്പിക്കുന്ന ഒരു ഹാസ്യകഥാപാത്രമാണ് ഓണപ്പൊട്ടന്.പ്രജകളെ കാണാനും അവരുടെ ക്ഷേമം അന്വേഷിക്കാനും മഹാബലി ഓണപ്പൊട്ടന്റെ വേഷത്തില് വരുന്നു എന്നാണ് ഐതിഹ്യം.മുഖത്ത് ചായം പൂശി ചുവന്ന പട്ടുടുത്ത് തലയില് തെച്ചിപ്പൂ നിറച്ച കിരീടവും വെച്ച് കുരുത്തോലക്കുടയുമേന്തിയാണ് ഓണപ്പൊട്ടന്റെ വരവ്. ഓണപ്പൊട്ടന് ആരോടും ഒന്നും സംസാരിക്കാറില്ല. കയ്യിലെ മണി കിലുക്കിയാണ് നാട്ടുകാരെ തന്റെ വരവറിയിക്കുന്നത്. ആര്‍ത്തുല്ലസിച്ച് തന്നോടൊപ്പം കൂടുന്ന കുട്ടികളോടൊത്ത് തുള്ളിച്ചാടി ഓരോ വീട്ടിലുമെത്തി അവിടെനിന്ന് അരിയും ഓണക്കോടിയും ഭക്ഷണവും സ്വീകരിക്കുന്നു\nതടുത്തുതല്ല് / ഓണത്തല്ല്\nപണ്ടുകാലത്ത് ഓണാഘോഷത്തിന്റെ ഒരു പ്രധാന ഭാഗമായിരുന്നു കയ്യാങ്കളി അഥവാ ഓണത്തല്ല്. കളരിഅഭ്യാസ മുറകളുമായി കളിക്ക് സാമ്യമുണ്ട്. ചാണകം മെഴുകി പ്രത്യേകം തയ്യാറാക്കിയ നല്ല വീതിയും നീളവുമുള്ള തറയിലാണ് തല്ല് നടക്കുക. തറക്ക് രണ്ടുവശത്തുമായി തല്ലുകാര് അഭിമുഖമായി അണിനിരക്കും. അങ്കത്തട്ടില് ആയുധമില്ലാതെ രണ്ടുപേര് ഉടുത്തുകെട്ടി പരസ്പരം തല്ലുകയും തടുത്ത് തല്ലുകൊള്ളാതിരിക്കുകയും ചെയ്യുന്നു. ഉടുമുണ്ട് തറ്റുടുത്ത് രണ്ടാംമുണ്ട് അരയില് കെട്ടമുറുക്കിയുമാണ് തല്ലിന് ഇറങ്ങുന്നത്. ആര്‍പ്പുവിളിയും അട്ടഹാസവും കഴിഞ്ഞ് ഒരാള് കളത്തിലിറങ്ങും. എതിര്‍ചേരിയിലെ കാഴ്ചയില് തുല്യനെന്ന് തോന്നിക്കുന്ന മറ്റൊരാള് കളരിയിലിറങ്ങി തല്ല് ആരംഭിക്കും. ഇന്നത്തെപോലെ റഫറിമാരും നിയമങ്ങളുമൊക്കെ ഓണത്തല്ലിനും ഉണ്ടായിരുന്നു. കൈ നിവര്‍ത്തി കൈത്തലം പരത്തി മാത്രമേ അടിയും തടയും പാടുള്ളൂ. മുഷടിചുരുട്ടി ഇടിക്കുക, കാല് വാരുകയോ പിടിക്കുകയോ ചെയ്യുക, ചവിട്ടുക, കെട്ടിപ്പിടിക്കുക എന്നിവ ചെയ്താല് കളിക്കളത്തില് നിന്ന് പുറത്താകും. പാലക്കാടന് ഗ്രാമങ്ങളില് നിലനിന്നിരുന്ന ഈ വിനോദം ഇപ്പോള് ഓണമത്സരങ്ങളില് പ്രധാനപ്പെട്ട ഇനമാണ്.\nനാട്ടിന്‍പുറങ്ങളില് ഓണാഘോഷത്തിന്റെ ഭാഗമായി ഇപ്പോഴും നിലനില്‍ക്കുന്ന ഒരു വിനോദമാണ് ഉറിയടി. ശ്രീകൃഷ്ണന്റെ അമ്മയായ യശോദ മകനെ കാണാതെ ഉറിയില് ഒളിപ്പിച്ചുവെച്ച വെണ്ണ കൃഷ്ണന് കട്ടുതിന്നുന്നതും പിടിക്കപ്പെടുമ്പോള് ചമ്മലോടെ നില്‍ക്കുന്ന ശ്രീകൃഷ്ണനെയുമാണ് ഈ കളിയിലൂടെ അനുസ്മരിക്കപ്പെടുന്നത്. ഒരു കയറിന്റെ ഒരറ്റത്ത് വെള്ളം നിറച്ച മണ്‍കലത്തോടെ ഉറി കെട്ടിയിടും. കപ്പികെട്ടി അതിലൂടെ കയറിട്ട് കയറിന്റെ മറ്റേ അറ്റം ഉറിക്കാരന് പിടിക്കും. ചെണ്ടയുടെ താളത്തിനൊത്ത് ചുവടുവെക്കുന്ന കളിക്കാരന് നീണ്ട വടികൊണ്ട് ഉറിയിലെ കലം അടിച്ചു പൊട്ടിക്കാന് ശ്രമിക്കുന്നു. ഉറിക്കാരനാകട്ടെ കയറ് അയച്ചും മുറുക്കിയും കളിക്കാരനെ പ്രലോഭിപ്പിക്കുന്നു. ഇതിനിടെ ചുറ്റുഭാഗത്തുനിന്നും ആളുകള് കളിക്കാരന്റെ മുഖത്തേക്ക് ശക്തിയായി വെള്ളം ചീറ്റും. ഇതിനിടയില് ഉറിയിലെ കലം പൊട്ടിക്കുന്നയാളെ വിജയിയായി പ്രഖ്യാപിക്കും\nആലപ്പുഴ ജില്ലയില് പറയര്, വേട്ടുവര് എന്നീ വിഭാഗത്തില്‍പെട്ടവര്‍ക്കിടയില് പ്രചാരത്തിലുണ്ടായിരുന്ന മലവേട്ടുവര്‍നൃത്തം ഇപ്പോള് ഓണനാളിലാണ് പ്രധാനമായും അവതരിപ്പിക്കുന്നത്. മലവേട്ടുവര് ആഹാരത്തിനായി മൃഗങ്ങളെ വേട്ടയാടുന്ന സമ്പ്രദായം നൃത്തരൂപേണ അവതരിപ്പിക്കുന്നതാണ് ഈ നൃത്തം. 8 പുരുഷന്മാരും4സ്ത്രീകളുമടങ്ങുന്ന 12 പേരാണ് ഈ നൃത്തം അവതരിപ്പിക്കുന്നത്.\nനമ്പൂതിരി സമുദായത്തില്‍പെട്ടവര്‍ക്കിടയില് പ്രചാരത്തിലുണ്ടായിരുന്ന ഒരു വിനോദമാണിത്. സ്റ്റേജോ തിരശ്ശീലയോ ഇല്ലാതെ തുറന്ന വേദിയിലാണ് സംഘക്കളി അവതരിപ്പിക്കുക. കേളി, നാലുപാദം, പാന, ആംഗ്യം, ഹാസ്യം എന്നിവ ചേര്‍ന്നതാണ് ഈ കളി. പുരാണകഥയോ ദേവസ്തുതിയോ ആയ ഇതിന്റെ പാട്ടില് ഓണക്കാലത്ത് മാവേലി തമ്പുരാന്റെ വര്‍ണ്ണനയാണ് അവതരിപ്പിക്കുക. രസകരമായി തുള്ളി ആടിപാടുന്ന ഈ കളി ഇന്ന് തീര്‍ത്തും അന്യമായിട്ടുണ്ട്.\nഓണനാളില് സ്ത്രീകള് പങ്കെടുക്കുന്ന ഒരു പ്രധാന വിനോദമാണ് വട്ടക്കളി. പത്തു മുതല് പന്ത്രണ്ടുവരെ ആളുകള് വൃത്തത്തില് നിന്ന് കൈകൊട്ടിപ്പാട്ടു പാടി താളത്തിനൊത്ത് വട്ടത്തില് നടക്കുകയാണ് ഈ കളിയുടെ രീതി. വൃത്തത്തിന്റെ വ്യാസം വലുതാവുകയും ചുരുങ്ങുകയും ചെയ്തുകൊണ്ടേയിരിക്കും\nവടക്കന് കേരളത്തില് നീലിയാട്ടം എന്നും തെക്കന് കേരളത്തില് മുടിയാട്ടം എന്നും അറിയപ്പെടുന്ന ഈ നൃത്തരൂപം ഇപ്പോള് പ്രധാനമായും ഓണത്തോടനുബന്ധിച്ചു മാത്രമാണ് കൊട്ടിയാടുന്നത്. ചില ക്ലബ്ബുകളും മറ്റും ഓണാഘോഷത്തിന്റെ ഭാഗമായാണ് ഇത് സംഘടിപ്പിക്കുന്നത്. മരം, പറ, കരു, കൊക്കരോ തുടങ്ങിയ വാദ്യമേളങ്ങള്‍ക്കൊപ്പം മുടി ഇളക്കി ആടുന്ന ഈ ആട്ടരൂപം കേരളത്തില് ഹരിജന് സമുദായംഗങ്ങളായിരുന്നു അവതരിപ്പിച്ചിരുന്നത്. ചങ്ങഴിപ്പുറത്തു കയറിയിരുന്ന് ഇരുകൈകളും മാറിടത്തോടു ചേര്‍ത്ത് പാട്ടിന്റെ ഗതിയനുസരിച്ച് എല്ലാ ശരീരഭാഗങ്ങളും ചലിപ്പിച്ച് മുടിയാട്ടുകയാണ് ചെയ്യുന്നത്.\nകേരളത്തിലിപ്പോള് ഓണാഘോഷത്തിന്റെ ഭാഗമായും ഘോഷയാത്രകളിലും മാത്രമാണ് പ്രധാനമായും മയിലാട്ടം നടത്തുന്നത്. സുബ്രഹ്മണ്യന്റെ വാഹനമായ മയിലിന്റെ പുറപ്പാട് കാണിക്കുകയാണ് ഇതിന്റെ ലക്ഷ്യം. മുഖത്ത് മനയോല തേച്ച് തലയില് പാളകൊണ്ടുള്ള കിരീടമണിഞ്ഞ് മയില്‍പ്പീലി വിടര്‍ത്തി അരയില് കെട്ടി വെച്ചാണ് നര്‍ത്തകര് മയിലാട്ടം നടത്തുന്നത്\nപുരുഷന്മാര് ഏര്‍പ്പെട്ടിരുന്ന പ്രധാന ഓണവിനോദമായിരുന്നു തലമകളി. തോല്‍പ്പന്തോ നൂല്‍പന്തോ ഉപയോഗിച്ചാണ് തലമകളിയില് പങ്കെടുക്കുന്നത്. വെട്ടുകാര്, എതിരുകാര് എന്നിങ്ങനെ കളിക്കാര് രണ്ടു സംഘമായി പിരിഞ്ഞാണ് കളിയിലേര്‍പ്പെടുന്നത്. ഉയരത്തില് കുത്തിനിര്‍ത്തിയിരിക്കുന്ന കമ്പിന്റെ മുന്നില് നിന്നുകൊണ്ട് വെട്ടുകാരില് ഒരുത്തന് പന്തുവെട്ടുന്നു. തലമ, ഒറ്റ, ഇരട്ട, അഴമ, തൊടമ, പിടിച്ചുകെട്ടല്, കാല്‍ക്കൂട്, ഇട്ടോടി എന്നിങ്ങനെ മുന്നേറുന്ന കളിയില് വാല്യക്കാര് ആവേശത്തോടെ പങ്കാളികളാകുന്നു.\nപെണ്‍കുട്ടികളുടെ വിവാഹത്തോടനുബന്ധിച്ച് കളിച്ചിരുന്ന പൂച്ചാരിക്കളി ഇപ്പോള് ഓണാഘോഷചടങ്ങിലാണ് ചിലയിടങ്ങളിലെങ്കിലും കണ്ടുവരുന്നത്. കണക്ക സമുദായത്തില്‍പെട്ട സ്ത്രീകളാണ് ഈ കളിയില് ഏര്‍പ്പെട്ടിരുന്നത്. രംഗസജ്ജീകരണമോ സംഗീതവാദനങ്ങളോ ഈ കലാരൂപത്തിനാവശ്യമില്ല. മുടിയഴിച്ചിട്ട് തലയാട്ടിയും കൈകൊട്ടിപ്പാട്ടു പാടിയുമാണ് ചുവടുകള് നീക്കി കളിയിലേര്‍പ്പെട്ടവര് മുന്നേറുന്നത്.\nകണ്ണൂര് - കാസര്‍ഗോഡ് ജില്ലകളില് നിലനിന്നിരുന്ന പ്രധാന ഓണവിനോദമായിരുന്നു ചരടു കുത്തിക്കളി. വീടിന്റെ കഴുക്കോലില് രണ്ടു നിറത്തിലുള്ള പത്തോ അതിലധികമോ ചരടുകള് കൂട്ടിപ്പിരിച്ച് ഉണ്ടയാക്കി കെട്ടിത്തൂക്കും. ഒരാള് ഒരു നിറത്തിലുള്ള ചരട് പിടിക്കുമ്പോള് അടുത്തയാള് മറ്റേ നിറത്തിലുള്ള ചരടും തുള്ളി പിടിക്കണം. രസകരമായ പാട്ട് കാണികള് പാടികൊണ്ടിരിക്കും\nവീട്ടുമുറ്റമോ അകത്തളമോ വേദിയാക്കി പെണ്‍കുട്ടികള് ഏര്‍പ്പെട്ടിരുന്ന പ്രധാന ഓണ വിനോദമാണ് തുമ്പിതുള്ളല്. ഒരു പെണ്‍കുട്ടിയെ ഓണത്തുമ്പിയായി സങ്കല്‍പ്പിച്ച് കവുങ്ങിന്‍പൂക്കുല നല്കി നടുക്കിരുത്തും. തലയില് മുണ്ടിട്ടിരിക്കുന്ന പെണ്‍കുട്ടിക്കു ചുറ്റുമായി ഏഴോ എട്ടോ പെണ്‍കുട്ടികള് വട്ടത്തിലിരിക്കുന്നു. ചുറ്റിലുമിരിക്കുന്നവര് - ഒന്നാം തുമ്പിയും അവള് പെറ്റമക്കളും, പോക നടക്ക തുമ്പി തുള്ളാന് തുമ്പിയിരുമ്പല്ല ചെമ്പല്ല ഓടല്ല, തുമ്പത്തുടം മാല പൊന്‍മാല തുടങ്ങിയ പാട്ടുകള് പാടും. പത്താം തുമ്പിയും എന്നുവരേക്കും പാടുമ്പോഴേക്കും തുമ്പി ഉറഞ്ഞു തുള്ളാന് തുടങ്ങും. പാട്ടിനൊത്ത് ബോധം നഷ്ടപ്പെടും വരെ തുമ്പി തുള്ളുന്നു\nഓണക്കാലത്തെ പ്രധാന വിനോദങ്ങളിലൊന്നാണ് ഈ കലാരൂപം. ഉത്രാടം നാളിലാണിത് നടത്താറുള്ളത്. വേഷമണിഞ്ഞ പെണ്‍കുട്ടി ഉടുക്കിന്റെ സംഗീതത്തിനൊത്ത് തുള്ളി വരുന്നു. സന്താനഗോപാലം പാനയിലെ വരികളാണ് പ്രധാനമായും ആലപിക്കാറ്. വീടുകള് തോറും തുള്ളിവരുന്ന ഈ സംഘത്തിന് വീട്ടുകാര് കാണിക്ക നല്കുന്നു.\nപ്രധാന ഓണക്കാല വിനോദമാണ് കുമ്മാട്ടി. തൃശ്ശൂരിലാണ് ഇതിന്റെ കേന്ദ്രം. കുമ്മാട്ടിപ്പുല്ല് ദേഹത്തുകെട്ടി പുരാണ കഥാപാത്രങ്ങളുടെ പൊയ്മുഖങ്ങളിഞ്ഞ് പുരുഷന്മാരും കുട്ടികളുമാണ് ഈ കളിയില് പങ്കെടുക്കുക.\nഇതിനായി ഒരടി നീളത്തിലുള്ള ഒരു വടിയും മുരുക്കില് തീര്‍ത്ത ഒരു പരിചയും ഒരിലത്താളവും വേണം. ചുരുങ്ങിയത് എട്ടാളെങ്കിലും ഇതിന് വേണം. വട്ടത്തില് നിന്നാണ് കളിക്കുക. വട്ടത്തിന്റെ നടുക്ക് നിലവിളക്ക് വെയ്ക്കും. വിളക്കുവെച്ചതിനുശേഷം ഗുരുവിനെ പൂജിച്ച് കളി ആരംഭിക്കും. പുരാണകഥകളായ മഹാഭാരതം, രാമായണം എന്നിവയിലെ പാട്ടുകളാണ് ഇതില് ഉപയോഗിക്കുക. ഒരു ബനിയനും മുണ്ടുമാണ് വേഷം. കളികഴിഞ്ഞാല് മംഗളംചൊല്ലി ഇത് അവസാനിപ്പിക്കും. ചുരുങ്ങിയത് ഏതാണ്ട് ഒരു മണിക്കൂര് സമയം നീണ്ടുനി‍ല്‍ക്കുന്നതാണിത്. കല്ല്യാണാഘോഷങ്ങളിലും താലപ്പൊലി മഹോത്സവങ്ങളിലുമാണ് ഇത് നടത്തുക.\nകേരളത്തിലെ പ്രാചീനവും സമ്പന്നവുമായ ഒരു കലാരൂപമാണ് തുള്ളല് . കുഞ്ചന് നമ്പ്യാരാണ് ഈ കലാരൂപം വികസിപ്പിച്ചെടുത്തത്. തുള്ളലിന്റെ വേഷം, നൃത്തരീതി, പാട്ടിലെ വൃത്തങ്ങള് എന്നിവയെ അടിസ്ഥാനമാക്കി മൂന്നുതരം തുള്ളലുകളുണ്ട്. ഓട്ടന്‍തുള്ളല്, പറയന്‍തുള്ളല്, ശീതങ്കന്‍തുള്ളല് എന്നിവയാണത്. ശാസ്താവ്, കാളി, ശിവന് മുതലായവരെ പ്രതിഷ്ഠിച്ചിരുന്ന ക്ഷേത്രങ്ങളില് മാത്രമേ ആദ്യകാലത്ത് തുള്ളല് നടന്നിരുന്നുള്ളൂ. തുള്ളല് ഒരുതരം നൃത്തരൂപമാണ്. അതില് തുള്ളുന്നവര് കഥാപാത്രത്തിന്റെ വേഷം കെട്ടുന്നില്ല. നാട്ട്യധര്‍മ്മം അനുസരിച്ച് ഓരാഖ്യാതാവിന്റെ വേഷമാണ് അണിയുക. ആഖ്യാതാവ് നമ്പ്യാരെന്ന ഓട്ടനോ മാരാരെന്ന ശീതങ്കനോ പാക്കനാര് എന്ന പറയനോ ആവാം.\nകേരളീയമായ ആദ്യത്തെ നൃത്തനാടകമാണ് കൃഷ്ണനാട്ടം. ഉടുത്ത്കെട്ട്, ഉത്തരീയം, കിരീടം, ചുട്ടി തുടങ്ങിയ ആഹാര്യാംശങ്ങള്‍ക്കും കൂടിയാട്ടത്തെയും വേഷവൈവിധ്യത്തിനും, ആട്ടത്തിനും തെയ്യം തുടങ്ങിയവയുമാണ് കൃഷ്ണനാട്ടത്തെ അവലംബമാക്കിയിട്ടുള്ളത്. എട്ടുദിവസത്തെ കളിയാണ് കൃഷ്ണനാട്ടം. എട്ടുനാഴി എണ്ണ, എട്ടുതിരി, എട്ടു കുട്ടികള് , എട്ടുനാഴിക നേരത്തെ കളി, എട്ടു അരങ്ങു പണം എന്നിങ്ങനെ എട്ടു ചേര്‍ന്നുള്ള കണക്കുകളാണ് കൃഷ്ണനാട്ടത്തിനുള്ളത്.\nകേരളത്തിന്റെ ഒരു ക്ഷേത്രകലയാണ് കൂടിയാട്ടം. പ്രാചീനകാലത്തെ ഒരു നാടകീയാഭിനയമാണിത്. ചാക്യാര്‍മാരും, നങ്ങ്യാര്‍മാരും, നമ്പ്യാന്മാരും കൂടിയാണ് കൂടിയാട്ടം നടത്തുന്നത്. ചാക്യാന്മാര് പുരുഷവേഷവും നങ്ങ്യാന്മാര് സ്ത്രീവേഷവും കെട്ടിയാടുന്നു. മിഴാവ് കൊട്ടുന്നത് നമ്പ്യാന്മാരാണ്. നമ്പ്യാര്, നങ്ങ്യാര് എന്നിങ്ങനെ രണ്ടുവിഭാഗത്തില് പെട്ടവര് കൂടിയാടുന്നത് കൊണ്ടാവാം കൂടിയാട്ടം എന്ന പേര് ഈ കലാരൂപത്തിന് വന്നത് എന്നു കരുതപ്പെടുന്നു.\nകേരളീയമായ ഒരു ലാസ്യനൃത്തമാണ് മോഹിനിയാട്ടം. പ്രാചീനകേരളത്തില് നിലനിന്നിരുന്ന ഭായിയാട്ടത്തില്‍നിന്നും ദേവദാസികള് വികസിപ്പിച്ചെടുത്തതാണ് മോഹിനിയാട്ടം. കാമവൈരിയായ ശിവനെ മോഹിനി വേഷം കെട്ടിയ വിഷ്ണു, കാമവിവശനാക്കുന്നതാണ് കഥാവസ്തു. സ്വര്‍ണ്ണക്കര സാരി, നാഗഫണധര്‍മ്മില്ലം തുടങ്ങിയവയാണ് മോഹിനിയാട്ടത്തിന്റെ വേഷങ്ങള്. കൊളുത്തിവെച്ച നിലവിളക്കിന്റെ മുമ്പില് വെച്ചാണ് നൃത്തം. മൃദംഗം, തിത്തി എന്നീ വാദ്യങ്ങള് പാട്ടിന് അകമ്പടിയായുണ്ടാകും. കേരളകലാമണ്ഡലത്തിലെ ഒരു പ്രധാന പാഠ്യവിഷയമാണ് മോഹിനിയാട്ടം\nകേരളത്തിലെ ഹരിജന് മങ്കമാര്‍ക്കിടയില് നിലനിന്നിരുന്ന ഒരു നൃത്തസംവിധാനമാണ് മുടിയാട്ടം. മരം, പറ, കരു, കൊക്കരോ തുടങ്ങിയ വാദ്യമേളങ്ങള്‍ക്കൊപ്പം മുടിയിളക്കിയാടുന്ന ഒരു നൃത്തരൂപമാണിത്. ഇരുകരങ്ങളും മാറോടുചേര്‍ത്ത് പാട്ടിന്റെ ഗതിക്കനുസരിച്ച് സര്‍വ്വാംഗങ്ങളും ചലിപ്പിച്ചാണ് മുടിയാട്ടുക. കഴുത്തിന്റെ മുകള്‍ഭാഗം പമ്പരം കറങ്ങുന്നതുപോലെ കറക്കും. മലബാറില് നീലിയാട്ടം എന്നാണ് ഈ നൃത്തസംവിധാനം അറിയപ്പെടുന്നത്.\nകേരളത്തിലെ മങ്കമാരുടെ വസന്തോത്സവമാണ് തിരുവാതിര. ധനുമാസത്തിലെ താരുവാതിര നാളില് കുളിച്ച് കുറിയിട്ട് നൃത്തം വെച്ചും ഊഞ്ഞാലാടിയും ആഹ്ളാദിക്കും. പരമശിവന്റെ തിരുനാളാണ് തിരുവാതിര. ബാലികമാരുടെ കെട്ടുകല്ല്യാണം കഴിഞ്ഞ് ആദ്യം വരുന്ന തിരുവാതിര പൂതിരുവാതിര എന്നറിയപ്പെടുന്നു\nഉദാ:തെയ്യം, തിറ മുതലായ കലാരൂപങ്ങളില് വെളിച്ചപാട് മുതലായവര് ഉപയോഗിക്കുന്ന ചമയങ്ങള്\nപുലയ സമുദായത്തില്‍പെട്ടവര് അവതരിപ്പിച്ചിരുന്ന അനുഷ്ഠാനപരമായ ഒരു നാടന്‍കലയാണ് ഭദ്രകാളി തുള്ളല്. ഇപ്പോള് ഓണോത്സവങ്ങളിലെ ചടങ്ങുകളില് ഇതിന്റെ ചെറിയ രൂപം അവതിരിപ്പിക്കുന്നുണ്ട്. മഞ്ഞള്‍പൊടിയും അരിപ്പൊടിയും അരച്ച് മുഖത്തും മാറത്തും തേച്ച്, കച്ചയുടുത്ത്, ചുവന്നപട്ട് തലയില് കെട്ടി,കുരുത്തോല കൊണ്ടുള്ള ആടയാഭരണങ്ങളിഞ്ഞ് ചെണ്ട, മദ്ദളം, ചേങ്ങില എന്നീ മേളത്തിനൊത്ത് നൃത്തം ചെയ്യുന്ന രീതിയാണിത്.\nവടക്കേ മലബാറിലെ കാവുകളില് കെട്ടിയാടുന്ന അനുഷ്ഠാനകലയാണ് തെയ്യം. തെയ്യം എന്നതിന് ദൈവം എന്നാണര്‍ത്ഥം. അതായത് ദൈവം എന്ന പദത്തിന്റെ ഗ്രാമ്യരൂപമാണ് തെയ്യം. ദേവതാരൂപങ്ങളുടെ കോലങ്ങള് ആസുരവാദ്യങ്ങളില് നിന്നുയരുന്ന താളങ്ങള്‍ക്കനുസരിച്ച് കെട്ടിയാടുന്നതാണ് ഇതിലെ രീതി. ഒരു പുരാവൃത്തത്തിന് അനുസൃതമായുള്ള വേഷഭൂഷാദികളോടെ ദേവതാ രൂപം കൈകൊണ്ട് ഉറഞ്ഞുതുള്ളുകയും വ്യക്തികളുടെ പ്രശ്നങ്ങള്‍ക്ക് പരിഹാരം കാണുകയും ചെയ്യുന്ന ആരാധനാ രീതിയാണ് തെയ്യം കെട്ടിയാടലില് കാണുന്നത്. തെയ്യത്തിനു മുന്നില് ഓരോരുത്തരും അവരവരുടെ പ്രയാസങ്ങള് പറയുക പതിവാണ്. അതുകേട്ട് അവരെ സമാശ്വസിപ്പിക്കുകയും ക്ലേശങ്ങള് പരിഹരിക്കുമെന്ന് വാക്കുകൊടുക്കുകയും പതിവാണ്. ഉരിയാടല് എന്നാണ് ഇത് അറിയപ്പെടുന്നത്. വര്‍ണ്ണപ്പകിട്ടാര്‍ന്ന വേഷവിധാനമാണ് തെയ്യങ്ങള്‍ക്കുള്ളത്. മുഖത്തെഴുത്തിലും മെയ്യെഴുത്തിലുമുള്ള വ്യത്യാസമനുസരിച്ച് തെയ്യങ്ങളുടെ രൂപത്തിലും വ്യത്യാസം കാണും. മലയന്, വണ്ണാന്, വേലന് തുടങ്ങിയ ജാതിക്കാരാണ് കോലം കെട്ടിയാടുന്നത്.ഫോക് ലോറിസ്റ്റുകള് കൌതുകത്തോടെയും ഗൌരവത്തോടെയും വീക്ഷിക്കുന്ന അനുഷ്ഠാനകലയാണ് തെയ്യം\nനൃത്തപ്രധാനമായ അനുഷ്ഠാനകലയാണ് തിറ. തെയ്യം പോലെ മലബാറിലെ ചിലയിടങ്ങളില് കെട്ടിയാടുന്ന നാടന്‍കലയാണിത്. ധനുമാസത്തിലും മേടമാസത്തിലുമാണ് തിറയാട്ടം നടത്തുന്നത്. മൂന്നുദിവസം നീണ്ടുനില്‍ക്കുന്നതാണിത്. കോഴിക്കോട് ജില്ലയിലാണ് തിറയാട്ടം ഏറെ പ്രചാരത്തിലിരിക്കുന്നത്. പാലക്കാട് ജില്ലയില് പൂതം എന്നും കോഴിക്കോട് ജില്ലയില് തിറയെന്നും കണ്ണൂര് ജില്ലയില് തെയ്യമെന്നും കാസര്‍കോഡിനപ്പുറം ഭൂതമെന്നുമാണ് പേര്. കടലുണ്ടിക്കടുത്തുള്ള പേടിയാട്ടുത്സവത്തോടെ ആരംഭിക്കുന്ന തിറയുത്സവം മൂന്നിയൂര് കാളിയാട്ടത്തോടെ അവസാനിക്കും. അരിച്ചാന്ത്, കരിപ്പൊടി, മഞ്ഞള്‍പൊടി, ചുണ്ണാമ്പ്, മനയോല തുടങ്ങിയവ ഉപയോഗിച്ചുള്ള മുഖത്തെഴുത്തും ചുവന്ന വസ്ത്രവും വലിയ മുടി എന്നറിയപ്പെടുന്ന കിരീടങ്ങളും കാല്‍ച്ചിലമ്പും കുരുത്തോലയുടെ അലങ്കാരവുമെല്ലാം വ്യത്യസ്തമായ രീതിയില് സന്നിവേശിപ്പിച്ചാണു തെയ്യത്തെ ചമയിപ്പിക്കുന്നത്. വണ്ണാന്, പെരുമണ്ണാന്, മുന്നൂറ്റാന്, പാണന്, അഞ്ഞൂറ്റാന്, വേലന്, മലയന്, കോപ്പാളന്, ചിങ്ങത്താന്, കളനാടി എന്നീ സമുദായക്കാരാണ് സാധാരണയായി തെയ്യം കെട്ടിയാടുന്നത്.\nപരദേവത, ഗുളികന്, ഘണ്ടാകര്‍ണന്, കാളി, കുട്ടിച്ചാത്തന്, മുത്തപ്പന്, കതിവന്നൂര് വീരന്, കടവാങ്കോട്ട മാക്കം തുടങ്ങിയവയുടെ തെയ്യങ്ങള് മലബാറില് പ്രസിദ്ധമാണ്. വടക്കന്‍പാട്ടിലെ പ്രധാന നായകരായ തച്ചോളി ഒതേനനും കപ്പള്ളി പാലാട്ട് കോമനും കറ്റോടി രയരപ്പനും തേവര് വെള്ളനുമെല്ലാം മറ്റുള്ള ദേവതമാരോടൊപ്പം കടത്തനാട്ടില് കെട്ടിയാടപ്പെടുന്നുണ്ട്. നാലുതരം ദേവതാരപങ്ങളാണു തെയ്യങ്ങളായി ആടുന്നത്. ഒന്ന്, പുരാണങ്ങളിലെ ദൈവങ്ങള്, രണ്ട്, അഭൌമ ജനനത്തിലൂടെ സൃഷ്ടിക്കപ്പെടുന്നവര്, മൂന്ന്, മനുഷ്യന് മരിച്ചതിനുശേഷം ദൈവികത്വം കല്പിക്കപ്പെടുന്നവ‍ര്, നാല്, കാരണവന്മാര്, പരദേവതയും കാളിയുമൊക്കെ പുരാണങ്ങളിലെ ദേവതാ സങ്കല്പങ്ങളാണ്. ഗുളികന്, ഘണ്ടാകര്‍ണന്, എന്നിവ അഭൌമ ജനനം വഴി ദേവതാരൂപം കൈകൊള്ളുന്നതിന് ഉദാഹരണമാണ്. കുട്ടിച്ചാത്തനും കതിവന്നൂര് വീരനും മുത്തപ്പനുമെല്ലാം മരിച്ചതിനു ശേഷം ദൈവികത്വം കല്പിക്കപ്പെടുന്നതാണ്. ഒതേനനും മറ്റും കാരണവന്മാര് എന്ന നിലയ്ക്കാണ് കെട്ടിയാടുന്നത്.\nമധ്യതിരുവിതാംകൂറിലെ കരുനാഗപ്പള്ളിക്ക് സമീപത്തുള്ള പ്രദേശങ്ങളിലും തിരുവനന്തപുരം ജില്ലയുടെ ഭാഗങ്ങളിലും നിലനിന്ന ഗ്രാമീണ കലാരൂപമാണിത്. പൊറാട്ടു നാടകങ്ങളുടെയും സംഗീതനാടകങ്ങളുടെയും സംയുക്ത ഭംഗി ഇതിനുണ്ട്. കാക്കാലനാടകം, കാക്കാലിച്ചി നാടകം, കാക്കരുകളി എന്നീ പേരുകളിലും ഈ കല അറിയപ്പെടുന്നു. ശിവനും പാര്‍വതിയും കാക്കാനും കാക്കാത്തിയുമായി ഭൂമിയില് സഞ്ചരിച്ചുവെന്ന വിശ്വാസമാണ് ഇതിന്റെ പാശ്ചാത്തലം. പാണന്മാര്, കമ്മാളന്മാര് തുടങ്ങിയവരാണ് ഇത്അവതരിപ്പിക്കുന്നത്. തെക്ക് ഈഴവരും കുറുവരും ഇത് അഭിനയിക്കുന്നു. നൃത്തം, അഭിനയം, സംഗീതം എന്നീ അടിസ്ഥാനകലകള് കൂടിച്ചേര്‍ന്നതാണ് കാക്കാരിശ്ശിനാടകം. ഇലത്താളം, ഗിഞ്ചറ, മൃദംഗം തുടങ്ങിയവയാണ് ഈ കലാരൂപത്തില് ഉപയോഗിക്കുന്ന വാദ്യോപകരണങ്ങള്\nമധ്യതിരുവിതാംകൂറിന്റെ കലയാണ് പടയണി. പത്തനംതിട്ട ജില്ലയിലെ കടമ്മനിട്ടയാണ് പടയണിക്കലയുടെ ഒരു പ്രധാന കേന്ദ്രം. മറ്റൊന്ന് കോട്ടയം-ആലപ്പുഴ ജില്ലകളുടെ സംഗമസ്ഥാനങ്ങളില് ഒന്നായ നീലംപേരൂരാണ്. കാളീപ്രീതിക്കുവേണ്ടി നടത്തുന്ന കലാരൂപമാണിത്. വിളവെടുപ്പിനും വിത്തിറക്കിനുമിടക്കുള്ള വേളയിലാണു ഇത് നടത്തുക. അനുഷ്ഠാനകലകളില് പാരമ്പര്യവും വേഷസൌന്ദര്യവും തികഞ്ഞ ഒന്നാണ് പടയണി. കാവുകളില് നിശ്ചിതകാലത്തില് നിശ്ചിതസമുദായത്തില്‍പെട്ട അടിയാന്‍മാരുടെ ആത്മാര്‍ത്ഥമായ പങ്കാളിത്തത്തോടുകൂടി ചിട്ടപ്പെടുത്തിയെടുത്ത ഒരനുഷ്ഠാനമാണിത്. പരിഷ്കാരം കത്തിനില്‍ക്കുന്ന ഇക്കാലത്തുപോലും കാവിലും അമ്പലമുറ്റങ്ങളിലും കെട്ടിയാടി ഉറഞ്ഞുതുള്ളുന്ന രൂക്ഷമൂര്‍ത്തിയായ കോലത്തിനുമുന്നില് ഭയഭക്തിയോടെ തങ്ങളുടെ വരുംകാല സൌഭാഗ്യത്തിന് കൈനീട്ടി തൊഴുതു നില്‍ക്കുന്നവരെ നാട്ടിന്‍പുറങ്ങളില് കാണാം. ദേവതാരൂപം ധരിച്ച് നടത്തുന്ന നൃത്തവും വായ്ത്താരിയും മേളങ്ങളും കൂടിച്ചേര്‍ന്ന ഒരാരാധനയാണ് നാടോടിക്കലയിലെ ഊര്‍ജ്ജപ്രവാഹമായ പടയണി.\nകണിയാന്‍മാരാണ് പടയണിക്കോലങ്ങള് വരയ്ക്കുകയും തുള്ളുകയുംചെയ്യുന്നത്. ഇതു ചെയ്യുമ്പോള് സുബ്രഹ്മണ്യന്റെ പരിവേഷമാണ് തങ്ങള്‍ക്കുള്ളത് എന്നാണവരുടെ വിശ്വാസം. പ്രദര്‍ശനപരമായി ഏറെ ആകര്‍ഷകത്വമുള്ള പടയണിയില് വ്യത്യസ്ത കലാരൂപങ്ങള് ഉണ്ടാവും. ഗണപതിക്കോലം, കുതിരക്കോലം,മറുത, പക്ഷി, കാലന്, മാടന്, യക്ഷി, ഭൈരവി എന്നിങ്ങനെ ക്രമമനുസരിച്ചായിരിക്കും കോലങ്ങള് പ്രവേശിക്കുക. ഓരോ കോലത്തിനും ഭാവം വെളിപ്പെടുത്താന് വ്യത്യസ്ത വര്‍ണങ്ങള് ഉപയോഗിക്കും. പടയണിയിലെ ഏറ്റവും വലിയ കോലം ഭൈരവിയുടേതാണ്.\nമറുത - ദാരികനെ കൊല്ലാതിരിക്കുവാന് വേണ്ടി, ഭാര്യ പൌര്‍ണമിവ്രതം നോക്കി, അപ്പോള് ഭദ്രകാളിക്ക് വസൂരിരോഗം പിടിപെട്ടു. ഇതെല്ലാം ശിവന് കാണുന്നുണ്ടായിരുന്നു. ശിവന് മറുത തുടങ്ങിയ തന്റെ 16008ഭൂതഗണങ്ങളെയും വിളിച്ച് ഭദ്രകാളിയുടെ സമീപത്തുചെന്ന് വസൂരി മാറ്റാന് ആവശ്യപ്പെട്ടു. ഭദ്രകാളിയുടെ അരികിലെത്തിയ ഭൂതഗണങ്ങള് ഭയന്ന് പുറകോട്ടു മാറി. ആ സമയത്ത് ശിവന് ഘണ്ഠാകര്‍ണ്ണന് എന്ന ഒരു പുത്രനെ ജനിപ്പിച്ചു. എന്തു ചെയ്യണം എന്ന ഘണ്ഠാകര്‍ണന്റെ ചോദ്യത്തിന് ഭദ്രകാളിയുടെ ശരീരത്തിലുള്ള വസൂരി നക്കിത്തോര്‍ത്താന് ശിവന് ആവശ്യപ്പെട്ടു. ഘണ്ഠാക്കര്‍ണന് ഭദ്രകാളിയുടെ ശരീരം മുഴുവന് നക്കിത്തോര്‍ത്തുകയും മുഖത്ത് നക്കാന് തുടങ്ങിയപ്പോള് അരുത് എന്ന് പറഞ്ഞ് ഭദ്രകാളി ഘണ്ഠാകര്‍ണനെ വിലക്കി. അങ്ങനെ ഭദ്രകാളിയുടെ ശരീരത്തിലുള്ള വസൂരിക്കല മുഴുവന് മാറുകയും മുഖത്തേത് അവശേഷിക്കുകയും ചെയ്തു. അതുകൊണ്ടാണ് ഇന്നും വസൂരി പിടിപെട്ടാല് മുഖത്തെ വസൂരിക്കല അവശേഷിക്കുന്നത് എന്നാണ് വിശ്വാസം. ഘണ്ഠാകര്‍ണനെ അനുസ്മരിച്ചാണ് മറുതക്കോലം തുള്ളുന്നത്. അതു കൊണ്ടാണ് മറുതക്കോലത്തിന് വസൂരിക്കല അടയാളമായി വന്നിട്ടുണ്ട്.\nയക്ഷിക്കോലം – ദേവിയുടെ ഉപദേവതയാണിത്. തോഴിക്ക് തുല്യം. സുന്ദരയക്ഷി, അന്തരയക്ഷി, മായയക്ഷി,നാഗയക്ഷി, കാലയക്ഷി, അരക്കിയക്ഷി, കര്‍ണ്ണയക്ഷി ഇങ്ങനെ വിവിധതരം യക്ഷിക്കോലങ്ങളുണ്ട്. ഓരോ യക്ഷിക്കോലത്തിന്റെയും രൂപഭാവങ്ങള്‍ക്ക് വ്യത്യാസമുണ്ട്. ഇവിടെ സുന്ദരയക്ഷിക്കോലം മാത്രമെ തുള്ളാറുള്ളൂ\nകാഞ്ഞിരമാലക്കോലം - 101 പാളകളാണ് ഇതിനുപയോഗിക്കുക.9മുഖമാണ് ഈ കോലത്തിനുള്ളത്. ഭൈരവിക്കോലത്തിനുള്ള മുഖങ്ങള്‍തന്നെയായിരിക്കും ഇതിനും ഉണ്ടാവുക. മുഖങ്ങള്‍ക്കു ചുറ്റുമായി മന്ദാരം,താമര തുടങ്ങിയ പൂക്കളും നാഗപ്പത്തികളും വരച്ചുവച്ചിരിക്കും. ഭൈരവിക്കോലം ജ്യേഷ്ഠത്തിയും കാഞ്ഞിരമാല അനുജത്തിയുമാണ്. പരസ്പരസഹായത്തിനുവേണ്ടിയാണ് ഈ രണ്ടുകോലങ്ങള് ഉള്ളത്.\nതിരുവിതാംകൂര്, കൊച്ചി പ്രദേശങ്ങളില് നടത്തുന്നു. ചുവപ്പും കറുപ്പും നിറമുള്ള പട്ട് കുപ്പായങ്ങളാണ് ഈ കോലത്തിന് ഉപയോഗിക്കുക. അരിമാവ്, കരി എന്നിവകൊണ്ട് മുഖത്ത് ചുട്ടികുത്തിയിരിക്കും. കാളിയുടെ ഭീകരമായ രൂപം വരുത്താന് ദംഷ്ട്രകള് ധരിക്കുന്നു. കാളിയുടെ ഭീകരമായ മുഖം മരംകൊണ്ടോ ലോഹംകൊണ്ടോ ഉണ്ടാക്കിയതാവും. മെയ്യാഭരണമായി ചെമ്പരത്തി, ചെത്തി എന്നിവ കൊണ്ടുണ്ടാക്കിയ മാലകളും കേശാലങ്കാരത്തിന് ചുവന്ന പട്ടും ഇവര് ഉപയോഗിക്കുന്നു\nവേലന് സമുദായത്തില്‍പെട്ടവരാണ് ഈ കലാരൂപം അവതരിപ്പിക്കാറ്. ഓണം തുള്ളല് എന്നൊരു പേരും ഇതിനുണ്ട്. ഓണക്കാലത്ത് മാത്രമാണ് ഇത് നടത്താറുള്ളത്. അരങ്ങേറ്റക്കാര് വീടുകള്‍തോറും കയറിയിറങ്ങിയാണ് കലാപ്രകടനം നടത്തുക. ഇതിലെ മുഖ്യ വാദ്യോപകരണം ഉടുക്കാണ്\nഗരുഡന്‍തൂക്കം എന്ന ഈ കലാരൂപത്തെ ഗരുഡന്‍പറവ എന്നും അറിയപ്പെടുന്നു. അനുഷ്ഠാനപരമായ കലാരൂപമാണിത്. കൂത്തമ്പലത്തിന്റെ മാതൃകയിലുള്ള ചാട്ടുകളിലാണ് ഗരുഡന് അരങ്ങേറുക. ചാട്ട് അഥവാ തട്ട് മുഴുവനായും പ്രകാശപൂരിതമായിരിക്കും. ആസുരവാദ്യമായ ചെണ്ടയാണ് പ്രധാനമായും ഇതിന് ഉപയോഗിക്കുന്നത്.\nപൊറാട്ടുകളി എന്ന പേരിലറിയപ്പെടുന്ന ഈ കലാരൂപത്തിന് പൊറാട്ടുനാടകം എന്നും പേരുണ്ട്. പാണസമുദായത്തില്‍പെട്ടവരാണ് ഇത് അവതരിപ്പിക്കുന്നത്. രസകരമായ പാട്ടുകള്, ചടുലനൃത്തം, നര്‍മ്മഭാഷണം എന്നിവ ഈ കലയുടെ ആകര്‍ഷണമാണ്. കളിയമ്പലം എന്നാണ് അരങ്ങേറ്റവേദിയുടെ പേര്. സ്ത്രീകള്‍മാത്രം അരങ്ങേറുന്ന പൊറാട്ടുകളിയെ പാങ്കളി എന്നാണ് വിശേഷിപ്പിക്കാറ്\nപ്രാചീനമായ ഒരു അനുഷ്ഠാന കലാരൂപമാണിത്. അയ്യപ്പന് തീയാട്ട്, ഭദ്രകാളി തീയാട്ട് എന്നിങ്ങനെ തീയാട്ട് രണ്ട് തരമുണ്ട്. കൊട്ടാരങ്ങള്, പ്രഭുഗൃഹങ്ങള്, ഇല്ലങ്ങള്, എന്നിവിടങ്ങളില് വിശേഷദിവസങ്ങളിലാണ് തീയാട്ട് നടത്തുന്നത്\nതാലപ്പൊലി മഹോത്സവത്തിലാണ് വെളിച്ചപ്പാട് ഉറഞ്ഞുതുള്ളുന്നത്. ചുവന്നപട്ട, അരമണി, ചിലമ്പ്, കൂറ, മാല, കയ്യില് പള്ളിവാള് എന്നിവയാണ് വെളിച്ചപ്പാടിന്റെ വേഷവിധാനങ്ങള്. ചെണ്ടവാദ്യത്തിന്റെ അകമ്പടിയോടെ മുന്നില് കോല്‍വിളക്കു പിടിച്ച് കോമരങ്ങള് ഉറഞ്ഞു തുള്ളും\nഓരോ തെയ്യത്തിനും സ്ഥായിഭാവത്തിലുള്ള മുഖമെഴുത്താണ് ഉണ്ടാവുക. അതിന്റെ പാറ്റേണുകള്‍ക്കനുസരിച്ചുള്ള പേരും മുഖമെഴുത്തിനുണ്ട്. ചായില്യം, മനയോല, വിളക്കുകരി എന്നിവ വെളിച്ചെണ്ണയില് ചാലിച്ചാണ് മുഖമെഴുത്ത് നിര്‍മ്മിക്കുന്നത്. ഈര്‍ക്കിലിന്റെ ഒരറ്റം ചതച്ചാണ് മുഖമെഴുതുന്നത്. നരികുറിച്ചെഴുത്ത്, കട്ടാരംപുള്ളി, കൊടംപുരികം, പ്രാക്കെഴുത്ത്, വെള്ളാട്ടികുറി, ചുരുളെഴുത്ത് എന്നിവയാണ് പ്രധാന മുഖമെഴുത്ത്.\nകൃഷ്ണനാട്ടം, കൂടിയാട്ടം എന്നിവക്ക് ചുട്ടി സമ്പ്രദായമാണ് ഉപയോഗിക്കുന്നത്.\nപൂതംകളിക്കായി തോളുവള, മുളവള, ഘടകവള, കാപ്പ്, മാര്‍താലി, അരതാലി, അരഞ്ഞാണം, ചിലമ്പ്, മയില്‍പീലി എന്നിവ ഉപയോഗിക്കുന്നു. കാതില് തോടയാണ് ആഭരണമായി ഉപയോഗിക്കുന്നത്\nപൂതംകളിക്ക് മുഖമെഴുത്തിനായി ഉപയോഗിക്കുന്ന വര്‍ണ്ണങ്ങള് ചുവപ്പ്, വെള്ള, കറുപ്പ് എന്നിവയാണ്. കറുപ്പിന് ചിരട്ട ചുട്ട കരി പൊടിച്ചതും, മോര്, ചുണ്ണാമ്പ് എന്നിവ ചേര്‍ത്ത് വെള്ളക്കായി ഉപയോഗിക്കുന്നു. ചുവപ്പിന് തേക്കിന്റെ ചാന്ത് (തേക്കിന് തൂമ്പ് തിളപ്പിച്ചത്) ഉപയോഗിക്കുന്നു\nപൂതംകളിക്ക് വേണ്ടി ഉപയോഗിക്കുന്ന ഉപകരണങ്ങള്‍ക്ക് കരകൌശല വിദ്യയാണ് ഉപയോഗിക്കുന്നത്. കൊത്തുപണി ഉപയോഗിച്ച് മുഖം, ആഭരണം എന്നിവ നിര്‍മ്മിക്കുന്നു.\nകലാരൂപങ്ങള്‍ക്ക് വേണ്ടിയുള്ള ചമയങ്ങള്\nഉദാ: കഥകളി, തുള്ളല്, മോഹിനിയാട്ടം മുതലായവയ്ക്കുപയോഗിക്കുന്ന അലങ്കാര ചമയങ്ങള്\nമയില്‍പീലി, തുണി, പട്ട്, ചൂരല്, പീലിതണ്ട്, കണ്ണാടി, വ്യത്യസ്ത നിറത്തിലുള്ള പേപ്പര് മുള എന്നിവ അലങ്കാരത്തിനുവേണ്ടി പ്രത്യേക ശൈലിയില് അണിയിച്ചൊരുക്കുന്നു. പൂതത്തിനു താഴെ (കിരീടം) ഉപയോഗിക്കുന്ന അലങ്കാര വസ്തുക്കളാണ്.\nപൂതംകളിയില് അനവധി അലങ്കാര ചമയങ്ങള് ഉപയോഗിക്കാറുണ്ട്. ആഭരണങ്ങളും വസ്ത്രങ്ങളുമെല്ലാം വൈവിധ്യം നിറഞ്ഞതാണ്. കഥകളിയുടെ വേഷത്തോട് സാമ്യമുള്ളതാണ് പൂതംകളിയുടെ വേഷവിധാനങ്ങള്. പൂതംകളിയില് കഴുത്തില് മാര്‍താലിയും, അരയില് അരത്താലിയും ഉപയോഗിക്കുന്നു. തോളില് തോളുവളകളും, രണ്ടു കയ്യിലും രണ്ടു വളകള് വീതവും ധരിക്കുന്നു. കയ്യില് മുള്ളുവളകളും അണിയുന്നു. കെച്ച എന്ന ആഭരണവും ധരിക്കുന്നു. ദേഹം മറക്കാന് ഒരു ചുവന്ന വസ്ത്രം ധരിക്കുകയും അതിനു മുകളിലായാണ് ഈ ആഭരണങ്ങള് ചാര്‍ത്തുന്നത്. കാലില് ചിലമ്പ് ഇടാറുണ്ട്. മുടിക്കു പകരമായി മയില് പീലികള് കൂട്ടമായി നീളത്തില് തലയില് നിന്നും താഴോട്ടു വെക്കുന്നു. പാല, മുരുക്ക് എന്നീ മരങ്ങളില് കൊത്തിയുണ്ടാക്കി ചായം കൊടുത്ത മുഖംമൂടിയും ഇതിനെ ബന്ധിപ്പിച്ചുകൊണ്ട് ഒരു വലിയ കിരീടവും ധരിക്കുന്നു. ഈ മുഖംമൂടിയില് നാക്ക് പുറത്തേക്ക് നീട്ടിയിരിക്കും. യുദ്ധത്തിനു പോകുന്ന ശിവഭൂതഗണങ്ങളുടെ രോഷമാണ് ഇത് കാണിക്കുന്നത്. കിരീടം നല്ല ഭംഗിയുള്ളതും, വലിപ്പമുള്ളതും അര്‍ദ്ധവൃത്താകൃതിയിലുള്ളതുമാണ്. വെള്ളമുണ്ടുകൊണ്ട് ഞൊറിഞ്ഞ് പൊന്തി നില്‍ക്കുന്ന പാവാടയുടെ ആകൃതിയിലുള്ള വസ്ത്രവും ധരിക്കുന്നു. ഒരു കയ്യില് പരിചയും മറ്റേ കയ്യില് പൊന്തിയും ഉണ്ടായിരിക്കും. ഈ വേഷഭൂഷാദികളോടെ പ്രത്യേക ചുവടുവെപ്പുകളുമായി പൂതംകളി കളിക്കുന്നു. കാലില് ചിലങ്കയണിഞ്ഞ് എത്തുന്ന പൂതംകളിക്കാര് തുടികൊട്ടുന്ന താളത്തിനനുസരിച്ച് നൃത്തം ചെയ്യുന്നു. ആദ്യം പതിഞ്ഞമട്ടിലും പിന്നീട് വേഗത്തിലും താളം വെക്കുന്നു. നല്ല മെയ് വഴക്കം ആവശ്യമുള്ള ഒരു കലാരൂപമാണ് പൂതംകളി.\nഉത്രം വിളക്ക്, മറ്റു ഉത്സവകാലങ്ങളിലാണ് മണ്ണാന് ഭൂതം കെട്ടിയാടുന്നത്. ഭൂതത്തിന് കാലില് ചിലമ്പ്, അരയില് ചിലങ്ക, മണികള് കൊണ്ടുള്ള അരപ്പട്ട, തലയില് മുളയും വര്‍ണ്ണക്കടലാസും തുണിയും കൊണ്ട് നിര്‍മ്മിച്ച വലിയ കിരീടം തുടങ്ങിയവയുണ്ടാകും\nകണ്യാര്‍ക്കളിക്കു തച്ചുശാസ്ത്രവിധി പ്രകാരമുള്ള ഒമ്പതു കാല് 'പച്ചപ്പന്തല്' വേണം. പന്തല് ശരാശരി നാല്പതുകോല് എട്ടംഗുലം ചുറ്റളവുള്ള സമചതുരമായിരിക്കും. നല്ല മുഹൂര്‍ത്തം നിശ്ചയിച്ചു തൂപ്പുകളുണ്ടാക്കി കൊണ്ടുവന്നു തോരണങ്ങള് തൂക്കിയ മുളയില് മൂലസ്ഥാനത്തുനിന്നു ഭഗവതിയെ ആവാഹിച്ചു പന്തല് സ്ഥാനത്തിന്റെ ഒത്ത നടുക്കു 'ഭഗവതിക്കാല്' നാട്ടുന്നു. ഈ മുള പൊളിഞ്ഞു പോവാതിരിക്കാന് മുകളറ്റം മുതല് ഒമ്പതംഗുലം താഴെവരെ ഒരു വിരല് അകലത്തില് ഇടവിട്ടു ചൂടികൊണ്ടു വരിഞ്ഞുകെട്ടിയിരിക്കും. ഗന്ധര്‍വന്,യക്ഷി തുടങ്ങിയ ദുര്‍ദേവതകളെ ഒഴിവാക്കുകയെന്ന ഉദ്ദ്യേശവും ഇതിനു പിന്നില് പറയാറുണ്ട്. പന്തല്‍ക്കാലുകളില് അഷ്ടവസ്തുക്കളായി സങ്കല്പിച്ചു എട്ടെണ്ണം പാലത്തടിയിലുള്ളതും മദ്ധ്യഭാഗത്തുള്ള ഒരെണ്ണം മുളയിലുള്ളതുമായിരിക്കണം. എട്ടംഗുലം വീതിയും നാലംഗുലം കനവുമുള്ളവിധം ചെത്തി മിനുക്കിയ പാലത്തടിയില് തെരണി, കൊളവി, കമ്പി തുടങ്ങി വിവിധ നാമങ്ങളിലുള്ള അലങ്കാരമുണ്ടാകും. ഭഗവതിക്കാലിനു മുകളില് ഒരുകോല് രണ്ടംഗുലം സമചതുരത്തില് 'ഉള്‍പ്പന്തലും' നിര്‍മ്മിക്കും. ഉള്‍പ്പന്തല് കുരുത്തോല കൊണ്ടും പന്തലാകമാനം കണിക്കൊന്നപ്പൂവും കുരുത്തോലയും കൊണ്ടലങ്കരിക്കുന്നു. ഉള്‍പ്പന്തലില് അഞ്ചു തിരയിട്ട നിലവിളക്കു പ്രതിഷ്ഠിച്ചശേഷം സമീപത്തായി പീഠമിട്ട് അതിന്മേല് തിരുവാടയായ പട്ട്, പള്ളിവാള്, അരമണി, കാല്‍ചിലമ്പ് എന്നിവ എഴുന്നള്ളിച്ചു വയ്ക്കുകയും കുത്തുവിളക്കു നിറുത്തുകയും ചെയ്യുന്നു. പന്തലിന്റെ രണ്ടുകാലുകള്‍ക്കിടയിലും ഓരോന്നുവിധം തൂക്കു വിളക്കുകളും വേണം.\nകണ്യാര്‍ക്കളിയുടെ സമാരംഭമറിയിക്കുന്നതിനായി സന്ധ്യക്കു ചെണ്ട, മദ്ദളം, ചേങ്ങില, ഇലത്താളം എന്നീ വാദ്യങ്ങള് ചേര്‍ന്ന് കേളി കൊട്ടുണ്ടാകും. അതിനുശേഷം മന്ദത്തമ്മയുടെ പൂജയും കോമരത്തിന്റെ തുള്ളലും കല്പനയും അനുഗ്രഹവും കഴിഞ്ഞു കണ്യാര്‍ക്കളി സമാരംഭിക്കുകയായി. പാവമുണ്ട്, കസവുമുണ്ട്, പട്ട് എന്നീ വസ്ത്രധാരണവും കണ്ണെഴുത്ത്, ചന്ദനക്കുറി, വാലിട്ട തലേക്കെട്ട്, അരയില് രണ്ടാമുണ്ട്, കഴുത്തില് സ്വര്‍ണ്ണമാല, കയ്യില് ഹസ്ത കടകം, അരയില് ഒഢ്യാണം, മേലാസകലം ചന്ദനംപൂശല് എന്നിവ കണ്യാര്‍ക്കളിയുടെ പ്രാചീനമായ വേഷസംവിധാനമായിരുന്നു. കണ്യാര്‍ക്കളിയില് അനുഷ്ഠാന സ്വഭാവമുള്ള വട്ടക്കളി എന്നും സാമൂഹിക വിമര്‍ശനസ്വഭാവമുള്ള പുറാട്ടെന്നും രണ്ടു ഭാഗങ്ങളുണ്ട്. ഭഗവതിക്കാലിനു സമീപം പ്രതിഷ്ഠിച്ച വിളക്കിനു ചുറ്റും ചുവടുവെച്ചു വട്ടക്കളി നടത്തും. അപ്പോള് ദേവീദേവന്മാരുടെ സ്തുതിഗീതങ്ങളാണു പാടുന്നത്\nസാധാരണ ഉപയോഗിക്കുന്ന ചമയങ്ങള്\nപാരബര്യമായി, കുടുംബപരമായി, സാമുദായികപരമായി ഉപയോഗിക്കുന്ന ആടയാഭരണങ്ങള് ഇങ്ങനെ ഈ ഉപമേഖലയെ കുടുംബപരം,സാമുദായികപരം, മതപരം എന്നിങ്ങനെ വ്യത്യസ്ത ഉപമേഖലകളായി തിരിക്കാം.\nഈ ഓരോ ഉപമേഖലയിലും പെടുന്ന അലങ്കാര ചമയങ്ങളെ വീണ്ടും ഉപമേഖലകളാക്കാം.\nമറ്റ് അലങ്കാര വസ്തുക്കള് ഉദാ: പൂക്കള് കൊണ്ടുള്ള മാലകള്, ക്ലിപ്പിങ്ങുകള് മുതലായവ.\nസാങ്കേതിക വിദ്യ: ഓരോ ഉപമേഖലയുടെയും സാങ്കേതിക വിദ്യകള് ഈ ഉപമേഖലയില് ശേഖരിക്കണം.\nഉപയോഗങ്ങള്: ഓരോ ഉപമേഖലയുടെയും സാമൂഹികവും, സാംസ്ക്കാരികവുമായ ഉദ്ദേശ്യങ്ങള്, ലക്ഷ്യങ്ങള് ഉപയോഗങ്ങള് മുതലായവ ഈ ഉപമേഖലയില് വരും\nപൂവാംകുരുന്നില നീരില് വൃത്തിയുള്ള വെള്ള തുണിമുക്കി ഉണക്കുക. ഇതുപലയാവര്‍ത്തി ചെയ്യുക. അതിനുശേഷം എള്ളെണ്ണയില് മുക്കി കത്തിക്കുമ്പോള് ഉണ്ടാകുന്ന പുക ശേഖരിച്ച് അഞ്ജനം, പച്ചക്കര്‍പ്പൂരം എന്നിവ ചേര്‍ത്ത് നല്ലെണ്ണയില് ചാലിച്ച് കണ്മഷി ഉണ്ടാക്കാം\nകേരളം നാടന്‍കലകളുടെയും നാട്ടറിവുകളുടെയും വിപുലതകൊണ്ട് സമ്പുഷ്ടമാണെങ്കിലും പലതും കാലത്തിന്റെ കുത്തൊഴുക്കില് നഷ്ടപ്പെട്ടിരിക്കുന്നു. പുതുമയെ പുല്കാനുള്ള നെട്ടോട്ടത്തിനിടയില് സമാധാനത്തിന്റെയും സാഹോദര്യത്തിന്റെയും സന്ദേശം പകരാന് കലകള്‍ക്കുള്ള കഴിവ് വലുതാണ്. ഗ്രാമീണമായ കൂട്ടായ്മയില് നിന്നാണ് നാടന്‍കലകള് പിറവിയെടുക്കുന്നത്.\nഒരു ജനതയുടെ ആശകളും വിശ്വാസങ്ങളും സൌന്ദര്യബോധവും കലാഭിരുചിയുമെല്ലാം ഇതില് കാണാം. കൃഷി, സാമൂഹികജീവിതം, ആചാരാനുഷ്ഠാനങ്ങള് തുടങ്ങിയവയുമായി നാടന്‍കലകള് ബന്ധപ്പെട്ടുകിടക്കുന്നു. കാലംമാറിയതനുസരിച്ച് കോലംമാറിയ മലയാളിക്കുമുന്നില് പിടിച്ചുനില്‍ക്കാനാകാതെ പല കലകളും മണ്‍മറഞ്ഞു. ചിലത് തലമുറകള് കൈമാറി ഇന്നും സജീവമായി നിലനില്‍ക്കുന്നു. നാട്ടുകലകള് നാടുനീങ്ങുമ്പോള് മറയുന്നത് നമ്മുടെ സംസ്ക്കാരത്തിന്റെ ബലങ്ങളില് ചിലതാണ്.\nതെയ്യം, തിറ, പടയണി, മുടിയേറ്റ്, വേലന്‍തുള്ളല്, കാക്കാരിശ്ശി നാടകം, ഗരുഡന്‍തൂക്കം, തീയാട്ട്, പുള്ളുവന്‍പാട്ട്, വേലന്‍തുള്ളല് തുടങ്ങി ഒട്ടനവധി നാടന്‍കലകളുണ്ട് നമുക്ക്. ഇവയ്ക്കെല്ലാം വ്യത്യസ്തയിനം ചമയങ്ങളാണ് ഉപയോഗിക്കുന്നത്\nപെരുവണ്ണാന് സമുദായത്തില് പെട്ടവരാണ് കുറുന്തിനിപ്പാട്ട് ആടുന്നത്. കര്‍ക്കടകമാസത്തില്  സന്താനലബ്ധിക്കായി കെട്ടിയാടുന്ന ഈ കലാരൂപത്തിന് എണ്ണൂറ് വര്‍ഷത്തെ പഴക്കമുണ്ട്. ഏഴുപേരാണ് ഈ കലാപ്രകടനത്തിന് വേണ്ടത്. മുറ്റത്ത് പന്തലിട്ട്, കുരുത്തോല കൊണ്ടലങ്കരിച്ച്, തറയില് നാഗക്കളമെഴുതിയാണ് അരങ്ങൊരുക്കുന്നത്. നാഗക്കളത്തില് ഇത് ഒരുക്കിയ സ്ത്രീ ഇരിക്കുകയും പാട്ടുകള് പാടുകയും പാട്ടിനൊടുവില് കുറുന്തിനി ഭാഗവതി, കാമന്, കുതിരുമേല് കാമന് എന്നീ കോലങ്ങള് പ്രവേശിക്കുന്നു. മദ്ദളം മാത്രമാണ് ഇതിലുപയോഗിക്കുന്ന വാദ്യം\nകമ്പടികളി എന്ന പേരിലറിയപ്പെടുന്ന കോല്‍ക്കളി കര്‍ക്കടകനാളില് സമയം പോകാന് കളിച്ചിരുന്ന ഒരു വിനോദമായിരുന്നു. ഇപ്പോള് എല്ലാ സമയത്തും കളിക്കുന്നുണ്ടിത്. കോലാട്ടക്കളി എന്നും ചില സ്ഥലങ്ങളിലറിയപ്പെടുന്നു. ഒരറ്റത്ത് ചെറിയ മണികള് ഘടിപ്പിച്ച കമ്പുകളാണ് ഈ കളിക്ക് ഉപയോഗിക്കുന്നത്. പാട്ടിനും താളത്തിനുമൊപ്പം വട്ടത്തിലിരുന്നും നിന്നും ഓടിയും ചാടിയും കമ്പുകള് കൊട്ടി ഈ കളി മുന്നേറുന്നു\nകണ്യാര്‍ക്കളിക്കു തച്ചുശാസ്ത്രവിധി പ്രകാരമുള്ള ഒമ്പതു കാല് 'പച്ചപ്പന്തല്' വേണം. പന്തല് ശരാശരി നാല്പതുകോല് എട്ടംഗുലം ചുറ്റളവുള്ള സമചതുരമായിരിക്കും. നല്ല മുഹൂര്‍ത്തം നിശ്ചയിച്ചു തൂപ്പുകളുണ്ടാക്കി കൊണ്ടുവന്നു തോരണങ്ങള് തൂക്കിയ മുളയില് മൂലസ്ഥാനത്തുനിന്നു ഭഗവതിയെ ആവാഹിച്ചു പന്തല് സ്ഥാനത്തിന്റെ ഒത്ത നടുക്കു 'ഭഗവതിക്കാല്' നാട്ടുന്നു. ഈ മുള പൊളിഞ്ഞു പോവാതിരിക്കാന് മുകളറ്റം മുതല് ഒമ്പതംഗുലം താഴെവരെ ഒരു വിരല് അകലത്തില് ഇടവിട്ടു ചൂടികൊണ്ടു വരിഞ്ഞുകെട്ടും. ഗന്ധര്‍വന്, യക്ഷി തുടങ്ങിയ ദുര്‍ദേവതകളെ ഒഴിവാക്കുകയെന്ന ഉദ്ദ്യേശവും ഇതിനു പിന്നില് പറയാറുണ്ട്. പന്തല്‍ക്കാലുകളില് അഷ്ടവസ്തുക്കളായി സങ്കല്പിച്ചു എട്ടെണ്ണം പാലത്തടിയിലുള്ളതും മദ്ധ്യഭാഗത്തുള്ള ഒരെണ്ണം മുളയിലുള്ളതുമായിരിക്കണം.\nഎട്ടംഗുലം വീതിയും നാലംഗുലം കനവുമുള്ളവിധം ചെത്തി മിനുക്കിയ പാലത്തടിയില് തെരണി, കൊളവി, കമ്പി തുടങ്ങി വിവിധ നാമങ്ങളിലുള്ള അലങ്കാരമുണ്ടാകും. ഭഗവതിക്കാലിനു മുകളില് ഒരുകോല് രണ്ടംഗുലം സമചതുരത്തില് 'ഉള്‍പ്പന്തലും' നിര്‍മ്മിക്കും. ഉള്‍പ്പന്തല് കുരുത്തോല കൊണ്ടും പന്തലാകമാനം കണിക്കൊന്നപ്പൂവും കുരുത്തോലയും കൊണ്ടലങ്കരിക്കുന്നു. ഉള്‍പ്പന്തലില് അഞ്ചു തിരിയിട്ട നിലവിളക്കു പ്രതിഷ്ഠിച്ചശേഷം സമീപത്തായി പീഠമിട്ട് അതിന്മേല് തിരുവാടയായ പട്ട്, പള്ളിവാള്, അരമണി, കാല്‍ചിലമ്പ് എന്നിവ എഴുന്നള്ളിച്ചു വയ്ക്കുകയും കുത്തുവിളക്കു നിറുത്തുകയും ചെയ്യുന്നു. പന്തലിന്റെ രണ്ടുകാലുകള്‍ക്കിടയിലും ഓരോന്നുവീതം തൂക്കുവിളക്കുകളും വേണം.\nകണ്യാര്‍ക്കളിയുടെ ആദ്യമൂന്നു ദിവസങ്ങളില് വട്ടക്കളി, ആണ്ടിക്കൂത്ത്, മലമ എന്നിവ അവതരിപ്പിക്കും. വട്ടക്കളിയെ 'പൊന്നാന'യെന്നും പറയും. നാലുദിവസമാണു കളിയെങ്കില് പൊന്നാന, ആണ്ടിക്കൂത്ത്,വള്ളോന്, മലമ എന്നിങ്ങനെയാകും യഥാക്രമം കളിയുടെ രീതി. വട്ടക്കളി പന്തലിലേക്കു പോകുന്നതിനു 'നടുവട്ടം' എന്നു പറയും. പന്തല് വലംവച്ചു പന്തല് പ്രവേശവും ദീപപ്രദക്ഷിണവും കഴിഞ്ഞ് മൂന്നുവട്ടം കളിയും കലാശവും നടത്തും.\nഅതുകഴിഞ്ഞു കളിക്കാര് വൃത്തത്തില് നിന്നുകൊണ്ടു ചിട്ടപ്രകാരം തൊഴുതശേഷം ചെണ്ട,മദ്ദളം, ഇലത്താളം, ചേങ്ങില എന്നിവ സമന്വയിപ്പിച്ച കൊട്ടിക്കലാശവും കഴിഞ്ഞു അനുപല്ലവി പാടി ചുവടുവച്ചു കളി തുടങ്ങുന്നു. ഒരു ചുവടില് നിന്നു മറ്റൊരു ചുവടിലേക്കു മാറുന്നതിനു മുമ്പായി 'കലാശം' വരാം. ഒന്നാംകാല്, രണ്ടാംകാല്, മൂന്നാംകാല്, നാലാംകാല്, മൂന്നില് ഒന്ന്, മൂന്നില് രണ്ട്, നാലില് ഒന്ന്, നാലില് രണ്ട്, നേരുകാല്, വട്ടക്കാല്, തട്ടുകാല്, തൂക്കുകാല് എന്നിങ്ങനെ അറുപത്തിനാലു ചുവടുവെയ്പുകള് കണ്യാര്‍ക്കളിക്കുണ്ട്. പതികാലം, ഇടകാലം, ദ്രുതകാലം എന്നിങ്ങനെ ചുവടുവെയ്പുകള്‍ക്കു കാലപ്രമാണവുമുണ്ട്. നടന്മാര് പാട്ടുപാടുന്നു. നാലുദിവസത്തെ കളിക്കുശേഷം ഇരു ചേരിക്കാരും ഒപ്പം കൂടി വട്ടക്കളി കളിക്കുന്നതിനെ ' പൂവാരല്' എന്നു പറയും.\nസാമൂഹികവിമര്‍ശനം ഏറെയുള്ള പുറാട്ടുകൊണ്ടു കാണികളെ രസിപ്പിക്കുകയാണു ഉദ്ദ്യേശമെന്നു കരുതുന്നുവെങ്കിലും അശ്ലീലസ്പര്‍ശമുള്ള അതിലെ സംഭാഷണങ്ങള് കാളിയുടെ ആരാധനയിലെ പഞ്ചമകാര്യങ്ങളില് മൈഥുനത്തിന്റെ ധര്‍മ്മം കൂടി അനുഷ്ഠിക്കുന്നുണ്ട്. ഒരു കഥാപാത്രം മാത്രം രംഗത്തുവന്നവതരിപ്പിക്കുന്ന ഒറ്റപ്പുറാട്ട്, ഒന്നിലധികം പേര് അരങ്ങത്തു വരുന്ന കൂട്ടുപുറാട്ട്, സ്ത്രീപ്രധാനമായപെണ്‍പുറാട്ട് എന്നു പുറാട്ടിനെ വിഭജിച്ചിരിക്കുന്നു. പുറാട്ടില് കളിക്കാര് തമ്മിലുള്ള ചോദ്യോത്തരമായ'വാണാക്കു'ണ്ടാകും. പുറാട്ടിലെ ഭാഷ തമിഴ് വഴക്കം പ്രകടമാക്കുന്നതിനാല് കണ്യാര്‍കളി തമിഴ് വഴിയാണെന്നവാദമുണ്ട്. എന്നാല് പുറാട്ടുകളില് വരുന്ന കഥാപാത്രങ്ങള് തമിഴ് ജാതികളായതിനാല് അവരുടെ ഭാഷാവഴക്കം അതില് പ്രകടമായെന്നും കരുതുകയാണുത്തമം. മാത്രവുമല്ല, അനുഷ്ഠാനപ്രാമുഖ്യമുള്ളവട്ടക്കളിപ്പാട്ടുകള് പ്രധാനമായും മലയാളത്തിലായതുകൊണ്ടു കണ്യാര്‍ക്കളി തമിഴ്വഴക്കമുള്ളതാകാന്‍വഴിയില്ല. നായര് സമുദായം തമിഴ് ജാതിയെല്ലെന്ന കാര്യവും പ്രാധാന്യത്തോടെ കാണേണ്ടതുണ്ട്. ഭദ്രകാളീപ്രധാനമായ ആരാധനാവഴക്കങ്ങളില് പ്രധാനമായ കണ്യാര്‍ക്കളി പാലക്കാട് പ്രദേശത്തെ കേരളവുമായിഏകീകരിച്ചതില് നിസ്തൂലമായ പങ്കു വഹിച്ചിട്ടുണ്ട്.\nഅലൌകികവും അതിമാനുഷികവുമായ പ്രതീതിയുളവാക്കുവാന് ഉപയുക്തമായ വേഷവിധാനങ്ങളാണ് പല വേഷവിധാനങ്ങള്‍ക്കുമുള്ളത്. വെള്ള, ചുമപ്പ്, കറുപ്പ്, പച്ച എന്നീ നിറങ്ങള് കൊണ്ട് മുഖത്തും മാറത്തും ചിത്രങ്ങള് രചിക്കുന്നതോടുകൂടി തന്നെ കോലത്തിന് പരമമായ ദിവ്യത്വം കൈവരുന്നു. ആടയാഭരണങ്ങളുടുത്തണിയുന്നതോടു കൂടി ആ ദിവ്യദൃശ്യത്തിന്റെ സൌന്ദര്യം വര്‍ദ്ധിക്കുന്നു. വെട്ടിത്തിളങ്ങുന്നവര്‍ണ്ണത്തകിടുകള് പതിച്ച കിരീടങ്ങളും മുളയും പാളയും കുരുത്തോലയും കൊണ്ട് നിര്‍മ്മിക്കുന്ന വലുതുംചെറുതുമായ മുടികളും എടുത്തണിയുന്നതോടു കൂടി ദൈവഭാവം വളരെ വര്‍ദ്ധിക്കുന്നു. കത്തിയാളുന്ന ചൂട്ടുകളുടെയും പന്തങ്ങളുടെയും വെളിച്ചത്തില് ആ കോലം മിന്നിത്തിളങ്ങി നില്‍ക്കുന്നത് ദൈവീകമായ ഒരുകാഴ്ചയാണ്.\nപ്രകൃതിയില് തന്നെ കിട്ടുന്ന വസ്തുക്കളാണ് ചമയങ്ങള്‍ക്ക് എടുക്കുന്നത്. ഉപയോഗിച്ചശേഷം വീണ്ടുംഉപയോഗിക്കുന്നതാണ് അവയില് മിക്കതും. പച്ചപ്പാള, കുരുത്തോല, വാഴപ്പോള എന്നിവ ചെത്തി മിനുക്കി മുറിച്ച് രൂപപ്പെടുത്തി ഉണ്ടാക്കുന്ന മുടിക്കും മറ്റു കോലങ്ങള്‍ക്കും അനാദൃശ്യമായ ചൈതന്യമുണ്ട്. മുരിക്ക്, കുമിഴ്,പാല എന്നിങ്ങനെ കട്ടികുറഞ്ഞ മരങ്ങള് ചെത്തി രൂപപ്പെടുത്തി ചുമപ്പ്, പച്ച, മഞ്ഞ എന്നീ നിറങ്ങളില് വര്‍ണ്ണത്തകിടുകളും കല്ലുകളും ശീലത്തരങ്ങളും പതിച്ച് മനോഹരമായി നിര്‍മ്മിക്കുന്ന കിരീടങ്ങളുംപൊയ്ക്കാലുകളും ധാരാളമുപയോഗിക്കുന്നു. താടിക്കാല്, കമ്പിക്കാല്, കൈതോല, കാറ, കഴുക്കട്ട്, കഴുത്താരം,മാല, തണ്ട, പൂക്കാത്, മിന്നി, താടി, മീശ, വള, ചക്കമുള്ളന്, ഹസ്തക്കടകം, തോള്‍പ്പട്ട്, കുരലാരം,പട്ടയരഞ്ഞാണം എന്നിങ്ങനെയുള്ള മെയ്യലങ്കാരങ്ങളും വട്ടമുടി. പീലിമുടി, മണിമുടി, മകുടം, മണിമകുടം മരവെട്ടം, കേശഭാരം എന്നിങ്ങനെയുള്ള മുടികളും കിരീടങ്ങളും മുടികീറി നീളത്തില് കെട്ടിയുണ്ടാക്കിയ പച്ചപ്പാള, കുരുത്തോല എന്നിവ കൊണ്ടലങ്കരിക്കുന്ന വലിയ മുടികളും ഉപയോഗിക്കുന്നു.\nവെള്ള, ചുമപ്പ്, കറുപ്പ്, മഞ്ഞ എന്നീ നിറങ്ങളില് അരിച്ചാന്ത്, മനയോല, കശം, മഷി എന്നീ ചമയങ്ങളാണ് കോലമെടുക്കുന്നതിനായിട്ടുപയോഗിക്കുന്നത്. ഉണങ്ങിയ നെല്ലു കുത്തി അരിയാക്കി കുതിര്‍ത്ത ശേഷം നല്ലതുപോലെ അരച്ച് അരിച്ചാണ് വെള്ളയുണ്ടാക്കുന്നത്. ഇതില് അല്പം മഞ്ഞള് കൂടി ചേര്‍ത്ത്അരച്ചാണ് മെയ്യില് പൂശാനുള്ള മഞ്ഞളരിച്ചാന്ത് ഉണ്ടാക്കുന്നത്.\nചായങ്ങള്‍ക്ക് നിറം എന്നാണ് ആട്ടക്കാര് പറയുന്നത്. ചുമല നിറത്തിന് കാരം എന്നും പറയുന്നു. പൊന്‍കാരം ചേര്‍ത്തുണ്ടാക്കുന്നതുകൊണ്ടാണ് ഇങ്ങനെ പേരു പറയുന്നത്. പൊന്‍കാരം നല്ലതുപോലെ പൊടിച്ച് ചെറുനാരങ്ങ നീര് ചേര്‍ത്ത് കുഴച്ച് കമുകിന്റെ ഇളയപോള (കൂമ്പാള) യില് പൊതിഞ്ഞ് തണലില് വെച്ച് ഇതുണ്ടാക്കുന്നു. ഒരു മണ്‍ചട്ടി ചൂടാക്കിയ ശേഷം ഈ പൊടി അതിലിട്ടു നല്ലതുപോലെ വറുക്കണം.ചൂടേറുന്തോറും ചുമല നിറം കൂടി വരും. പാകത്തിന് ചുമലയായാല് എടുത്ത് ചാണമേല് തേച്ച് നേര്‍മ്മയായിപൊടിച്ചെടുക്കുന്നു\nപ്രാചീനകാലം മുതല് തന്നെ നാട്ടിന്‍പുറങ്ങളിലെ അമ്പലങ്ങളില് നടത്തിവരുന്ന ഒരു അനുഷ്ഠാനകലയാണ് കളംപാട്ട്.കുറുപ്പന്മാരാണ് ഇത് അവതരിപ്പിക്കുന്നത്.അമ്പലത്തിനുള്ളില് ഒരു പ്രത്യേകസ്ഥലത്ത് പൂക്കുലയും കുരുത്തോലയും കൊണ്ടലങ്കരിച്ച രംഗവേദി സജ്ജമാക്കുന്നു.ഭഗവതിയുടെ കളമെഴുതി, കളത്തിനുചുറ്റും നിലവിളക്കുകള് വെക്കുന്നു.പാട്ടുകൊട്ടില് എന്ന് നിര്‍ദ്ദേശിക്കപ്പെട്ടിട്ടുള്ള ഒരിടത്തിരുന്ന് ഭഗവതിയുടെ അപദാനങ്ങളെ വര്‍ണ്ണിച്ചു പാടുന്നു.പാട്ടുതുടങ്ങി അല്പം കഴിയുമ്പോള് വെളിച്ചപ്പാട് രംഗത്തെത്തി കളത്തിനു ചുറ്റും നൃത്തം ചെയ്യുന്നു.അതിനുശേഷം കല്പന പുറപ്പെടുവിക്കുന്നു.7 പേരാണ് ഈ കലാപ്രകടനത്തിന് ഉണ്ടാവുക.ചെണ്ട, ഇലത്താളം, വീണ എന്നീ വാദ്യോപകരണങ്ങളാണ് ഇതിനുവേണ്ടി ഉപയോഗിക്കുന്നത്.\nബിനു .ദാസ് Feb 16, 2016 08:03 PM\nനടൻ കലകളെ പറ്റി എനിക്ക് ഇതിൽ നിന്നു ഒരുപാട് അറിയാൻ സാധിച്ചു ഒരുപാടു നന്ദി ഉണ്ട്


ഇത് 1500 കിലോ സ്വര്‍ണ്ണത്തില് തീര്‍ത്ത തമിഴ്നാടിന്റെ സുവര്‍ണ്ണ ക്ഷേത്രം ഇത് 1500 കിലോ സ്വര്‍ണ്ണത്തില് തീര്‍ത്ത തമിഴ്നാടിന്റെ സുവര്‍ണ്ണ ക്ഷേത്രം\nഇത് 1500 കിലോ സ്വര്‍ണ്ണത്തില്....\nPublished on December 7, 2017 at 12:43 pm\nഇത് 1500 കിലോ സ്വര്‍ണ്ണത്തില് തീര്‍ത്ത തമിഴ്നാടിന്റെ സുവര്‍ണ്ണ ക്ഷേത്രം\nഇന്ത്യയിലെ ക്ഷേത്രങ്ങളെല്ലാം തന്നെ ഒന്നല്ലെങ്കില് മറ്റൊരു കാരണം കൊണ്ട് ഏറെ പ്രത്യേകതയുള്ളതായിരിക്കും. ഇത്തരത്തിലുള്ള ഒന്നാണ് സുവര്‍ണ ക്ഷേത്രങ്ങള്.\nസുവര്‍ണ ക്ഷേത്രമെന്ന് കേള്‍ക്കുമ്പോള് പഞ്ചാബിലെ സുവര്‍ണ്ണ ക്ഷേത്രമാകും മിക്കവരുടെയും മനസിലേക്ക് വരിക. എന്നാല് സിഖ് മതക്കാരുടെ ആത്മീയ തലസ്ഥാനമായ പഞ്ചാബിലെ അമൃത്സറില് സ്ഥിതി ചെയ്യുന്ന സുവര്‍ണ്ണ ക്ഷേത്രം മാത്രമല്ല സ്വര്‍ണ്ണത്തില് തീര്‍ത്തിരിക്കുന്നതെന്ന വസ്തുത അറിയാമോ?\nനമ്മുടെ അയല് സംസ്ഥാനമായ തമിഴ്‌നാട്ടിലും ഇത്തരത്തില് സ്വര്‍ണ്ണത്തില് തീര്‍ത്ത ഒരു ക്ഷേത്രമുണ്ട്. അതും 1500 കിലോ സ്വര്‍ണ്ണം ഉപയോഗിച്ച് നിര്‍മ്മിച്ചിരിക്കുന്ന ക്ഷേത്രം.\nതമിഴ്നാട്ടിലെ വെല്ലൂരിന് സമീപം തിരുമലൈക്കൊടി എന്ന സ്ഥലത്തു സ്ഥിതി ചെയ്യുന്ന ശ്രീപുരം സുവര്‍ണ ക്ഷേത്രം അഥവാ ശ്രീലക്ഷ്മി നാരായണി ക്ഷേത്രമാണ് ഇത്.\nതിരുമലൈക്കൊടി മലയടിവാരത്തിനു താഴെ നൂറേക്കറോളം വരുന്ന സ്ഥലത്തായാണ് ക്ഷേത്രം സ്ഥിതി ചെയ്യുന്നത്. സമ്പത്തിന്റെയും ഐശ്വര്യത്തിന്റെയും ദേവതയായ മഹാലക്ഷ്മി അഥവാ ശ്രീ ലക്ഷ്മി നാരായണിക്കാണ് ക്ഷേത്രം സമര്‍പ്പിച്ചിരിക്കുന്നത്.\nശ്രീപുരം സ്പിരിച്വല് പാര്‍ക്കിനകത്താണ് ഈ ക്ഷേത്രം സ്ഥിതിചെയ്യുന്നത്. ഇവിടുത്തെ പ്രധാന ക്ഷേത്രമാണ് സ്വര്‍ണ്ണം പൂശിയിരിക്കുന്നത്. കൂടാതെ ക്ഷേത്രച്ചുവരിലെ ശില്‍പ്പങ്ങളും ഗോപുരവും അര്‍ത്ഥമണ്ഡപവുമാണ് സ്വര്‍ണ്ണത്തില് പൊതിഞ്ഞിരിക്കുന്നത്.\nഏകദേശം 1500 കിലോയോളം സ്വര്‍ണ്ണം ഉപയോഗിച്ചാണ് ഇവിടുത്തെ പ്രധാനഭാഗങ്ങള് സ്വര്‍ണ്ണം പൂശിയിരിക്കുന്നത്. സ്വര്‍ണ്ണം പൂശിയ ചെമ്പ് തകിടുകളിലാണ് ഇവിടുത്തെ ശില്‍പ്പവേലകള് ചെയ്തിരിക്കുന്നത്. വേദങ്ങളില് നിന്നുള്ള ഭാഗങ്ങളാണ് ഇവിടെ ശില്‍പങ്ങളായി തീര്‍ത്തിരിക്കുന്നത്.\nരാവിലെ എട്ടു മുതല് വൈകിട്ട് എട്ടുമണിവരെയാണ് ഇവിടെ പ്രവേശനം അനുവദിച്ചിരിക്കുന്നത്. ഉള്ളില് കടക്കണമെങ്കില് കര്‍ശനമായി ചില കാര്യങ്ങള് പാലിക്കേണ്ടതുമുണ്ട്. പാന്റ്സ്, മിഡി തുടങ്ങിയവ ഇവിടെ അനുവദനീയമല്ല. കൂടാതെ മൊബൈല് ഫോണ്, ക്യാമറ എന്നിവയൊന്നും അകത്ത് പ്രവേശിപ്പിക്കാന് അനുവദിക്കില്ല.


നേരിന്റെ സ്മരണ; എം.പി. മന്മഥൻ ഓർമയായിട്ട് കാൽ നൂറ്റാണ്ട്\nമനോരമ ലേഖകൻ August 14, 2019 11:47 PM IST\nഎം.പി. മന്മഥൻ ആരായിരുന്നു? കറകളഞ്ഞ ഗാന്ധിയൻ, മദ്യവിരുദ്ധ പ്രസ്‌ഥാനത്തിന്റെ അമരക്കാരൻ, കഥാപ്രസംഗകൻ, അധ്യാപകൻ, പത്രാധിപർ, കവി, നടൻ... പണത്തിന്റെയും അധികാരത്തിന്റെയും വഴികളിൽ നിന്ന് അദ്ദേഹം എന്നും മാറിനടന്നു. ധാർമിക മൂല്യങ്ങളാണ് ഏറ്റവും വലിയ സമ്പത്തെന്നു സമൂഹത്തെ പഠിപ്പിച്ചു. ഖദർ മുണ്ടും ഖദർ ജൂബയും ഖദർ ഷാളുമായി അദ്ദേഹം3പതിറ്റാണ്ടോളം കേരളത്തിന്റെ സമരമുഖത്തെ പ്രകാശസാന്നിധ്യമായി.\n1914 മേയ് ഒന്നിന് ആലപ്പുഴയിലാണു ജനനം. ആലുവ യുസി കോളജിൽ നിന്നു ബിഎ ജയിച്ചു. പാവപ്പെട്ട വിദ്യാർഥികൾക്കായി എൻഎസ്‌എസിന്റെ ആഭിമുഖ്യത്തിൽ മൂവാറ്റുപുഴയിൽ മലയാളം സ്‌കൂൾ തുടങ്ങാൻ മുന്നിട്ടിറങ്ങിയതോടെയാണ് സാമൂഹിക പ്രവർത്തനങ്ങൾക്കു തുടക്കമായത്. വള്ളത്തോളിന്റെ ‘മഗ്‌ദലനമറിയം’ കഥാപ്രസംഗമായി അവതരിപ്പിച്ചു കയ്യടി നേടിയ മന്മഥൻ സ്‌കൂളിനു പണം പിരിക്കാനും അതേമാർഗം പരീക്ഷിച്ചു. 15 വർഷം നീണ്ട കഥാപ്രസംഗ കലാജീവിതത്തിന്റെ ആരംഭം അങ്ങനെയായിരുന്നു.\n1935 ൽ ഗാന്ധിജിയെ ആലുവയിൽ കണ്ടതാണു മന്മഥന്റെ ജീവിതത്തിലെ വഴിത്തിരിവായി മാറിയത്. എൻഎസ്‌എസ് കോളജുകളുടെ ഫണ്ട് ശേഖരണത്തിനായി ഉൽപന്നപ്പിരിവ് എന്ന പുതുമയുള്ള പരിപാടി മന്മഥൻ ആവിഷ്‌കരിച്ചു. ‘അഖിലാണ്ഡമണ്ഡലം അണിയിച്ചൊരുക്കി’ എന്ന സർവമതപ്രാർഥന, പന്തളം കെ.പി. രചിച്ചത് ഈ പരിപാടിക്കു വേണ്ടിയായിരുന്നു.\n1952 ലാണു മുംബൈയിൽ ജയപ്രകാശ് നാരായണനെ കാണുന്നതും സർവോദയ പ്രസ്‌ഥാനത്തിലേക്ക് ആകർഷിക്കപ്പെടുന്നതും. 1980 ലാണ് കേരള മദ്യനിരോധന സമിതി പ്രസിഡന്റായത്. 1994 ഓഗസ്‌റ്റ് 15നു മരണം വരെയും അദ്ദേഹം പ്രസ്‌ഥാനത്തിനു നേതൃത്വം നൽകി.


എസ്ബിഐ എടിഎമ്മില് എലി കയറി 12 ലക്ഷം രൂപ കാര്‍ന്നു നശിപ്പിച്ചു | Malayalam News\nഎസ്ബിഐ എടിഎമ്മില് എലി കയറി 12 ലക്ഷം രൂപ കാര്‍ന്നു നശിപ്പിച്ചു\nഗുവാഹത്തി- അസമിലെ ടിന്‍സുകിയ ജില്ലയില് സ്‌റ്റേറ്റ് ബാങ്ക് ഓഫ് ഇന്ത്യയുടെ ഒരു എടിഎമ്മിനുള്ളില് കയറിയ എലി 12 ലക്ഷത്തിലേറെ രൂപയുടെ കറന്‍സികള് കരണ്ടു നശിപ്പിച്ചു. അഞ്ഞൂറിന്റേയം രണ്ടായിരത്തിന്റേയും പുത്തന് നോട്ടുകളാണ് എലികള് പൂര്‍ണമായും നശിപ്പിച്ചത്. സാങ്കേതിക തകരാറിനെ തുടര്‍ന്ന് മേയ് 20 മുതല് പൂട്ടിയിട്ടതായിരുന്നു ഈ എടിഎം. ഇതു അറ്റകുറ്റപ്പണി നടത്താന് ഒരാഴ്ച മുമ്പ് ജീവനക്കാര് എത്തി തുറന്നപ്പോഴാണ് നോട്ടുകള് നുറുക്കിക്കൂട്ടി കുന്നായി കിടക്കുന്നത് കണ്ടത്. നോട്ടുകള് വയ്ക്കുന്ന എല്ലാ തട്ടുകളിലെ നോട്ടുകളും എലി കാര്‍ന്നിട്ടുണ്ട്. 29 ലക്ഷം രൂപയുടെ നോട്ടുകളാണ് മെഷീനില് ഉണ്ടായിരുന്നത്. 17 ലക്ഷം രൂപയുടെ നോട്ടുകള് കേടുപാടില്ലാതെ ലഭിച്ചെന്ന് ബാങ്ക് അധികൃതര് പറഞ്ഞു.\nഎടിഎം മെഷീനനുള്ളില് എലികാര്‍ന്ന നോട്ടുകളുടെ ചിത്രങ്ങള് കഴിഞ്ഞ ദിവസം വാട്‌സാപ്പിലൂടെ പ്രചരിച്ചതോടെയാണ് സംഭവം പുറം ലോകമറിയുന്നത്. സംഭവത്തില് ദുരൂഹതകളുണ്ടെന്നും ആരോപണമുണ്ട്. ബാങ്ക് അധികൃതര് പോലീസില് പരാതിപ്പെട്ടിരിക്കുകയാണ്. തകരാര് മൂലം മേയ് 20-ന് പൂട്ടിയിട്ട മെഷീന് നന്നാക്കാന് ജൂണ് 11 വരെ ആളെത്തിയില്ലെന്ന വാദം സംശയത്തിനിടയാക്കുന്നുണ്ടെന്ന് പ്രാദേശിക മാധ്യമങ്ങള് ചൂണ്ടിക്കാട്ടുന്നു.\nസ്വകാര്യ ഏജന്‍സി മേയ് 19-നാണ് എടിഎമ്മില് പണം നിറച്ചത്. തൊട്ടടുത്ത ദിവസം തന്നെ മെഷീന് കേടായി എന്നാണ് അധികൃതര് പറയുന്നത്. മെഷീന് നന്നാക്കാന് ചുമതലയുള്ള സ്വകാര്യ ഏജന്‍സി അധികൃതര് പിന്നീട് തിരിഞ്ഞു നോക്കാന് ദിവസങ്ങളെടുത്തതാണ് സംശയത്തിനിടയാക്കിയിരിക്കുന്നത്.\nIndia ATM Mice rat Currency shredded ASSAM SBI


കൊവിഡിനെ പേടിക്കാതെ കുട്ടികൾ ഒരുങ്ങുന്നു നീറ്റ് പരീക്ഷയെഴുതാൻ; തയ്യാറെടുപ്പുകൾ പൂർത്തിയായി കോട്ടയം ജില്ലയിൽ 34 പരീക്ഷാ കേന്ദ്രങ്ങൾ; നീറ്റ് പരീക്ഷ; കോവിഡ് പ്രതിരോധ നിർദേശങ്ങൾ കർശനമാക്കി ⋆ Third Eye News Live\nകൊവിഡിനെ പേടിക്കാതെ കുട്ടികൾ ഒരുങ്ങുന്നു നീറ്റ് പരീക്ഷയെഴുതാൻ; തയ്യാറെടുപ്പുകൾ പൂർത്തിയായി കോട്ടയം ജില്ലയിൽ 34 പരീക്ഷാ കേന്ദ്രങ്ങൾ; നീറ്റ് പരീക്ഷ; കോവിഡ് പ്രതിരോധ നിർദേശങ്ങൾ കർശനമാക്കി\nകോട്ടയം: നാഷണൽ ടെസ്റ്റിംഗ് ഏജൻസി സെപ്റ്റംബർ 13ന് നടത്തുന്ന നീറ്റ് (യു.ജി) പരീക്ഷയ്ക്ക് കോട്ടയം ജില്ലയിൽ 34 കേന്ദ്രങ്ങളിൽ ക്രമീകരണങ്ങൾ പൂർത്തിയായതായി ജില്ലാ കളക്ടർ എം. അഞ്ജന അറിയിച്ചു. പരീക്ഷാ നടത്തിപ്പിൽ മുൻ വർഷങ്ങളിൽ പാലിച്ചിരുന്ന നിയന്ത്രണങ്ങൾക്കു പുറമെ കോവിഡ് പ്രതിരോധത്തിന്റെ ഭാഗമായി കേന്ദ്ര സർക്കാർ പുറപ്പെടുവിച്ചിട്ടുള്ള മാർഗനിർദേശങ്ങളും കർശനമായി പാലിക്കണമെന്ന് കളക്ടർ നിർദേശിച്ചു.\nപരീക്ഷാ നടത്തിപ്പിൽ കോവിഡ് പ്രതിരോധ മുൻകരുതലുകളും ക്രമസമാധാന പാലനവും തടസമില്ലാത്ത വൈദ്യുതി വിതരണവും ഉറപ്പാക്കുന്നതിന് ജില്ലാ പോലീസ് മേധാവി, ജില്ലാ മെഡിക്കൽ ഓഫീസർ, കെ.എസ്.ഇ.ബി എക്സിക്യുട്ടീവ് എൻജിനീയർ എന്നിവരെ ചുമതലപ്പെടുത്തി.\nഈ വകുപ്പുകളുടെ താലൂക്ക്തല ഏകോപനം ഉറപ്പാക്കുന്നതിന് തഹസിൽദാർമാരെ ഫീൽഡ് ഓഫീസർമാരായി നിയോഗിച്ചിട്ടുണ്ട്. റവന്യു ഡിവിഷൻ തലത്തിൽ പരീക്ഷാ കേന്ദ്രങ്ങളുടെ പൂർണ മേൽനോട്ട ചുമതല സബ് ഡിവിഷണൽ മജിസ്ട്രേറ്റുമാർക്കാണ്.\nനാണഷൽ ടെസ്റ്റിംഗ് ഏജൻസി നീറ്റ് പരീക്ഷാ നടത്തിപ്പും രോഗപ്രതിരോധ മുൻകരുതലുകളും സംബന്ധിച്ച് പുറപ്പെടുവിച്ചിട്ടുള്ള മാർഗനിർദേശങ്ങൾക്കു പുറമെ ചുവടെ പറയുന്ന നിർദേശങ്ങളും കർശനമായി പാലിക്കണമെന്ന് കളക്ടർ അറിയിച്ചു.\nഉച്ചകഴിഞ്ഞ് രണ്ടു മുതൽ വൈകുന്നേരം അഞ്ചു വരെ നടത്തുന്ന പരീക്ഷയിൽ വിദ്യാർഥികൾക്ക് റിപ്പോർട്ട് ചെയ്യാൻ രാവിലെ 11 മുതലുള്ള വിവിധ ടൈം സ്ലോട്ടുകളാണ് അനുവദിച്ചിരിക്കുന്നത്. വിദ്യാർഥികൾ ഈ സമയക്രമം കൃത്യമായി പാലിക്കണം.\nപരീക്ഷാ കേന്ദ്രത്തിലേക്ക് വിദ്യാർഥികൾക്കൊപ്പം മാതാപിതാക്കൾ എത്തുന്നുണ്ടെങ്കിൽ അവർ പരീക്ഷാ കേന്ദ്രത്തിന്റെ സമീപത്തോ ഗേറ്റിലോ കൂട്ടം കൂടുവാൻ പാടില്ല.\nവിദ്യാർഥികൾ എത്തുന്ന വാഹനങ്ങൾ പോലീസിന്റെയും സെക്യൂരിറ്റി ജീവനക്കാരുടെയും നിർദേശങ്ങൾ പാലിച്ച് പാർക്ക് ചെയ്യണം.\nപരീക്ഷ കഴിഞ്ഞ് വിദ്യാർഥികൾ വാഹനം പാർക്കു ചെയ്യുന്ന സ്ഥലത്തെത്തി വാഹനത്തിൽ കയറി മടങ്ങണം.\nപരീക്ഷാ കേന്ദ്രങ്ങളിൽ എത്തുന്ന ടാക്സി ഡ്രൈവർമാർ കോവിഡ് പ്രതിരോധവുമായി ബന്ധപ്പെട്ട മുൻകരുതൽ നിർദേശങ്ങൾ കൃത്യമായി പാലിക്കണം.\nആരോഗ്യ പ്രവർത്തകരും പോലീസും നൽകുന്ന മാർഗനിർദേശങ്ങൾ പരീക്ഷയെഴുതുന്ന വിദ്യാർഥികളും അവർക്കൊപ്പം എത്തുന്നവരും പാലിക്കേണ്ടതാണ്.\nPrevious articleചെങ്ങളം വില്ലേജ് ഓഫീസിൽ നിന്നും സേവനങ്ങൾ വൈകുന്നു: പരാതിയുമായി സാധാരണക്കാർ\nNext articleഇത് എന്തൊരു നാടാണ്..! ആൺകുട്ടികൾക്കു പോലും പീഡനത്തിൽ നിന്നും രക്ഷയില്ല; പതിനേഴുകാരനെ വയോധികൻ അടക്കമുള്ള മൂന്നംഗ സംഘം പ്രകൃതി വിരുദ്ധ പീഡനത്തിന് ഇരയാക്കി


PS officer VR Lakshminarayanan who arrested Indira Gandhi dies at 91 | അറസ്റ്റു ചെയ്യാനായി എത്തിയപ്പോൾ ഇന്ദിരാഗാന്ധി ചോദിച്ചത് തന്നെ അണിയിക്കാനുള്ള വിലങ്ങെവിടെയെന്ന്; ഇപ്പോൾ അലസനാണ്.. വിലങ്ങെടുക്കാൻ മറന്നു പോയെന്ന് മറുപടി നൽകി ലക്ഷ്മി നാരായണനും; അറസ്റ്റു ചെയ്ത അതേ ഉദ്യോഗസ്ഥനെ തന്നെ സിബിഐ ഡയറക്ടർ ആക്കാൻ ആഗ്രഹിച്ചു ഇന്ദിരാഗാന്ധിയും; എംജിആറിന്റെ ഉറ്റതോഴനായി തമിഴ്‌നാട് ഡിജിപി സ്ഥാനത്തിരുന്നു റിട്ടയർ ചെയ്ത വ്യക്തിത്വം; വിട പറഞ്ഞ ലക്ഷ്മി നാരായണൻ രാജ്യം കണ്ട മികച്ച ഐപിഎസുകാരിൽ ഒരാൾ - MarunadanMalayali.com\nJune 23, 2019 | 07:01 PM IST | Permalink\nചെന്നൈ: സൈബർ ലോകം പാടിപ്പുകഴ്‌ത്തുന്ന യുവ ഐപിഎസുകാർ ധാരാളമുണ്ട് ഇന്ന് ഇന്ത്യയിൽ. എന്നാൽ ഭരണാധികാരികളോട് കലഹിക്കുകയും ഉത്തരവാദിത്തത്തോടെ ജോലി ചെയ്യുകയും ചെയ്യുന്ന മിടുക്കരായ എത്രപേരുണ്ടെ എന്ന് ചോദിച്ചാൽ പേരു കണ്ടെത്താൻ ബുദ്ധിമുട്ടാണ്. എന്നാൽ, ഇന്നത്തെ ഉദ്യോഗസ്ഥർക്ക് പോലും മാതൃകയാകേണ്ട വ്യക്തിത്വമായിരുന്നു അന്തരിച്ച ലക്ഷ്മി നാരായണൻ എന്ന മുൻ ഐപിഎസുകാരൻ. വിആർ കൃഷ്ണയ്യരുടെ സഹോദരനായ അദ്ദേഹം രാജ്യം ഏറ്റവും മികച്ച പ്രധാനമന്ത്രിയായ ഇന്ദിരാ ഗാന്ധിക്കും തമിഴ്‌നാടിന്റെ ജനപ്രിയ മുഖ്യമന്ത്രി എംജിആറിനും ഒരു പോലെ പ്രിയങ്കരനായിരുന്നു. സിബിഐയുടെ ജോയിന്റ് ഡയറക്ടർ സ്ഥാനത്തിരുന്ന ലക്ഷ്മി നാരായണൻ രാജ്യം കണ്ട ഏറ്റവും മികച്ച ഐപിഎസുകാരിൽ ഒരാളായിരുന്നു.\nഇന്ദിരാ ഗാന്ധിയെ അറസ്റ്റു ചെയ്ത ഐപിഎസുകാരൻ എന്ന നിലയിലാണ് ലക്ഷ്മി നാരായണൻ ശ്രദ്ധേയനാകുന്നത്. ഇന്ദിരാഗാന്ധിയുടെ കയ്യിൽ നിന്നും വിശിഷ്ടസേവാ മെഡൽ വാങ്ങിയ വ്യക്തിയായിരുന്നു അദ്ദേഹം. എന്നിട്ടും ഇന്ദിരയെ അറസ്റ്റു ചെയ്യാനുള്ള ഘട്ടം വന്നപ്പോൾ അദ്ദേഹം തന്റെ കടമ നിർവ്വഹിച്ചു. ഇന്ദിരയെ അറസ്റ്റു ചെയ്യാൻ എത്തിയപ്പോൾ വിലങ്ങെടുക്കാതെയാണ് ലക്ഷ്മി നാരായണൻ എത്തിയത്. ഇന്ദിരാ ഗാന്ധി ഇതേക്കുറിച്ച് അദ്ദേഹത്തോട് ചോദിക്കുകയും ചെയ്തു. അറസ്റ്റു ചെയ്യാൻ വിലങ്ങെവിടെ എന്നു ചോദിച്‌പ്പോൽ മറന്നു പോയി എന്ന മറുപടിയായിരുന്നു ലക്ഷ്മി നാരായണൻ നൽകിയത്.\nസിബിഐയുടെ ജോയിന്റ് ഡയറക്ടർ ആയിരിക്കവേയാണ് അദ്ദേഹം ഇന്ദിരാ ഗാന്ധിയെ അറസ്റ്റു ചെയ്യുന്നത്. അടിയന്തരാവസ്ഥയ്ക്ക് പിന്നാലെയായിരുന്നു ലക്ഷ്മി നാരായണൻ ഇന്ദിരയെ അറസ്റ്റു ചെയ്തത്. സിബിഐയുടെ ജോയിന്റ് ഡയറക്ടർ ചുമതലക്ക് പുറമേ, ഏറെ കാലം തമിഴ്‌നാട് ഡിജിപി സ്ഥാനവും അലങ്കരിച്ചിരുന്നു അദ്ദേഹം. സർവീസിന് ശേഷം ജീവകാരുണ്യ പ്രവർത്തന രംഗത്താണ് ലക്ഷ്മി നാരായണൻ പ്രവർത്തിച്ചത്. പൊലീസുകാരനാകാൻ വേണ്ടി ആഗ്രഹിച്ച് ആ വഴിയിൽ എത്തിപ്പെട്ട വ്യക്തിയായിരുന്നു ലക്ഷ്മി നാരായണൻ.\n1945ൽ മദ്രാസ് ക്രിസ്ത്യൻ കോളേജിൽ നിന്നും ഫിസിക്‌സിൽ ബിരുദമെടുത്ത ലക്ഷ്മി നാരായണൻ തനിക്ക് പൊലീസുകാരനാവണമെന്ന് തീരുമാനിക്കുകയായിരുന്നു. അച്ഛനും സഹോദരനും ജുഡീഷ്യൽ സർവ്വീസിൽ ആണെങ്കിലും തന്റെ വഴി മറ്റൊന്നാണെന്ന് അദ്ദേഹം തിരിച്ചറിയുകയായിരുന്നു. 1977 ഒക്ടോബർ 3നാണ് അദ്ദേഹം ഇന്ദിരാഗാന്ധിയെ അറസ്റ്റ് ചെയ്തത്. പിന്നീട് തമിഴ്‌നാട് ഡിജിപിയായിരിക്കുമ്പോൾ ഡിഎംകെ നേതാവ് എം കരുണാനിധിയെ അറസ്റ്റ് ചെയ്തതും ലക്ഷ്മിനാരായണനായിരുന്നു.\n'അമ്മയെ വിളിക്കൂ.. ഇന്ത്യയുടെ പ്രധാനമന്ത്രിയായിരുന്ന ഒരു വനിതയുടെ, അതിലുപരി ജവഹർലാൽ നെഹ്‌റുവിന്റെ മകളുടെ കയ്യിൽ ഒരു പൊലീസ് ഉദ്യോഗസ്ഥന്റെ പരുക്കനായ കൈകൾ കൊണ്ട് വിലങ്ങണിയിക്കാൻ ഞാൻ ആഗ്രഹിക്കുന്നില്ല' അടിയന്തരാവസ്ഥ അവസാനിച്ചതിന് പിന്നാലെ ഇന്ദിരാ ഗാന്ധിയെ അറസ്റ്റ് ചെയ്യാനെത്തിയ ലക്ഷ്മിനാരായണൻ രാജീവ് ഗാന്ധിയോട് പറഞ്ഞതിങ്ങനെയായിരുന്നു.\nഎന്നാൽ, ഈ സമയം അകത്ത് നിന്ന് ഇറങ്ങി വന്ന ഇന്ദിരാ ഗാന്ധി തന്നെ അണിയിക്കാനുള്ള വിലങ്ങ് എവിടെയെന്ന് ലക്ഷ്മിനാരായണനോട് ചോദിച്ചു. ആ സമയം അദ്ദേഹം മറുപടി പറഞ്ഞതിങ്ങനെ, 'മികച്ച സേവനത്തിനുള്ള മെഡൽ താങ്കളുടെ കയ്യിൽ നിന്നും ഞാൻ വാങ്ങിയിട്ടുണ്ട്. എന്നാൽ ഇപ്പോൾ അലസനാണ്.. വിലങ്ങുകളെടുക്കാൻ മറന്നു പോയി'. എന്നായിരുന്നു.\nഅതേസമയം തന്നെ അറസ്റ്റു ചെയ്ത അതേ ഉദ്യോഗസ്ഥനെ സിബിഐ ഡയറക്ടർ സ്ഥാനത്ത് അവരോധിക്കാൻ ഇന്ദിര ആഗ്രഹിച്ചതിന്റെ കാരണവും മറ്റൊന്നായിരുന്നില്ല. അദ്ദേഹത്തിൽ ഒരു മിടുക്കനായ ഉദ്യോഗസ്ഥൻ ഉണ്ടായിരുന്നു എന്നതു തന്നെയായിരുന്നു ഇതിന് കാരണം. അടിയന്തരാവസ്ഥയ്ക്ക് ശേഷം ഇന്ദിരാഗാന്ധി ലക്ഷ്മിനാരായണനെ സിബിഐ ഡയറക്ടറാക്കാൻ ആഗ്രഹിച്ചുവെങ്കിലും തമിഴ്‌നാട് ഡിജിപിയായി ചുമതലയേൽക്കണമെന്ന് അന്നത്തെ തമിഴ്‌നാട് മുഖ്യമന്ത്രിയായിരുന്ന എംജിആർ ആവശ്യപ്പെടുകയായിരുന്നു. പിന്നീട് ദീർഘ കാലം തമിഴ്‌നാട് ഡിജിപിയായിരുന്ന ലക്ഷ്മി നാരായണൻ 1985 ലാണ് സർവീസിൽ നിന്ന് വിരമിച്ചത്.\nവിരമിച്ച ശേഷം തന്റെ പെൻഷൻ തുകയുടെ ഭൂരിഭാഗവും അദ്ദേഹം സന്നദ്ധ പ്രവർത്തനങ്ങൾക്കായാണ് വിനിയോഗിച്ചത്. കേരളത്തിൽ കഴിഞ്ഞ വർഷം പ്രളയമുണ്ടായപ്പോഴും അദ്ദേഹം സഹായവുമായെത്തിയിരുന്നു. സ്വതന്ത്ര്യാനന്തര ഇന്ത്യയുടെ പ്രധാന രാഷ്ട്രീയ സാഹചര്യങ്ങളിൽ നിർണായക സ്ഥാനങ്ങൾ വഹിച്ചിരുന്ന വ്യക്തിയായിരുന്നു വി ആർ ലക്ഷ്മി നാരായണൻ. തന്റെ 91ാം വയസിലാണ് അദ്ദേഹം വിടവാങ്ങുന്നത്. ഒരു കാലഘട്ടത്തിന്റെ അന്ത്യം കൂടിയാണ് അദ്ദേഹത്തിന്റെ വിയോഗത്തോടെ ഉണ്ടായിരിക്കുന്നത്.


By praveenprasannan.25 Jun, 2020\nന്യൂഡല്‍ഹി : ഇന്ത്യന് അതിര്‍ത്തിക്കുളളില് ചൈന കയ്യേറിയ കിലോമീറ്ററുകളോളം പ്രദേശങ്ങള് വ്യക്തമാക്കുന്ന ഉപഗ്രഹ ചിത്രങ്ങള് പുറത്ത്. ഗല്‍വാന് താഴ്വരയില് നിയന്ത്രണ രേഖയുടെ ഇരുഭാഗങ്ങളിലും ചൈന കെട്ടിടങ്ങള് നിര്‍മ്മിച്ചതിന്റെ ഉപഗ്രഹ ചിത്രങ്ങളാണ് പുറത്തുവന്നത്.\nഈ മാസം 15 ന് ഏറ്റുമുട്ടലുണ്ടായെന്നു കരുതുന്ന പട്രോള് പോയിന്റ് 14 ന് അടുത്തുളള ചിത്രങ്ങളാണു പുറത്തുവന്നത്. മേയ് 22ലെ ഉപഗ്രഹ ചിത്രത്തില് ഇവിടെ ഒരു ടെന്റ് മാത്രമാണുള്ളത്. പട്രോള് പോയിന്റ് 14 നു ചുറ്റും കയ്യേറ്റം നടന്നിട്ടുള്ളതായാണ് അടയാളങ്ങള് വ്യക്തമാക്കുന്നതെന്ന് നിരീക്ഷകര് പറയുന്നു. വലിയ വാഹനങ്ങളും ചിത്രങ്ങളില് ഉണ്ട്.\nനിയന്ത്രണ രേഖയ്ക്ക് ഒരു കിലോമീറ്റര് മാത്രം അകലെ ഗല്‍വാന് നദിക്കു കുറുകെ ചെറുപാലങ്ങള് നിര്‍മ്മിച്ചിട്ടുണ്ട്. ഒരു ഉപഗ്രഹ ചിത്രത്തില് ഗല്‍വാന് നദിയുടെ ഒഴുക്ക് തടസപ്പെടുത്താന് ശ്രമിക്കുന്നതും കണ്ടെത്തിയിരുന്നു.\nനിയന്ത്രണ രേഖയിലേക്കുളള റോഡിന്റെ വീതിയും ചൈന കൂട്ടിയിട്ടുണ്ട്. എന്നാല് ഗല്‍വാനിലെ ഇന്ത്യന് ഭാഗത്ത് സമാനമായ നിര്‍മ്മാണ പ്രവര്‍ത്തനങ്ങള് ഇല്ല. ഈ പ്രദേശത്തിന് ആറ് കിലോമീറ്റര് ദൂരെവരെ ഇന്ത്യ റോഡ് നിര്‍മ്മിച്ചതാണ് ചൈനയെ പ്രകോപിപ്പിച്ചതെന്നാണ് നിഗമനം.


Title: 'നമ്മുടെ ജീവിതത്തില് നിന്ന് പ്രകാശം നിഷ്‌കര്‍ഷിച്ചു. സാര്‍വ്വത്രികമായ അന്ധകാരം നിറഞ്ഞിരിക്കുന്നു''. ഇത് ആര് എപ്പോള് പറഞ്ഞു ?\nDescription: This isaMost important question of gk exam. Question is : 'നമ്മുടെ ജീവിതത്തില് നിന്ന് പ്രകാശം നിഷ്‌കര്‍ഷിച്ചു. സാര്‍വ്വത്രികമായ അന്ധകാരം നിറഞ്ഞിരിക്കുന്നു''. ഇത് ആര് എപ്പോള് പറഞ്ഞു ? , Options is : 1. നെഹ്‌റു-ഇന്ത്യാ-പാക് വിഭജന വേളയില്, 2. നെഹ്‌റു-ഗാന്ധിജിയുടെ നിര്യാണവേളയില്, 3.ശാസ്ത്രി - നെഹ്‌റുവിന്റെ നിര്യാണവേളയില്, 4. ഗാന്ധിജി-ഇന്ത്യാ-പാക് വിഭജന വേളയില്, 5. NULL\nThis isaMost important question of gk exam. Question is : 'നമ്മുടെ ജീവിതത്തില് നിന്ന് പ്രകാശം നിഷ്‌കര്‍ഷിച്ചു. സാര്‍വ്വത്രികമായ അന്ധകാരം നിറഞ്ഞിരിക്കുന്നു''. ഇത് ആര് എപ്പോള് പറഞ്ഞു ? , Options is : 1. നെഹ്‌റു-ഇന്ത്യാ-പാക് വിഭജന വേളയില്, 2. നെഹ്‌റു-ഗാന്ധിജിയുടെ നിര്യാണവേളയില്, 3.ശാസ്ത്രി - നെഹ്‌റുവിന്റെ നിര്യാണവേളയില്, 4. ഗാന്ധിജി-ഇന്ത്യാ-പാക് വിഭജന വേളയില്, 5. NULL\n1) നെഹ്‌റു-ഇന്ത്യാ-പാക് വിഭജന വേളയില്\n2) നെഹ്‌റു-ഗാന്ധിജിയുടെ നിര്യാണവേളയില്\n3) ശാസ്ത്രി - നെഹ്‌റുവിന്റെ നിര്യാണവേളയില്\n4) ഗാന്ധിജി-ഇന്ത്യാ-പാക് വിഭജന വേളയില്


സോഷ്യൽലോകത്തെ വേട്ടയാടലിനെതിരെ സീരിയിൽ താരം ഷെമി മാർട്ടിൻ | Shemi Marin | Serial Actress | Social Media Abuses |\nഅജിത് ബാബു October 22, 2020 10:23 AM IST\nഒന്നര വർഷം മുമ്പാണ് അഭിനയ ലോകത്തേക്കു തിരിച്ചുവന്നത്.\nമനസ്സും ചിന്തകളും വികാരങ്ങളും ഒക്കെയുള്ളവരാണ് നടിമാർ.\n‘‘ജീവിതത്തിൽ വ്യത്യസ്തമായ കാഴ്പ്പാടുകൾ ഉണ്ടായാൽ പ്രശ്നം, ഫാഷനബിൾ ആയാൽ പ്രശ്നം, മനസ്സറിഞ്ഞ് ഒന്നു ഡാൻസ് ചെയ്താൽ പ്രശ്നം. അതിനെ ഏതെങ്കിലുമൊരു ആംഗിളിൽ നിന്നെടുത്ത് അശ്ലീല മുദ്ര കുത്താനുള്ള ശ്രമം. എന്താണിതൊക്കെ ?’’ – സമൂഹമാധ്യമങ്ങളിലെ നീചമായ പ്രവണതകൾക്കെതിരെ നടി ഷെമി മാർട്ടിന് സമൂഹമാധ്യമങ്ങളിൽ പങ്കുവച്ച വിഡിയോയിൽ രോഷത്തോടെ ചോദിക്കുന്നു. തുടർച്ചയായി നേരിടേണ്ടി വരുന്ന സൈബർ ആക്രമണവും വ്യാജപ്രചാരണങ്ങളും അപകീർത്തികരമായ പരാമർശങ്ങളും കൊണ്ടു മനംമടുത്താണ് ഷെമി ഇങ്ങനെയൊരു വിഡിയോ ചെയ്തത്. അതേക്കുറിച്ച് മനോരമ ഓൺലൈനോട് താരം മനസ്സ് തുറക്കുന്നു.\nഒരുപാട് സീരിയലുകളിൽ അഭിനയിച്ചിട്ടുള്ള ആളല്ല ഞാൻ. എങ്കിലും ശക്തമായ കഥാപാത്രങ്ങളെ അവതരിപ്പിക്കാൻ അവസരം കിട്ടിയിട്ടുണ്ട്.9വർഷം മുമ്പ് ചെയ്ത ‘നന്ദന’ത്തിലെ ഓറഞ്ച് എന്ന വളരെ ബോൾഡായ കഥാപാത്രത്തിലൂടെയാണ് ആളുകൾ എന്നെ ഇപ്പോഴും തിരിച്ചറിയുന്നത്. അതിനുശേഷം ബ്രേക് എടുത്തു. വിവാഹിതയായി. രണ്ട് കുട്ടികളുടെ അമ്മയായി. പിന്നീട് ജീവിതത്തിൽ ചില പ്രതിസന്ധികളും ഡിപ്രഷൻ പോലുള്ള പ്രശ്നങ്ങളുമുണ്ടായി. ഒരുപാട് സമയമെടുത്തും കഷ്ടപ്പെട്ടുമാണ് അതിനെയെല്ലാം മറികടന്നത്. ജീവിതം തന്നെ വേണ്ട എന്നു തോന്നുന്ന അവസ്ഥയിൽനിന്ന് ജീവിതത്തിലേക്ക് തിരിച്ചു കയറുക വളരെ ബുദ്ധിമുട്ടുള്ള കാര്യമാണ്. ഒന്നര വർഷം മുമ്പാണ് അഭിനയ ലോകത്തേക്കു തിരിച്ചുവന്നത്. അഭിനയത്തോടുള്ള പാഷൻ ഇപ്പോഴുമുണ്ടെന്ന തിരിച്ചറിവാണ് അതിന് കാരണമായത്. തിരിച്ചു വരവിൽ മക്കൾ, അരയന്നങ്ങളുടെ വീട്, പൗർണമിതിങ്കൾ എന്നീ സീരിയലുകളിൽ അഭിനയിച്ചു.\nപക്ഷേ മനസ്സിനെ വല്ലാതെ ഉലയ്ക്കുന്നതും തകർക്കുന്നതുമായ സംഭവങ്ങളാണ് സോഷ്യൽ മീഡിയയിൽനിന്നുണ്ടാകുന്നത്. നമ്മുടെ അഭിനയം വിലയിരുത്താനും ആരോഗ്യകരമായി വിമര്‍ശിക്കാനും എല്ലാവർക്കും അവകാശമുണ്ട്. എന്നാൽ സമൂഹമാധ്യമങ്ങളിൽ എങ്ങനെ ഒരാളെ അപകീർത്തിപ്പെടുത്താം, അപമാനിക്കാം എന്നെല്ലാം നോക്കിയിരിക്കുന്ന നിരവധിപേരുണ്ട്. നടിമാരുടെ വിധി ആയിരിക്കാം ഇത്. അവരുടെ ശരീരപ്രകൃതി, വ്യക്തിജീവിതം, കുടുംബം, സ്വഭാവം, അവരെക്കുറിച്ചുള്ള അപസർപ്പക കഥകൾ എന്നിവയിലാണ് ആളുകൾക്ക് താൽപര്യം. എനിക്കു പോലും അറിയാത്ത കാര്യങ്ങളാണ് ചില വിഡിയോകൾക്കു താഴെ എന്നെക്കുറിച്ചു കമന്റായി വരുന്നത്. ഇവൾ അങ്ങനെയാണ്, ഇങ്ങനെയാണ്, ഇങ്ങനെ നടന്നിട്ടുണ്ട്, അങ്ങനെ നടന്നിട്ടുണ്ട് എന്നിങ്ങനെ പലതരം കമന്റുകൾ, കഥകൾ. പലരും ആധികാരികമായാണ് ഇതെല്ലാം പറയുന്നത്. ഇനി അഭിനയം വിലയിരുത്തുന്ന ചിലരാകട്ടെ, നമ്മൾ മെച്ചപ്പെടണം എന്നല്ല നശിക്കണം എന്നാണ് ആഗ്രഹിക്കുന്നതെന്നു തോന്നും.\nഈ നടിമാരും മനുഷ്യരാണെന്നും അവർക്കും കുടുംബമുണ്ടെന്നും ഇവർ ചിന്തിക്കാത്തത് എന്തുകൊണ്ടാണെന്ന് മനസ്സിലാകുന്നില്ല. അവരുടെ വ്യക്തിജീവിതത്തെക്കുറിച്ച് ഇല്ലാക്കഥകള് പറഞ്ഞു പരത്തുമ്പോൾ എന്തു സുഖമാണ് ഇവർക്ക് ലഭിക്കുന്നത്? കഥകൾ സത്യമാണെങ്കിൽക്കൂടി, അവരുടെ വ്യക്തിജീവിതം എങ്ങനെയാണ് മറ്റുള്ളവരെ ബാധിക്കുന്ന പ്രശ്നമാകുന്നത്. പുറമേ സന്തോഷവതിയും കരുത്തയുമായി തോന്നുമെങ്കിലും ഇതെല്ലാം വായിക്കുമ്പോൾ അവരുടെ ഹൃദയം തകരുന്നില്ലെന്നും അവരുടെ വേണ്ടപ്പെട്ടവർ വേദനിക്കുന്നില്ലെന്നും നിങ്ങൾക്ക് ഉറപ്പാണോ?\nചില യുട്യൂബ് ചാനലുകളുടെ പ്രവർത്തനം ശരിക്കും അസ്വസ്ഥതയും അറപ്പും സൃഷ്ടിക്കുന്നതാണ്. സീരിയലിലെയോ ഏതെങ്കിലും പൊതുപരിപാടിക്കിടയിലെയോ വിഡിയോകളിൽനിന്ന് ഒരു ഭാഗമെടുത്ത് സൂം ചെയ്തും സ്ലോമോഷന് ആക്കിയും മ്യൂസിക്കിട്ടും പ്രചരിപ്പിക്കുക. ചിലപ്പോൾ വളരെയേറെ അഭിനയപ്രാധാന്യമുള്ള, നമ്മൾ കഷ്ടപ്പെട്ട് അഭിനയിച്ച ഒരു രംഗമായിരിക്കും ഇങ്ങനെ ഹോട്ടാക്കി ചിത്രീകരിക്കുന്നത്. എന്തൊരു ഭീകരമായ അവസ്ഥയാണിത്. ഇത്തരം വിഡിയോകൾക്ക് വരുന്ന കമന്റുകളാണെങ്കിൽ അതിലേറെ അസഭ്യം നിറഞ്ഞതും. ചിലതിന്റെ പ്രവർത്തനം മറ്റൊരു രീതിയിലാണ്. നമ്മൾ ഏതെങ്കിലും ചാനലിനു നൽകുന്ന അഭിമുഖത്തിൽനിന്ന് ഒരു ഭാഗം എടുത്ത് വളച്ചൊടിച്ച് അവരുടെ നിരീക്ഷണങ്ങളും ചേർത്ത് ടൈറ്റിലും കവർ ചിത്രവും നൽകും. വോയിസ്ഓവറിനൊപ്പം നമ്മുടെ ചിത്രങ്ങൾ സൂം ചെയ്ത് കാണിക്കും. വിഡിയോ കഴിയുമ്പോൾ ടൈറ്റിലുമായി യാതൊരു ബന്ധവും ഉണ്ടാകില്ല. എങ്ങനെയായാലും കുഴപ്പമില്ല വിഡിയോകൾക്ക് കാഴ്ചക്കാരെ കിട്ടിയാൽ മതി എന്ന രീതി.\nതങ്ങളുടെ വീട്ടിലെ ഒരാളാണ് ഇങ്ങനെയുള്ള അതിക്രമം നേരിടുന്നതെങ്കിലോ എന്നു ചിന്തിക്കാൻ ഇതു ചെയ്യുന്നവർക്കു സാധിച്ചിരുന്നെങ്കിലെന്ന് ആശിച്ചു പോകുന്നു. അഭിനയം ഒരു തൊഴിലാണ്. ജീവിക്കാൻ വേണ്ടിയും കലയോടുള്ള അഭിനിവേശം കൊണ്ടുമാണ് ഇത് ചെയ്യുന്നത്. ആത്മാഭിമാനത്തോടു കൂടിയാണ് ചെയ്യുന്നത്. എന്നിട്ടും വ്യാജ പ്രൊഫൈലുകളിൽ മറഞ്ഞിരുന്ന് ഒരു സ്ത്രീയെന്നു പോലും പരിഗണിക്കാതെ നടിമാരെ വേട്ടയാടുന്ന ഈ രീതി എന്ന് അവസാനിക്കും. ഒരു ശരീരം മാത്രമല്ല, ഏതൊരാളെ പോലെയും മനസ്സും ചിന്തകളും വികാരങ്ങളും ഒക്കെയുള്ളവരാണ് നടിമാർ.\nസമൂഹമാധ്യമങ്ങളിൽ ഇത്തരം മോശം അനുഭവങ്ങള് ഉണ്ടായപ്പോഴൊന്നും പ്രതികരിക്കാൻ സാധിച്ചില്ല. അല്ലെങ്കിൽ അതിനു ധൈര്യം ഉണ്ടായില്ല. നമ്മളെ കുറിച്ചുള്ള മോശം കമന്റുകൾ വായിച്ച് വേദനിക്കുക എന്നല്ലാതെ ഒന്നും സംഭവിച്ചില്ല. കണ്ടാലും കണ്ടില്ലെന്നു നടിക്കുന്ന രീതിയിലേക്ക് കാര്യങ്ങൾ മാറി. അനുഭവങ്ങൾ പങ്കുവച്ചും പ്രതികരിച്ചുമുള്ള ചില നടിമാരുടെ വിഡിയോകൾ കണ്ടപ്പോഴാണ് എനിക്കും വിഡിയോ ചെയ്യാൻ ധൈര്യം ലഭിച്ചത്. അത് ഒന്നും തെളിയിക്കാൻ വേണ്ടിയല്ല, ഒരാളെങ്കിലും മാറി ചിന്തിച്ചാൽ അത് വലിയ കാര്യമാകുമെന്ന വിശ്വാസം കൊണ്ടു മാത്രം.\nEnglish Summary : Actress Shemi Martin on social media abuses


11 May, 2020 03:33:32 PM\nദോഹ: ഞായറാഴ്ച റദ്ദാക്കിയ ദോഹ-തിരുവനന്തപുരം വിമാനം നാളെ വൈകിട്ട് ഏഴിന് പുറപ്പെടും. പ്രാദേശിക സമയം വൈകിട്ട് 4.30 നായിരിക്കും(ഇന്ത്യന് സമയം 7.00) ദോഹയില് നിന്ന് പുറപ്പെടുക. അര്‍ധരാത്രി 12.45 ഓടെ യാത്രക്കാരുമായി വിമാനം തിരുവനന്തപുരം വിമാത്താവളത്തിലെത്തും. ഇക്കാര്യം ദോഹയിലെ ഇന്ത്യന് എംബസി ട്വിറ്ററില് അറിയിച്ചിട്ടുണ്ട്. സാങ്കേതിക പ്രശ്‌നങ്ങളെ തുടര്‍ന്നാണ് കഴിഞ്ഞ ദിവസത്തെ യാത്ര റദ്ദാക്കിയതെന്നും ട്വീറ്റില് വ്യക്തമാക്കിയിട്ടുണ്ട്.\nദോഹയില് നിന്നുള്ള യാത്രക്കാരുമായി ഞായറാഴ്ച രാത്രി 10.45 ന് തിരുവനന്തപുരത്ത് എത്തിച്ചേരേണ്ട വിമാനമാണ് റദ്ദാക്കിയിരിക്കുന്നത്. കോഴിക്കോട് വിമാനത്താവളത്തില് നിന്ന് ഞായറാഴ്ച് ഉച്ചയ്ക്ക് ഒരു മണിക്കാണ് വിമാനം പുറപ്പെടേണ്ടിയിരുന്നത്. പിന്നാലെയാണ് റദ്ദാക്കിയതായി അറിയിപ്പ് എത്തിയത്. 182 യാത്രക്കാരാണ് ഈ വിമാനത്തില് നാട്ടിലേയ്ക്ക് പുറപ്പെടാനിരുന്നത്. മടങ്ങിയെത്തുന്നവര്‍ക്കായി തിരുവനന്തപുരത്ത് എല്ലാ സൗകര്യങ്ങളും സജ്ജമായിരുന്നു.\n96 സ്ത്രീകളും 20 കുട്ടികളും 85 പുരുഷന്മാരുമാണ് വിമാനത്തില് യാത്ര ചെയ്യേണ്ടിയിരുന്നത്. ഇതില് 15 പേര് ഗര്‍ഭിണികളായിരുന്നു. 60 വയസിനു മുകളിലുള്ള 25 പേരും ഉണ്ടായിരുന്നു. എല്ലാവരും യാത്രയ്ക്ക് തയാറായി നാലു മണിക്കൂര് മുന്നേ വിമാനത്താവളത്തില് എത്തുകയും ചെയ്തതിനു ശേഷമാണ് റദ്ദാക്കിയ അറിയിപ്പ് എത്തിയത്.


വര്‍ക്കേഴ്സ് ഫോറം: അഭിനയത്തിന്റെ ശരീരം\nഇതിനു മുന്‍പ് പ്രസിദ്ധീകരിച്ച ഭാഗങ്ങള്\nമലയാള സിനിമ വേണ്ടപോലെ പ്രയോജനപ്പെടുത്താതെപോയ നടനാണ് ഗോപി. വെള്ളിത്തിരയില് നാടക വേദിയുടെ കരുത്ത് സന്നിവേശിപ്പിച്ച തിലകനെയും നെടുമുടി വേണുവിനെയും പ്രയോജനപ്പെടുത്തിയ അത്രയുംപോലും ഗോപിയുടെ പ്രതിഭയെ ഉപയോഗിച്ചില്ല. മറ്റ് രണ്ടുപേരെയും അപേക്ഷിച്ച് അഭിനയ സിദ്ധിയും അറിവുമുണ്ടായിരുന്നത് ഗോപിക്കായിരുന്നെന്നതില് സംശയമില്ല. ഞങ്ങള് പരസ്പരം ആശാനേ എന്നാണ് വിളിക്കാറ്. അത് തിരുവല്ലാക്കാരുടെ രീതിയാണ്. ഗോപിയെയും തിലകനെയും ആശാനേയെന്നു വിളിച്ച് എളുപ്പത്തില് കാര്യങ്ങള് ബോധ്യപ്പെടുത്താന് കഴിഞ്ഞിരുന്നു.\nക്യാമറക്കു മുന്നില് അവരുടെ പ്രകടനം കഴിഞ്ഞാല് തിരിച്ചും അങ്ങനെ വിളിച്ച് പോരെ എന്ന് ചോദിക്കും. അഭിനയത്തിന്റെ തിയററ്റിക്കല് ബേസ് ഗോപിക്ക് നന്നായുണ്ടായിരുന്നു. തിലകനും മോശമല്ല. പക്ഷേ, തിലകനേക്കാള് ഒരുപടി മുന്നിലാണ് ഗോപി. അദ്ദേഹം അക്കാര്യത്തില് ജീനിയസ് തന്നെയായിരുന്നെന്ന് ഇപ്പോള് ആലോചിക്കുമ്പോള് തോന്നുന്നു. ഗോപി അഭിനയിക്കുമ്പോള് അഭിനയമാണെന്ന് തോന്നില്ല. സ്വാഭാവികമായിരിക്കും പ്രകടനം. അത്തരം എത്രയോ മുഹൂര്‍ത്തങ്ങള് .\nതിലകെന്‍റ കാര്യത്തില് അങ്ങനെയല്ല. അദ്ദേഹത്തിന്റെ അഭിനയവും ഡയലോഗ് ഡെലിവറിയുമൊക്കെ വളരെ കള്‍ച്ചേഡ് ആണ്. ഗോപിയെപ്പോലെ അഭിനയത്തിന്റെ സൂക്ഷ്മാംശത്തില് പോലും ശ്രദ്ധകാണിച്ച നടന് വേറെയില്ല. എന്റെ സിനിമയില് അദ്ദേഹം അവതരിപ്പിച്ച കഥാപാത്രങ്ങളുടെ സൂക്ഷ്മാംശത്തെ കുറിച്ചൊക്കെ അദ്ദേഹത്തോട് പറയുമായിരുന്നു. നാം ഉദ്ദേശിച്ചതു പോലെത്തന്നെ ചെറു ചലനം കൊണ്ടോ നോട്ടംകൊണ്ടോ പോലും അത് സാധിക്കാന് ഗോപിക്ക് കഴിഞ്ഞിരുന്നു. ആദാമിെന്‍റ വാരിയെല്ലില് അദ്ദേഹത്തിന്റെ കഥാപാത്രം സൂര്യയെ വ്യഭിചരിച്ച ശേഷം വീട്ടില് വന്നിറങ്ങുമ്പോള് അവളെ കാണുന്ന രംഗത്തില് സൂര്യക്കുനേരെ അയയ്ക്കുന്ന ഒരു നോട്ടമുണ്ട്. വളരെ അര്‍ഥഗര്‍ഭമായൊരു നോട്ടം. ഗോപി അവതരിപ്പിക്കുന്ന കഥാപാത്രത്തിന്റെ സകല സ്വഭാവ സവിശേഷതകളും ആ ഒരൊറ്റ നോട്ടത്തില് നിന്ന് പ്രേക്ഷകന് വായിച്ചെടുക്കാം.\nമറ്റൊരു രംഗത്തില് മുട്ട കഴിച്ചുകൊണ്ടു നില്‍ക്കുന്ന മാമച്ചന് മുതലാളി പിന്നില് ഗോവണിയിറങ്ങി വരുന്ന ശ്രീവിദ്യയെ അവിടേക്ക് നോക്കാതെതന്നെ അവരുടെ സാന്നിധ്യം അറിയുന്ന ഒരു രംഗമുണ്ട്. അസാമാന്യ അഭിനയ ശേഷിയുള്ളവര്‍ക്കു മാത്രം സാധിക്കുന്ന പ്രകടനമാണതെന്ന് ഞാന് കരുതുന്നു. ഗോപിയോടു മാത്രമാണ് അത്തരം സൂക്ഷ്മ ഭാവ പ്രകടനത്തെ കുറിച്ച് പറഞ്ഞിരുന്നത്. ഗോപിയുടെ അഭിനയം മുഖത്ത് മാത്രമല്ല ശരീരം കൊണ്ടുകൂടിയാണ്. വളരെ സുന്ദരമായ ശരീരമായിരുന്നു. അത് പ്രത്യേക രീതിയില് ഫലപ്രദമായി ഉപയോഗിക്കാനും ഗോപിയ്ക്കറിയാമായിരുന്നു.\nവാരിയെല്ലില് ശ്രീവിദ്യയുടെ ഭര്‍ത്താവിെന്‍റ വേഷമായിരുന്നു ഗോപിക്ക്. ശരീര പ്രകൃതത്തില് ശ്രീവിദ്യയുമായി മാച്ചല്ലാത്ത ഗോപി അസാമാന്യ പ്രകടനമൊന്നുകൊണ്ടു മാത്രം ആ പരിമിതിയെ മറികടന്നു. ഗോപി അഭിനയിച്ച മറ്റു സംവിധായകരുടെ ചിത്രങ്ങളില് കൊടിയേറ്റവും എലിപ്പത്തായവും ഓര്‍മയ്ക്കായിയും മികച്ചതായി തോന്നി. എന്നാല് അദ്ദേഹം സംവിധാനം ചെയ്ത ചിത്രങ്ങളെക്കുറിച്ച് അത്ര നല്ല അഭിപ്രായമില്ല. അങ്ങനെ സൂക്ഷ്മമായി കണ്ടിട്ടുമില്ല. ഒട്ടേറെ ചിത്രങ്ങളില് അദ്ദേഹം അഭിനയിച്ചു. എന്റെ ചിത്രങ്ങളില് അദ്ദേഹത്തിന്റെ അഭിനയ ശേഷി നല്ലയളവില് പ്രയോജനപ്പെടുത്തിയെങ്കിലും അംഗീകാരമൊന്നും അര്‍ഹമായ അളവില് കിട്ടിയില്ല. എങ്കിലും മറ്റു പല ചിത്രങ്ങളിലായി ഗോപിക്ക് അംഗീകാരങ്ങള് കിട്ടി. അഭിനയ ശേഷിയുടെ അപാരതയില് അദ്ദേഹത്തിന്റെ വളര്‍ച്ചക്ക് സാക്ഷിയാകാന് എനിക്കു കഴിഞ്ഞു.\nയവനികയില് അഭിനയിച്ച ശേഷമാണ് ഗോപി ഒരു ഹിന്ദി ചിത്രത്തില് അഭിനയിക്കുന്നത്. പിന്നീട് അദ്ദേഹത്തിന് തുടര്‍ച്ചയായി ചിന്ദി ചിത്രങ്ങളില് അവസരം കിട്ടി. ബോംബെയില് പോയി വരുമ്പോള് ആ വിശേഷങ്ങളൊക്കെ പറയാന് വരുമായിരുന്നു. ആ ചിത്രങ്ങളൊക്കെ ഞാന് കണ്ടിട്ടുണ്ട്. അദ്ദേഹത്തിന്റെ പ്രകടനത്തെ പുകഴ്ത്തി പറഞ്ഞിരുന്നു. അത് ഗോപി നന്നായി ആസ്വദിക്കുകയും ചെയ്യുമായിരുന്നു. നടനെന്ന നിലയിലുള്ള അദ്ദേഹത്തിന്റെ വളര്‍ച്ച അടുത്തു നിന്നു കാണാന് അവസരം കിട്ടിയതില് ഞാന് സന്തോഷിക്കുന്നു. എന്റെ കുടുംബവുമായി അടുത്ത ബന്ധം അദ്ദേഹത്തിനുണ്ടായി.\nമദിരാശിയില് ഗോപിക്ക് വീടില്ലായിരുന്നു. കരമനയിലായിരുന്നു കുടുംബമൊക്കെ. മദിരാശിയില് വരുമ്പോള് അദ്ദേഹം ഞങ്ങളോടൊപ്പം താമസിച്ചിട്ടുണ്ട്. വീട്ടില് വിരുന്നുകള് പോലുള്ളവ നടക്കുമ്പോള് പ്രധാനയാളായി ക്ഷണിച്ചിരുന്നു. "പാമ്പുകള്‍ക്ക് മാളമുണ്ട്" എന്ന കെ എസ് ജോര്‍ജിന്റെ പാട്ട് ഗോപിക്ക് വളരെ പ്രിയപ്പെട്ടതായിരുന്നു. എല്ലാവരും ഒത്തുചേരുന്ന കൂട്ടായ്മകളില് കെ എസ് ജോര്‍ജ് പാടുന്ന അതേ ശൈലിയില് ആ ഗാനം ഗോപി ഭംഗിയായി ആസ്വദിച്ച് ആലപിക്കുമായിരുന്നു. ഞാനും ഗോപിയും പരസ്പരം സംസാരിക്കാത്ത കാര്യങ്ങളില്ല. പുതിയ ലൈംഗിക അനുഭവങ്ങളുണ്ടാകുന്നതു പോലും ഞങ്ങള് പങ്കുവയ്ക്കുമായിരുന്നു. മദ്യപിച്ചിരുന്നെങ്കിലും അമിതമായിരുന്നില്ല. എന്റെ ചിത്രങ്ങളില് വേഷമിട്ട മറ്റു നടന്മാരില് ഓര്‍മിക്കേണ്ട വേറെയും നിരവധിപേരുണ്ട്.\nസിനിമകളിലെല്ലാം പുതിയ ഒരു നടനോ നടിക്കോ അവസരം നല്‍കുന്നത് ഞാനറിഞ്ഞോ അറിയാതെയോ എല്ലാ ചിത്രങ്ങളിലും തുടര്‍ന്നുപോന്ന രീതിയാണ്. അങ്ങനെ അവതരിപ്പിച്ചവരില് പ്രധാനപ്പെട്ടയാളുകളാണ് വേണു നാഗവള്ളിയും രതീഷും ഗണേശനുമൊക്കെ. നടന് മുരളിക്ക് ഏറെ ശ്രദ്ധേയമായ പഞ്ചാഗ്നിയിലെ ആദ്യ വേഷം ലഭിക്കുന്നതില് എന്റേതായ ഒരു പങ്കുവഹിച്ചു. അതുപോലെ നമ്മള് ഇന്നു കാണുന്ന മമ്മൂട്ടി മുതല് വലിയ ശ്രീനിവാസന് വരെയുള്ളവരുടെ ആദ്യകാലത്ത് എന്റെ പ്രോത്സാഹനമുണ്ടായിരുന്നു. എന്റെ ചിത്രങ്ങളില് അഭിനയിക്കാന് അവസരം തേടിയെത്തിയ ആരെയും നിരാശരാക്കിയില്ല എന്നു പറയാനാകും. സെറ്റുകളില് അവസരം തേടിയെത്തുന്നവരോട് പിന്നീട് വാ, പരിഗണിക്കാം എന്നൊന്നും പറയാറില്ലായിരുന്നു. പറ്റുന്ന വേഷം, ചെറുതാണെങ്കില് പോലും കഴിയുന്നത് അപ്പോള് തന്നെ നല്‍കിയിരുന്നു. അല്ലെങ്കില് ഒരു വേഷമുണ്ട് അല്‍പ്പം കാത്തിരിക്കൂ എന്നു പറയും. എന്തായാലും അവസരം തേടിവന്നവര് , അവര്‍ക്ക് സിനിമക്ക് പറ്റിയ എന്തെങ്കിലുമുള്ളവരാണെങ്കില് ഒരവസരമെങ്കിലും നല്‍കാന് എനിക്ക് കഴിഞ്ഞിട്ടുണ്ട്.\nസ്വപ്നാടനത്തില് നായകനായ ഡോ. മോഹന്‍ദാസ് എന്റെ മറ്റു ചിത്രങ്ങളിലൊന്നും അഭിനയിച്ചില്ലെങ്കിലും അദ്ദേഹത്തിന്റെ സിനിമാ ജീവിതത്തിലെ പ്രധാന വേഷമായി അതുമാറി. മികച്ച അഭിനേതാവ് എന്ന നിലയിലല്ല മോഹന്‍ദാസിനെ സ്വപ്നാടനത്തില് കാസ്റ്റ് ചെയ്തത്. മറിച്ച് അദ്ദേഹത്തിന്റെ രൂപവും പ്രൊഫഷണല് പശ്ചാത്തലവും ആ കഥാപാത്രത്തിന് ഇണങ്ങുമെന്നതുകൊണ്ടാണ്. അതങ്ങനെ തന്നെ സംഭവിച്ചു. എന്റെ വേറെ ചിത്രങ്ങളിലൊന്നും അദ്ദേഹം അഭിനയിച്ചിട്ടില്ല. ഇണക്കമുള്ള വേഷമില്ലാതിരുന്നതു തന്നെ കാരണം. ഇപ്പോള് അദ്ദേഹം എവിടെയാണെന്നറിയില്ല. അദ്ദേഹത്തെ ബന്ധപ്പെടാനുള്ള നമ്പറോ വിലാസമോ കൈവശമില്ല. ഒടുവില് കണ്ടതുപോലും വളരെ മുമ്പാണ്. തിരുവനന്തപുരത്ത് ഓള് സെയിന്റ്സ് കോളേജിലെ ലക്ചററെയാണ് അദ്ദേഹം വിവാഹം കഴിച്ചത്. എവിടെയാണെങ്കിലും ഞാന് ഇപ്പോഴും കാണണമെന്നാഗ്രഹിക്കുന്ന ഒരാളാണ് അദ്ദേഹം. സ്വപ്നാടനത്തിന് മുഹമ്മദ് ബാപ്പുവിനെ നിര്‍മാതാവായി കിട്ടിയ ശേഷം അന്വേഷിച്ചു കണ്ടെത്തിയത് ചിത്രത്തിലെ നായകനായ ഡോ. മോഹന്‍ദാസിനെയാണ്. അദ്ദേഹം അതിനു മുമ്പ് ചില സിനിമകളിലൊക്കെ അഭിനയിച്ചു. അരവിന്ദന്റെ ഉത്തരായനത്തില് നല്ല വേഷമായിരുന്നു. അത് ഇഷ്ടപ്പെട്ടാണ് ഞാന് സ്വപ്നാടനത്തില് അദ്ദേഹത്തെ ഉള്‍പ്പെടുത്താന് നിശ്ചയിച്ചത്. ഞാനും ലത്തീഫും കൂടി അദ്ദേഹം കാഞ്ഞിരപ്പള്ളിയിലുണ്ടെന്നറിഞ്ഞ് കാര് വിളിച്ച് അവിടേക്കു പോയി. ഒരു ലോഡ്ജില് അദ്ദേഹത്തെ കണ്ടെത്തി. വിവരം പറഞ്ഞു. സിനിമയില് നായക വേഷത്തില് അഭിനയിക്കാനുള്ള ക്ഷണം അത്രയൊന്നും ആഹ്ലാദത്തോടെയല്ല മോഹന്‍ദാസ് സ്വീകരിച്ചത്. അല്പം നിര്‍ബന്ധിച്ചുകൂടിയാണ് സമ്മതിപ്പിച്ചത്. ഞാന് പുതുമുഖ സംവിധായകനായതുകൊണ്ടായിരുന്നില്ല അത്. അദ്ദേഹത്തിന്റെ രീതി അതാണ്. താനൊരു നടനാണെന്ന് അദ്ദേഹം ഒരിക്കലും കരുതിയിട്ടില്ല. കറുത്ത് ഉയരത്തില് , ഉരുക്കു പോലുള്ള ശരീരമായിരുന്നു ഡോ. മോഹന്‍ദാസിന്റേത്. അതിെന്‍റ ഭംഗി കഴിയുന്നത്ര നന്നായി ചിത്രത്തില് ഉപയോഗിച്ചിട്ടുമുണ്ട്. ആശുപത്രിയില് പ്രവേശിപ്പിക്കപ്പെടുന്ന ഒരു യുവാവിെന്‍റ പൂര്‍വകാല ജീവിതത്തിലൂടെയാണ് സ്വപ്നാടനം വികസിക്കുന്നത്. നാര്‍കോ അനാലിസിസിലൂടെയാണ് അദ്ദേഹത്തിന്റെ പൂര്‍വകാലം വെളിപ്പെടുന്നത്. മെഡിക്കല് പ്രാക്ടീഷണറായ മോഹന്‍ദാസിന് അത് നന്നായി തന്നെ ഫലിപ്പിക്കാനായി. നാര്‍കോ അനാലിസിസിന് ഇന്നത്തെ പോലെ പ്രചാരമായിട്ടില്ലാത്ത കാലമാണ്. ചിത്രത്തില് കുത്തിവയ്പിെന്‍റ ഒരു രംഗമുണ്ട്. നീണ്ട ഒരു രംഗം. സിനിമയില് അത്രയും വിസ്തരിച്ച് മുമ്പ് അത്തരം രംഗം വന്നിട്ടില്ല. സൂചി കൈയില് കുത്തിയിറക്കുന്നതു മുതല് മരുന്ന് ഇഞ്ചക്ട് ചെയ്യുന്നതും സൂചി വലിച്ചൂരുന്നതും വരെയുള്ള ആ രംഗം പ്രേക്ഷകന് അങ്ങേയറ്റം അനുഭവവേദ്യമാക്കാന് മോഹന്‍ദാസിെന്‍റ ഭാവങ്ങള്‍ക്കായി.\nഅദ്ദേഹം ഡോക്ടറായിരുന്നതു കൊണ്ട് വേറെയും ഗുണങ്ങളുണ്ടായി. വൈദ്യശാസ്ത്രവും മനശാസ്ത്രവുമായി ബന്ധപ്പെട്ട് പലതും സിനിമയിലുണ്ടായിരുന്നതിനാല് അത്തരം കാര്യങ്ങളിലെ സംശയങ്ങള്‍ക്ക് മോഹന്‍ദാസ് നിവൃത്തിയുണ്ടാക്കി. ചിലതൊക്കെ മറ്റു ഡോക്ടര്‍മാരുമായി കണ്‍സള്‍ട്ട് ചെയ്തു പോലും അദ്ദേഹം സഹായിച്ചു. നടനെന്ന നിലയില് വലിയ പ്രതിഭയൊന്നുമായിരുന്നില്ലെങ്കിലും കഴിവുറ്റ സംവിധായകന് നന്നായി വഴങ്ങുന്ന പലതും അദ്ദേഹത്തിലുണ്ടായിരുന്നു. സംവിധായകന് എന്ന നിലയില് ഞാന് ആവശ്യപ്പെടുന്നത് ക്യാമറക്കു മുന്നില് നല്‍കാന് മോഹന്‍ദാസിന് കഴിഞ്ഞു എന്ന് സംശയമില്ലാതെ പറയാം. ആ സിനിമയില് അദ്ദേഹത്തിന്റെ പ്രകടനം വളരെയധികം പ്രകീര്‍ത്തിക്കപ്പെടുകയും ചെയ്തു. സ്വപ്നാടനം കണ്ട ശേഷം അക്കാലത്ത് ഡോ. സുകുമാര് അഴീക്കോട് പറഞ്ഞ ഒരു അഭിപ്രായം ജോണ് പോള് എന്നോടു പറഞ്ഞിട്ടുണ്ട്. അവര് ഒരുമിച്ച് കൊച്ചിയില് ഈ സിനിമ കണ്ടിരുന്നു. ഡോ.മോഹന്‍ദാസിന്റെ അഭിനയം തന്നെ വല്ലാതെ ഇംപ്രസ് ചെയ്തെന്നും അദ്ദേഹത്തിന്റെ ശരീരം കൊണ്ടുള്ള പ്രകടനം വളരെ മികച്ചതാണെന്നുമാണ് അഴീക്കോട് ജോണ് പോളിനോടു പറഞ്ഞത്. ചിത്രത്തില് നായികയായിരുന്ന റാണി ചന്ദ്രയുമായും സിനിമ ചിത്രീകരണ കാലത്ത് അദ്ദേഹത്തിന് നല്ല അടുപ്പമുണ്ടായി. ആ ബന്ധം സിനിമക്ക് ഗുണമുണ്ടാക്കി. അവരുടെ സൗഹൃദം റാണിചന്ദ്രയുടെ മരണംവരെ നന്നായി നിലനിന്നു. റാണി വിമാനാപകടത്തില് കൊല്ലപ്പെട്ട് മൃതദേഹം മദ്രാസിലെത്തിച്ചപ്പോള് കേരളത്തില്‍നിന്ന് കാണാന് വന്നവരില് ഒരാളായി മോഹന്‍ദാസുണ്ടായിരുന്നു. അദ്ദേഹത്തിനുണ്ടായിരുന്ന ആത്മബന്ധത്തിന്റെ സൂചനയായി അതിനെ കാണാം.\nറാണിയും കുടുംബവും ആ വിമാനാപകടത്തില് കൊല്ലപ്പെട്ടിരുന്നു. കുറെ മരപ്പെട്ടികളാണ് മദ്രാസില് കൊണ്ടുവന്നത്. വെള്ളത്തുണിയില് പൊതിഞ്ഞ മൃതദേഹങ്ങള് തിരിച്ചറിയാന് കഴിയുമായിരുന്നില്ല. ഓരോന്നിലും മരിച്ചവരുടെ പേരുകള് എഴുതിയിരുന്നു. ഒന്നില് കറുത്ത മഷികൊണ്ട് റാണിചന്ദ്ര എന്ന് എഴുതി വച്ചിരുന്നത് ഞാനും കണ്ടു. മൃതദേഹം സംസ്കരിക്കുന്നതു വരെയുള്ള എല്ലാ കാര്യങ്ങളിലും സഹായിയായി അവസാനംവരെ മോഹന്‍ദാസുമുണ്ടായിരുന്നു. എന്റെ പിന്നീടുള്ള ചിത്രങ്ങളിലൊന്നും അദ്ദേഹത്തിനു പറ്റിയ വേഷമില്ലായിരുന്നു. ഒരു ചിത്രം കഴിഞ്ഞാല് പിന്നെ അതിെന്‍റ എക്സ്റ്റന്‍ഷനിലേക്ക് പോകുന്ന രീതിയില്ലായിരുന്നു. ഒന്നും ആവര്‍ത്തിക്കാന് ഞാന് ഇഷ്ടപ്പെട്ടില്ല. എന്റെ തുടര്‍ന്നുള്ള ചിത്രത്തില് വേഷമൊന്നും അദ്ദേഹവും ആവശ്യപ്പെട്ടില്ല. അഭിനയം പ്രധാന മേഖലയായി മോഹന്‍ദാസ് കരുതാതിരുന്നതാവാം കാരണം. മോഹന്‍ദാസിനെ പോലെയായിരുന്നില്ലെങ്കിലും ഉള്‍ക്കടലില് ഞാന് അവതരിപ്പിച്ച നടനാണ് വേണു നാഗവള്ളി. ഉള്‍ക്കടലിനു ശേഷം സിനിമയില് അദ്ദേഹം പലതുമായി. തിരുവനന്തപുരത്തെ രാജധാനി ഹോട്ടലില് ഞാനും പത്മരാജനും ഒന്നിച്ചിരുന്ന ഒരു രംഗത്തിലേക്ക് ഒരു വൈകുന്നേരത്തെ മഴയത്ത് ബൈക്കോടിച്ച് കയറി വന്ന ആ ചെറുപ്പക്കാരനെ ഞാന് ഇന്നും ഓര്‍ക്കുന്നു. പില്‍ക്കാലത്ത് എനിക്കും മലയാള സിനിമക്കും ഒരുപോലെ പ്രിയപ്പെട്ടവനായി മാറി വേണു.\nകെ ജി ജോര്‍ജ് /തയ്യാറാക്കിയത് എം എസ് അശോകന്\nLabels: ആത്മകഥ, കെ.ജി.ജോര്‍ജ്ജ്, സിനിമ


January 2021 - 7:13 pm IST\nരണ്ടു സംസ്ഥാനങ്ങളിലെയും ഗവർണർമാർ സർട്ടിഫിക്കറ്റിൽ ഒപ്പുവച്ചിട്ടുണ്ട്. 2016ൽ ഡോണൾഡ് ട്രംപ് വിജയിച്ച സംസ്ഥാനങ്ങളാണിത്. രണ്ടിടത്തും നേരത്തേ തന്നെ ബൈഡന്‍റെ വിജയം ഉറപ്പിച്ചതായിരുന്നു.\nവാഷിങ്ടൺ: യുഎസ് പ്രസിഡന്‍റ് തെരഞ്ഞെടുപ്പിൽ രണ്ടു നിർണായക സംസ്ഥാനങ്ങളായ അരിസോണയും വിസ്കോൺസിനും ഡെമൊക്രറ്റിക് സ്ഥാനാർഥി ജോ ബൈഡന്‍റെ വിജയം ഔദ്യോഗികമായി പ്രഖ്യാപിച്ചു. രണ്ടു സംസ്ഥാനങ്ങളിലെയും ഗവർണർമാർ സർട്ടിഫിക്കറ്റിൽ ഒപ്പുവച്ചിട്ടുണ്ട്. 2016ൽ ഡോണൾഡ് ട്രംപ് വിജയിച്ച സംസ്ഥാനങ്ങളാണിത്. രണ്ടിടത്തും നേരത്തേ തന്നെ ബൈഡന്‍റെ വിജയം ഉറപ്പിച്ചതായിരുന്നു.\nഇപ്പോൾ ഔദ്യോഗിക നടപടികൾ പൂർത്തിയാകുകയാണ്. ബൈഡന് ഇപ്പോൾ 306 ഇലക്റ്ററൽ കോളെജ് വോട്ടുകളുണ്ട്. ട്രംപിന് 232 മാത്രം. വിസ്കോൺസിനിൽ ട്രംപിനെക്കാൾ 20,700 വോട്ടാണ് ബൈഡനു കൂടുതൽ ലഭിച്ചത്. എന്നാൽ, ട്രംപ് ഇതുവരെ പരാജയം സമ്മതിച്ചിട്ടില്ല. ട്രംപ് ആവശ്യപ്പെട്ടതു പ്രകാരം രണ്ട്\nകൗണ്ടികളിൽ വീണ്ടും വോട്ടെണ്ണിയ ശേഷമാണ് ഇപ്പോൾ അന്തിമമായി ഫലം പ്രഖ്യാപിച്ചിരിക്കുന്നത്. ട്രംപിന്‍റെ റിപ്പബ്ലിക്കൻ പാർട്ടിയുടെ പരമ്പരാഗത ശക്തികേന്ദ്രമാണ് അരിസോണ. അവിടെ പതിനായിരത്തിലേറെ വോട്ടിനാണ് ബൈഡൻ ജയിച്ചത്. തെരഞ്ഞെടുപ്പിൽ കൃത്രിമം നടന്നുവെന്ന ആരോപണങ്ങൾക്കൊന്നും തെളിവില്ലെന്ന് ഫലം അംഗീകരിച്ചുകൊണ്ട് അരിസോണ ഗവർണർ ഡഗ് ഹോബ്സ് ചൂണ്ടിക്കാട്ടി. സംസ്ഥാനത്തെ തെരഞ്ഞെടുപ്പു സംവിധാനം വളരെ ശക്തമാണെന്നും ഹോബ്സ് അവകാശപ്പെട്ടു.\nഇതിനിടെ, നിയുക്ത അമെരിക്കൻ പ്രസിഡന്‍റ് എന്ന നിലയിൽ ബൈഡൻ യുഎൻ സെക്രട്ടറി ജനറൽ അന്‍റോണിയോ ഗുട്ടറസുമായി ഫോണിൽ ചർച്ച നടത്തി. അമെരിക്കയും ഐക്യരാഷ്ട്ര സഭയും തമ്മിലുളള ബന്ധങ്ങൾ ശക്തമാക്കാനുള്ള നടപടികൾ ചർച്ച ചെയ്തെന്ന് ബന്ധപ്പെട്ട കേന്ദ്രങ്ങൾ. കൊവിഡ്, കാലാവസ്ഥാ മാറ്റം, സുരക്ഷയും സമാധാനവും തുടങ്ങി ഐക്യരാഷ്ട്ര സഭയ്ക്കു മുന്നിലുള്ള വിവിധ വിഷ‍യങ്ങൾ ഇരുവരും ചർച്ച ചെയ്തു. ബൈഡനുമായി ചേർന്നു പ്രവർത്തിക്കുന്നത് ഉറ്റുനോക്കുകയാണെന്ന് ഗുട്ടറസ് വ്യക്തമാക്കി.


കഴുത്തിലും മുഖത്തും ചെവിയിലുമുള്ള ഈ ലക്ഷണങ്ങള് അര്‍ബുദത്തിന്‍റേതാകാം | Cancer | Skin cancer | Cancer symptoms\nമനോരമ ലേഖകൻ January 13, 2022 10:50 AM IST\nവായു മലിനീകരണം, മോശം ആഹാരക്രമം, അലസമായ ജീവിതശൈലി, വിവിധ തരം രാസവസ്തുക്കളുമായുള്ള ഇടപെടല് എന്നിവയെല്ലാം കഴിഞ്ഞ കുറച്ച് ദശകങ്ങളില് അര്‍ബുദരോഗ സാധ്യത വര്‍ധിപ്പിച്ചിട്ടുണ്ട്. ആഗോളതലത്തില് ഓരോ വര്‍ഷവും9ദശലക്ഷത്തിലധികം പേര് അര്‍ബുദരോഗ ബാധിതരായി മരിക്കുന്നുണ്ടെന്നാണ് കണക്കുകള്. ബാധിക്കപ്പെടുന്ന കോശങ്ങളുടെ അടിസ്ഥാനത്തില് പല തരം അര്‍ബുദങ്ങളും പല ലക്ഷണങ്ങളാണ് പ്രകടിപ്പിക്കുക. കഴുത്തിലും മുഖത്തും ചെവികളിലും കാണപ്പെടുന്ന വെളുത്ത നിറത്തിലെ മെഴുക് പോലുള്ള വളര്‍ച്ച ചര്‍മത്തെ ബാധിക്കുന്ന ബാസല് സെല് കാര്‍സിനോമയുടെ ലക്ഷണമാകാമെന്ന് ആരോഗ്യ വിദഗ്ധര് പറയുന്നു.\nസൂര്യപ്രകാശമേല്‍ക്കുന്ന ഭാഗത്തു മാത്രമാണ് ഇത്തരത്തിലുള്ള അര്‍ബുദ ലക്ഷണങ്ങള് പ്രകടമാകുക. ഈ അര്‍ബുദം ബാധിച്ചവര്‍ക്ക് ചര്‍മത്തില് വലിയ സുതാര്യമായ മുഴകൾ കാണപ്പെടാം. പല വലുപ്പത്തില് വരുന്ന ഈ മുഴ സൂര്യപ്രകാശമേല്‍ക്കുന്ന ഏതു ഭാഗത്തും വരാവുന്നതാണ്. സൂര്യപ്രകാശത്തിലെ അള്‍ട്രാ വയലറ്റ് രശ്മികള് ദീര്‍ഘനേരം ഏല്‍ക്കുന്നതിന്‍റെ ഫലമായി ഉണ്ടാകുന്ന അര്‍ബുദമാണ് ബാസല് സെല് കാര്‍സിനോമ.\nവയര്, ഗുഹ്യഭാഗങ്ങള് തുടങ്ങി മറച്ചു വച്ചിരിക്കുന്ന ഇടത്ത് അര്‍ബുദത്തിന്‍റെ ഭാഗമായ മുഴകള് വരാറില്ല. വെളുത്തതോ, പിങ്ക് നിറത്തിലോ തവിട്ട് നിറത്തിലോ ഒക്കെ ഇത്തരം വളര്‍ച്ചകള് ചര്‍മത്തില് ഉണ്ടാകാം. ചിലരില് നീലയും കറുപ്പും നിറത്തിലും ഇവ പ്രത്യക്ഷപ്പെടാം. ചര്‍മത്തില് ഉണ്ടാകുന്ന രക്തം ഊറി വരുന്ന മുറിവുകളും അര്‍ബുദ ലക്ഷണമാണ്. ഈ മുറിവുകള് ആഴ്ചകളോളം തുറന്നിരിക്കാം. ഇത്തരം ലക്ഷണങ്ങള് കഴുത്തിലോ, ചെവിയിലോ മുഖത്തോ വന്നാല് വൈദ്യസഹായം തേടേണ്ടതാണ്.\nചര്‍മ അര്‍ബുദങ്ങളുടെ സാധ്യത കുറയ്ക്കുന്നതിന് രാവിലെ 10 മുതല് വൈകുന്നേരം നാലു മണി വരെയുള്ള വെയില് കൊള്ളുന്നത് പരമാവധി ഒഴിവാക്കണമെന്ന് അർബുദ രോഗ വിദഗ്ധർ പറയുന്നു. ഈ സമയത്ത് സൂര്യപ്രകാശത്തിന് ഏറ്റവും കട്ടി കൂടുതലാണ് . വെയിലത്തേക്ക് ഇറങ്ങി ജോലി ചെയ്യേണ്ടി വരുന്നവര് ദേഹം മൂടുന്ന തരം വസ്ത്രങ്ങള് ധരിക്കുകയോ സണ്‍സ്ക്രീന് ഉപയോഗിക്കുകയോ ചെയ്യേണ്ടതാണ്. ചര്‍മത്തില് വരുന്ന ചെറിയ വ്യതിയാനങ്ങള് പോലും നിസ്സാരമായി എടുക്കാതെ വൈദ്യസഹായം തേടണം. അസാധാരണമായ മറുകുകളോ, പാലുണ്ണിയോ, മുഴകളോ ഒക്കെ ശ്രദ്ധയില്‍പ്പെട്ടാല് ഡോക്ടറെ കാണാന് മടിക്കരുത്.\nEnglish Summary : The warning sign to notice on your neck, face and ears related with cancer\nഗര്‍ഭാശയമുഖ അര്‍ബുദ കേസുകള് വര്‍ധിക്കുന്നു; നേരത്തെയുള്ള രോഗനിര്‍ണയം പ്രധാനം


യു.എസില് റാലിയിലേക്ക് കാര് പാഞ്ഞുകയറി; ഹെലികോപ്റ്റര് തകര്‍ന്നുവീണു: മൂന്നു മരണം | Mathrubhumi - News - World World News, Latest World News, World Breaking News, World Politics\nകാര് പാഞ്ഞ് കയറി ഒരു പ്രതിഷേധക്കാരനും ഹെലികോപ്റ്റര് തകര്‍ന്ന് പൈലറ്റും പോലീസ് ഉദ്യോഗസ്ഥനുമാണ് മരിച്ചത്.\nPublished: Aug 13, 2017, 09:04 AM IST\nവാഷിംഗ്ടണ്: യു.എസിലെ വെര്‍ജീനിയയില് രണ്ട് സംഭവങ്ങളിലായി മൂന്ന് മരണം. വെളുത്തവര്‍ഗ്ഗക്കാരായ ദേശീയവാദികള് നടത്തിയ പ്രതിഷേധ റാലിക്കിടയിലേക്ക് കാര് പാഞ്ഞുകയറി ഒരാള് മരിച്ചു. 16 പേര്‍ക്ക് പരിക്കുണ്ട്. മണിക്കൂറുകള്‍ക്കുള്ളില് നഗരത്തിലെ മറ്റൊരിടത്ത് ഹെലികോപ്റ്റര് തകര്‍ന്നുവീണ് രണ്ടുപേര് മരിച്ചു.\nവെള്ളക്കാരുടെ ചരിത്രം പറയുന്ന പ്രതിമകള് നീക്കം ചെയ്യുന്നത് തടയണമെന്നാവശ്യപ്പെട്ട് നടത്തിയ റാലിയിലേക്കാണ് കാര് പഞ്ഞുകയറിയത്. വെര്‍ജീനയിലെ ഷാര്‍ലെറ്റ്വില്ലെയിലാണ് സംഭവം. ഹെലികോപറ്റര് തകര്‍ന്ന് പൈലറ്റും പോലീസ് ഉദ്യോഗസ്ഥനുമാണ് മരിച്ചത്.\nസംഭവത്തെ അപലപിച്ച മേയര് മൈക്ക് സിംഗര് പ്രതിഷേധക്കാരോട് പിരിഞ്ഞു പോകാന് ആഹ്വാനം ചെയ്തു. കാര് ഓടിച്ചിരുന്നയാളെ സാക്ഷി മൊഴിയുടെ അടിസ്ഥാനത്തില് പോലീസ് അറസറ്റ് ചെയ്തു. എന്നാല്, അയാളെ കുറിച്ചുള്ള കൂടുതല് വിവരങ്ങള് പോലീസ് വെളിപ്പെടുത്തിയിട്ടില്ല.\nപരിക്കേറ്റവരെ വെര്‍ജീനിയ മെഡിക്കല് സെന്റര് യൂണിവേഴ്സിറ്റി ആശുപത്രിയിലാണ് പ്രവേശിപ്പിച്ചിരിക്കുന്നത്. ഇതിനിടെ ഇന്ന് രാവിലെയുണ്ടായ മറ്റൊരാക്രമണത്തില് 15 പേര്‍ക്ക് പരിക്കേറ്റതായി റിപ്പോര്‍ട്ടുണ്ട്.\nസംഭവത്തെ അമേരിക്കന് പ്രസിഡന്റ് ഡൊണാള്‍ഡ് ട്രംപ് അപലപിച്ചു. ആക്രമങ്ങളെയും വംശീയ വിദ്വേഷങ്ങളെയും ശക്തമായ ഭാഷയില് അപലപിക്കുന്നതായാണ് ട്രംപ് അറിയിച്ചത്.\nസമരക്കാരും പ്രതിപക്ഷവും തമ്മിലുണ്ടായ ആക്രമണത്തെ തുടര്‍ന്ന് മേഖലയില് അടിയന്താരാവസ്ഥ പ്രഖ്യാപിച്ചതിനു പിന്നാലെയാണ് പ്രതിഷേധക്കാര്‍ക്ക് ഇടയിലേക്ക് കാര് പാഞ്ഞ് കയറിയത്.\nഫൊക്കാനയും ഇന്ത്യന് കള്‍ച്ചറല് സൊസൈറ്റിയും ന്യൂസിറ്റിയില് ഇന്ത്യഡേ പരേഡ് നടത്തും\nഇന്ത്യയുടെ എഴുപത്തിയൊന്നാമത് സ്വാതന്ത്ര്യദിനം വൈറ്റ് പ്ലൈന്‍സില് വിപുലമായി ആഘോഷിച്ചു\nലോസ്ആഞ്ചലസില് കലയുടെ ഓണാഘോഷം ഓഗസ്റ്റ് 26 ന്\nഐ.എന്.ഒ.സി ഫ്ളോറിഡ ചാപ്റ്റര് സ്വാതന്ത്ര്യദിനം ആഘോഷിച്ചു\nകോടതിക്ക് പുറത്തുവെച്ച് വെടിയേറ്റു; ജഡ്ജി തിരിച്ചു വെടിവെച്ചു\nപാകിസ്താന് ഭീകരര്‍ക്ക് താവളമൊരുക്കുന്നുവെന്ന് ട്രംപ്\nഅമേരിക്കയില് ഗവര്‍ണറാകാൻ പതിനാറുകാരനും


വീട്ടിലിരിപ്പ് സർഗാത്മകമാക്കാൻ 'കോക്രി'; 'കൊറോണക്കാലത്തെ ക്രിയേറ്റിവിറ്റി' - Live Newage\nബംഗളുരു: വീട്ടിലിരുന്ന് ബോറടിക്കുന്നവർ ശ്രദ്ധിക്കുക. നിങ്ങളുടെ സർഗ്ഗ ശേഷി പങ്കുവയ്ക്കാൻ ഒരിടം ബംഗളുരുവിലെ ഒരു പറ്റം ടെക്കികൾ തുറന്നിരിക്കുന്നു. പേര് കോക്രി. പാട്ടു പാടിയും, ചിത്രം വരച്ചും ഒക്കെ നിങ്ങളുടെ ഉള്ളിലെ കലാപരതയെ പുറത്തെടുക്കാം. കോക്രിയെന്നാൽ കൊറോണക്കാലത്തെ ക്രീയേറ്റിവിറ്റി.\nചുരുങ്ങിയ ദിവസം കൊണ്ട് ഗ്രൂപ്പ് ഹിറ്റായി. അംഗങ്ങളുടെ എണ്ണം മണിക്കൂർ വച്ച് കൂടി വരുന്നു. പൂർണ അടച്ചുപൂട്ടൽ പ്രഖ്യാപിച്ചതോടെ റൂമിൽ ഇരിക്കുന്ന ടെക്കികൾക്കും, വീട്ടിലിരിക്കുന്ന കുട്ടികൾക്കുമെല്ലാം മാനസിക സമ്മർദ്ദം ഏറും. തിരക്കിട്ട ജീവിത ശൈലിയിൽ നിന്നുള്ള വലിയ യു ടേൺ അവരെ സമ്മർദ്ദത്തിലാക്കുന്നത് സ്വാഭാവികം. അതിനൊരു പരിഹാരമായാണ് കോക്രിയുടെ തുടക്കം.\nയാത്രകളുടെ കൂട്ടുകാരായ ലെറ്റ് ഗോ ഫോർ എ ക്യാമ്പ് അംഗങ്ങളാണ് കോക്രിയെന്ന ആശയത്തിന് പിന്നിലും.\nചിത്രം വരക്കാം, ആഭരണങ്ങളുണ്ടാക്കാം, നൃത്തം ചവിട്ടാം, പട്ടു പാടാം അങ്ങിനെ എന്തും ആവാം. കോക്രി എന്ന ഹാഷ് ടാഗിൽ പോസ്റ്റ് ചെയ്യണമെന്ന് മാത്രം. ഒന്നും ചെയ്യാതെ വീട്ടിൽ കൊറോണക്കാലത്തിനു ശേഷവും മാനസിക പ്രശ്നങ്ങൾക്ക് സാധ്യതയുണ്ട്. സമയം കൂടുതൽ സർഗാത്മകമാക്കി ഉപയോഗിക്കുകയെന്ന ലക്ഷ്യമാണ് ഈ മുൻകൈക്ക് പിന്നിലെന്ന് ഈ ആശയത്തിന് പിന്നിൽ പ്രവർത്തിച്ച ഗീതു മോഹൻദാസ് പറയുന്നു. കശ്മീരിൽ നിന്നുള്ളവർ പോലും വീട്ടിലെ വിനോദങ്ങൾ പങ്കുവയ്ക്കാൻ കോക്രിയിൽ എത്തുന്നുണ്ട്.\nഫേസ്ബുക് ഗ്രൂപ്പിൽ ജോയിൻ ചെയ്യുവാൻ സന്ദർശിക്കുക https://www.facebook.com/groups/580570472668517/


കോവിഡ് 19: കടുത്ത നടപടികളുമായി ജർമനി; രണ്ടിലധികം ആളുകളുടെ കൂട്ടം നിരോധിച്ചു : Deepika.com Nri News Europe\nകോവിഡ് 19: കടുത്ത നടപടികളുമായി ജർമനി; രണ്ടിലധികം ആളുകളുടെ കൂട്ടം നിരോധിച്ചു\nMonday, March 23, 2020 9:22 PM IST\nബർലിൻ: കൊറോണ വൈറസ് പകർച്ചയെ ശക്തമായി പ്രതിരോധിക്കുന്നതിന്‍റെ ഭാഗമായി ജർമനി കടുത്ത നടപടികൾ പ്രഖ്യാപിച്ചു. ഇതനുസരിച്ച് ജർമനിയിൽ രണ്ടിലധികം ആളുകൾ ഒത്തുകൂടുന്നത് നിരോധിച്ചു. കൊളോണിൽ നേരത്തെ തന്നെ ഈ നിയമം നടപ്പിലാക്കിയിരുന്നു.\nഎന്നാൽ കുടുംബങ്ങളെയും ഒരേ വീട്ടിൽ താമസിക്കുന്നവരെയും പുതിയ നിയമത്തിൽ നിന്ന് ഒഴിവാക്കിയിട്ടുണ്ട്. പൊതുസ്ഥലങ്ങളിലും സൂപ്പർമാർക്കറ്റുകളിലും മറ്റു അതാവശ്യ സ്ഥാപനങ്ങളിലും എത്തുന്ന ആളുകൾ തമ്മിൽ 1.5 മീറ്റർ മുതൽ2മീറ്റർ വരെ അകലം പാലിക്കണമെന്നും നിയമം അനുശാസിക്കുന്നു. ഈ നടപടികൾ പോലീസും മറ്റു നിയമപാലകരും നിരീക്ഷിക്കും. കൂടാതെ റസ്റ്ററന്‍റുകൾ, ഹെയർ സ്റ്റയിൽ സെന്‍ററുകൾ, റ്റാറ്റൂ തുടങ്ങിയ സൗന്ദര്യ വർധിത സെന്‍ററുകൾ, മസ്‌സാജ് സെന്‍ററുകൾ എന്നിവ തുറന്നു പ്രവർത്തിക്കുന്നതിനും വിലക്കുണ്ട്.\nസൂപ്പർ മാർക്കറ്റുകൾ, മെഡിക്കൽ ഷോപ്പുകൾ, ബാങ്കുകൾ, പോസ്റ്റ് ഓഫീസുകൾ തുടങ്ങി അത്യാവശ്യ സ്ഥാപനങ്ങൾ തുറന്നു പ്രവർത്തിക്കും. സൂപ്പർ മാർക്കറ്റുകളിൽ നിന്നും ഡെലിവറി സർവീസ് നേരത്തെ ഉണ്ടായിരുന്നുവെങ്കിലും ഇപ്പോൾ കൂടുതൽ കടകളും തുറക്കുന്നത് വ്യാപകമാക്കിയിട്ടുണ്ട്. ഫുഡ് ഡെലിവറി ഷോപ്പുകൾ തുറന്നു പ്രവർത്തിക്കാൻ അനുവാദമുണ്ട്.നിയമം ലംഘിക്കുന്നവർക്ക് നേരത്തെ നിലവിലുള്ള പിഴയായ 25,000 യൂറോ വരെയാകാമെന്നും നിയമത്തിൽ പറയുന്നുണ്ട്.\nചാൻസലർ ആംഗല മെർക്കൽ ഫെഡറൽ രാജ്യത്തെ 16 സംസ്ഥാന മുഖ്യ മന്ത്രിമാരുമായി നടത്തിയ ടെലിഫോണ് കോണ്‍ഫറൻസിനെ തുടർന്നു മാർച്ച് 23 മുതലാണ് ഇതു സംബന്ധിച്ച നിയമം പ്രാബല്യത്തിലായത്. അടുത്ത രണ്ടാഴ്ച കാലത്തേയ്ക്കാണ് പുതിയ ചട്ടങ്ങളുടെ നിയമസാധുത വേണമെങ്കിൽ നീട്ടാനും സാധ്യതയുണ്ട്.\nകൊറോണ വൈറസ് ബാധ അനിയന്ത്രതമായി പടരുന്ന പശ്ചാത്തലത്തിൽ രാജ്യത്ത് പൂർണമായും ലോക്ക്ഡൗണ് ഏർപ്പെടുത്തിയിട്ടില്ലെങ്കിലും ബവേറിയ, സാർലാന്‍റ്, ബാഡൻ വ്യുർട്ടെംബർഗ് എന്നീ സംസ്ഥാനങ്ങൾ വാരാന്ത്യത്തിലേ ലോക്ക്ഡൗണ് പ്രഖ്യാപിച്ചിരുന്നു. രാജ്യത്തെ 16 സ്റ്റേറ്റുകളും കടുത്ത നിയന്ത്രണങ്ങൾ തന്നെയാണ് ഏർപ്പെടുത്തിയിരിക്കുന്നത്. ലോക്ക്ഡൗണിനോടു പൂർണസഹകരമാണ് ജർമൻ ജനത പ്രകടിപ്പിക്കുന്നത്.\nഇതുവരെയായി ജർമനിയിൽ 27,181 പേർക്ക് വൈറസ് ബാധ സ്ഥിരീകരിച്ചിട്ടുണ്ട്. 113 മരണമാണ് ഇതുവരെ റിപ്പോർട്ടു ചെയ്യപ്പെട്ടത്. 422 പേർ രോഗവിമുക്തി നേടിയതായാണ് ഏറ്റവും ഒടുവിലത്തെ റിപ്പോർട്ട്. ജർമനിയിൽ ശരാശരി 35 നും 59 നും ഇടയിൽ പ്രായമുള്ളവരെയാണ് വൈറസ് ബാധിച്ചിട്ടുള്ളത്. എന്നാൽ 15 നും 34 നും ഇടയിലുള്ള യുവജനതെയും ബാധിച്ചിട്ടുണ്ടെന്ന് ബർലിനിലെ റോബർട്ട് കോഹ് വൈറോളജി ഇൻസ്റ്റിറ്റ്യൂട്ടിന്‍റെ പഠനത്തിൽ വ്യക്തമാക്കുന്നു.\nപൊതുസ്ഥലങ്ങളെല്ലാം തീർത്തും ഒഴിഞ്ഞു തന്നെ കിടക്കുന്നു. ബവേറിയയിൽ അപൂർവമായി ചില ലോക്ക്ഡൗണ് ലംഘനങ്ങൾ റിപ്പോർട്ടു ചെയ്തിട്ടുണ്ട്. കോവിഡ് 19 ന്‍റെ ഭീകരത ജനങ്ങൾ ഏറെ മനസിലാക്കിയെന്നാണ് രാജ്യത്തെ പൊതുജീവിതം പ്രതിഫലിപ്പിക്കുന്നത്. ഇതുവരെ ജർമനിയിലെ മലയാളികളിൽ ആർക്കും തന്നെ കോവിഡ് 19 ബാധ ഉണ്ടായതായി റിപ്പോർട്ട് ചെയ്തിട്ടില്ല. പുതിയ കുടിയേറ്റ നിയമം പ്രാബല്യത്തിലായതു മുതൽ ഒട്ടനവധി യുവ നഴ്സുമാർ ജർമനിയിൽ കുടിയേറി ആതുരസേവനം ചെയ്യുന്നുണ്ട്.\nഡിജിറ്റൽ ഇക്കോണമിയുടെ കാലത്തും കറൻസി നോട്ടുകളുടെ ഉപയോഗം കാര്യമായി തന്നെ തുടർന്ന ജർമനിക്കാരുടെ ശീലത്തിനും നിയന്ത്രണകാലത്ത് മാറ്റം വന്നിട്ടുണ്ട്. ആകെ പണമിടപാടുകളിൽ അന്പതു ശതമാനം വളരെ പെട്ടെന്നു തന്നെ കാർഡുകളിലൂടെയായി. കൊറോണകാലത്തിനു മുൻപ് ഇത് 35 ശതമാനം മാത്രമായിരുന്നു. ജർമനിയിൽ കൊറോണ വൈറസ്ബാധ പ്രതിസന്ധികൾ നേരിടാൻ സൈന്യത്തെയും സർക്കാർ രംഗത്തിറക്കിയിട്ടുണ്ട്.\nരോഗികളെ ചികിത്സിക്കുന്നതു മുതൽ, ഗതാഗത സംവിധാനം ഒരുക്കുന്നതിനും പോലീസിനെയും പ്രാദേശിക ഭരണകൂടത്തെയും സഹായിക്കുന്നതിനു വരെ സൈന്യത്തിന്‍റെ സേവനം ഉപയോഗപ്പെടുത്തുകയാണ്.\nരണ്ടാം ലോകയുദ്ധത്തിനു ശേഷം ജർമനി നേരിടുന്ന ഏറ്റവും വലിയ വെല്ലുവിളിയാണ് കൊറോണ വൈറസ് ബാധയെന്ന് ചാൻസലർ ആംഗല മെർക്കൽ നേരത്തെ പറഞ്ഞിരുന്നു. ഈ പതിസന്ധി മറികടക്കുന്നതിന് ഓരോ പൗരൻമാരും അവരാൽ കഴിയുന്നതു ചെയ്യണമെന്നും മെർക്കൽ ആഹ്വാനം ചെയ്തിരുന്നു. ആരോഗ്യ മേഖലയുടെ പ്രവർത്തനത്തിൽ ലോകത്തിൽ ഒന്നാം സ്ഥാനമാണ് ജർമനിക്കുള്ളത്. എല്ലാ നടപടികളും എടുത്തു കഴിഞ്ഞു.നമ്മുടെ ഡോക്ടർമാർ, നഴ്സുമാർ, പാരമെഡിക്കൽ സ്റ്റാഫുകൾ തുടങ്ങിയവരുടെ വിശ്വാസ പൂർണമായ സേവനത്തിന് രാജ്യം നന്ദി അറിയിച്ചു.\nജർമൻ ചാൻസലർ ആംഗല മെർക്കൽ ക്വാറന്‍റൈനിൽ\nകൊറോണ വൈറസ് ബാധയുണ്ടെന്ന സംശയത്തിൽ ജർമൻ ചാൻസലർ ആംഗല മെർക്കലിനെ(65) ഹൗസ് ക്വാറന്‍റൈനിൽ സ്വയം പ്രതിരോധം തീർത്തു. കൊറോണ ബാധയെ നേരിടാൻ ഞായറാഴ്ച കടുത്ത നിയന്ത്രണങ്ങൾക്കായി പത്രസമ്മേളനവും നടത്തിയിരുന്നു. കഴിഞ്ഞ വെള്ളിയാഴ്ച മെർക്കൽ ഹൗസ് ഡോക്ടറെ സന്ദർശിച്ചിരുന്നു. ഇപ്പോൾ ഡോക്ടർക്ക് കോവിഡ് 19 പോസിറ്റീവായതിനെ തുടർന്നാണ് മെർക്കൽ ഹൗസ് ക്വാറന്‍റൈനിൽ ആയതെന്ന് സർക്കാർ വക്താവ് സ്റ്റെഫെൻ സൈബർട്ട് അറിയിച്ചു. അടുത്ത രണ്ടാഴ്ച മെർക്കൽ കാര്യങ്ങൾ ഒൗദ്യോഗിക വസതിയിൽ വെച്ചായിരിയ്ക്കും നിർവഹിക്കുക.\nമെർക്കലിന്‍റെ ഇപ്പോഴത്തെ ആരോഗ്യനില തൃപ്തികരമാണ്. വരും ദിവസങ്ങളിൽ സാന്പിളുകൾ എടുത്തു കൂടുതൽ പരിശോധന നടത്തുമെന്നും വക്താവ് അറിയിച്ചു.\nകഴിഞ്ഞ ദിവസം ബർലിൻ സൂപ്പർമാർക്കറ്റിലെത്തിയ മെർക്കൽ കാർഡ് ഉപയോഗിച്ചാണ് പെയ്മെന്‍റ് നൽകിയത്. കുറച്ച് ദിവസങ്ങൾക്ക് മുന്പ് ധനമന്ത്രി ഒലാഫ് ഷോൾസ് കൊറോണ സംശയത്തെ തുടർന്ന് ക്വാറന്‍റൈൻ എടുത്തിരുന്നു. പിന്നീടുള്ള പരിശോധനയിൽ കൊറോണ വൈറസ് ബാധിച്ചിട്ടില്ലെന്ന് തെളിഞ്ഞിരുന്നു.\nകൊറോണ വൈറസ് പോരാട്ടത്തിന് ബൃഹത്തായ സാന്പത്തിക പാക്കേജ്\nകൊറോണ വൈറസ് പ്രതിസന്ധിയെ നേരിടാൻ ജർമനി 822 ബില്യണ് യൂറോയുടെ സാന്പത്തിക സഹായ പാക്കേജ് ആസൂത്രണം ചെയ്തു. കൊറോണ വൈറസ് പോരാട്ടത്തിൽ സാന്പത്തിക പിന്തുണാ പാക്കേജിന് മെർക്കൽ മന്ത്രിസഭ അനുമതി നൽകി. ഇതിനായി 156 ബില്യണ് യൂറോ കടമെടുത്തത്. ഇത് കൊറോണമൂലം പ്രതിസന്ധിയിലായ കുടുംബങ്ങൾ, വാടകക്കാർ, ജീവനക്കാർ, സ്വയം തൊഴിൽ ചെയ്യുന്നവർ, കന്പനികൾ എന്നിവരെ സഹായിക്കാനാണ്.\nസർക്കാർ വായ്പയെടുക്കുന്നതിലും നേരിട്ടുള്ള ദൂരവ്യാപകമായ വായ്പ ഗാരന്‍റികളും അടങ്ങുന്ന ധനസഹായത്തോടെ, കന്പനികളെയും തൊഴിലാളികളെയും ജീവനക്കാരെയും സഹായിക്കുന്നതിനുള്ള നടപടികളുമാണ് മന്ത്രിസഭ തീരുമാനിച്ചത്.\nചെറുകിട ബിസിനസുകളെ സഹായിക്കാൻ 50 ബില്യണ് ഡോളറും പകർച്ചവ്യാധിയെ ചെറുക്കുന്നതിന് 55 ബില്യണ് ഡോളറും ഉൾപ്പെടെ 122 ബില്യണ് ഡോളർ നേരിട്ടുള്ള ചെലവിൽ, ജർമനി തൊഴിലാളികൾക്കും കന്പനികൾക്കുമായി ഒരു സംരക്ഷണ കവചമാണ് ഒരുക്കുന്നത്.\nകന്പനികൾക്കുള്ള വായ്പകൾക്കായി പബ്ലിക് ഇൻവെസ്റ്റ്മെന്‍റ് ബാങ്ക് കെ.എഫ്.ഡബ്ല്യു വഴി മൊത്തം 822 ബില്യണ് ഡോളർ ഗ്യാരൻറി സർക്കാർ വാഗ്ദാനം ചെയ്യുമെന്നും അതുപോലെ തന്നെ കുറഞ്ഞ സമയങ്ങളിൽ ജോലി ചെയ്യുന്ന തൊഴിലാളികൾക്ക് ടോപ്പ്അപ്പ് വേതനം പോലുള്ള സാമൂഹിക പരിപാടികൾ വ്യാപിപ്പിക്കുമെന്നും സർക്കാർ അർത്ഥമാക്കുന്നുണ്ട്.ഇതിനായി ആഴ്ചാവസാനത്തോടെ പാർലമെന്‍റിന്‍റെ ഇരുസഭകളും ചേർന്ന് പച്ചക്കൊടി കാണിക്കുമെന്നാണ് ഭരണശക്ഷിയുടെ പ്രതീക്ഷ.\n"പൊതു വിദ്യാഭ്യാസ തുടർ സംരക്ഷണ' കാമ്പയിനുമായി സമീക്ഷ യുകെ\nലണ്ടൻ: കേരളത്തിൽ ടെലിവിഷൻ / സ്മാർട്ട് ഫോൺ സൗകര്യം ഇല്ലാത്ത ഏതാണ്ട് രണ്ടര ലക്ഷം\nവന്ദേഭാരത് മിഷൻ: ലണ്ടനിൽ‌നിന്നു കൊച്ചിയിലേയ്ക്കുള്ള വിമാന സര്‍വീസ് ജൂണ് 21ന്\nലണ്ടന് വന്ദേ ഭാരത് മിഷന്‍റെ ഭാഗമായി ആരംഭിച്ച പ്രത്യേക വിമാന സര്‍വീസുകളില് ര\nസർക്കാർ സ്കൂളുകൾക്ക് ടാബ്ലറ്റ് നൽകും: ഒഐസിസി അയർലൻഡ്\nഡബ്ലിൻ: ഐഒസി/ ഒ ഐസിസി അയർലൻഡിന്‍റെ നേതൃത്വത്തിൽ തിരഞ്ഞെടുക്കപ്പെട്ട ചില സർക്കാർ\nവിദേശത്തുനിന്ന് എത്തുന്നവർക്ക് ബ്രിട്ടനിൽ 14 ദിവസം ക്വാറന്‍റെെൻ\nലണ്ടൻ: അടുത്ത തിങ്കളാഴ്ച മുതൽ ബ്രിട്ടനിലേക്ക് എത്തുന്ന എല്ലാ അന\nജോർജ് ഫ്ളോയ്ഡിന്‍റെ കൊലപാതകം: യൂറോപ്പിൽ പ്രതിഷേധം\nബർലിൻ: യുഎസിൽ ജോർജ് ഫ്ളോയ്ഡ് എന്ന കറുത്ത വർഗക്കാരനെ വെള്ളക്കാരനായ പോലീസ് ഉദ്യ\nസ്വീഡനിൽ വംശീയവിരുദ്ധ പ്രകടനം പോലീസ് പിരിച്ചുവിട്ടു\nസ്റേറാക്ക്ഹോം: വംശീയതയ്ക്കും വർണവെറിക്കുമെതിരേ സ്റ്റോക്ക്ഹോമി\nഗ്രേറ്റ് ബ്രിട്ടൻ രൂപത ഓണ്‍ലൈൻ ബൈബിൾ ക്വിസ് മത്സരത്തിന് പേര് നിർദേശിക്കാൻ അവസരം\nപ്രെസ്റ്റണ്: ബ്രിട്ടൻ സിറോ മലബാർ രൂപതയുടെ ബൈബിൾ അപ്പോസ്റ്റലേ\n88 ദിവസങ്ങൾക്കുശേഷം സ്പെയിനിൽ കോവിഡ് മരണമില്ലാത്ത ദിനം\nമാഡ്രിഡ്: ഏതാണ്ട് 88 ദിവസങ്ങൾ മരണത്തിന്‍റെ ഗന്ധം നിറഞ്ഞു നിന്ന വ\nആയിരങ്ങളുടെ ഹൃദയം കീഴടക്കി ആര്യദാസ് കോഴിപ്പള്ളി; യുക്മ ലെവ് ടാലന്‍റ് ഷോ തരംഗമാകുന്നു\nലണ്ടൻ: യുക്മ സാംസ്കാരിക വേദിയുടെ നേതൃത്വത്തിലുള്ള വിദ്യാർത്ഥിക\nനിയന്ത്രണങ്ങൾ പിൻവലിക്കുന്നു; കൊളോസിയം വീണ്ടും തുറന്നു\nറോം: ഇറ്റാലിയൻ ടൂറിസത്തിന്‍റെ ടോപ് ടെന്നിൽ നിൽക്കുന്ന കൊളോസ\nഗ്രേറ്റ് ബ്രിട്ടൻ രൂപത ബൈബിൾ ക്വിസ് ഓൺലൈൻ രജിസ്‌ട്രേഷൻ ആയിരത്തോടടുക്കുന്നു\nപ്രസ്റ്റൻ: ഗ്രേറ്റ് ബ്രിട്ടൻ സിറോ മലബാർ രൂപതയുടെ ബൈബിൾ അപോസ്റ്റലേറ്റിന്റെ ആഭിമു\nത്രേസ്യാമ്മ വിൻസന്‍റെ നിര്യാണത്തിൽ സീറോ മലബാർ ഗ്രേറ്റ് ബ്രിട്ടൻ രൂപത അനുശോചിച്ചു\nപ്രെസ്റ്റൻ: ലണ്ടൻ ബ്രോംലിയിൽ നിര്യാതയായ ത്രേസ്യാമ്മ വിൻസന്‍റെ (71) നിര്യാണത്തിൽ\nഷെങ്കൻ വീസകളുടെ കാലാവധി താൽക്കാലികമായി നീട്ടി\nബർലിൻ: കോവിഡ് 19 എന്ന മാഹാമാരിയുടെ പശ്ചാത്തലത്തിൽ യൂറോപ്യൻ യൂണിയന്‍റെ പൊതു വീ\nഫേസ് ബുക്ക് ലൈവ് ടാലൻ്റ് ഷോ "ലെറ്റസ് ബ്രേക്ക് ഇറ്റ് ടുഗതറിൽ' ആര്യ ദാസ്\nലണ്ടൻ: കോവിഡ് രോഗബാധിതർക്കു വേണ്ടി സ്വന്തം ജീവൻപോലും തൃണവൽഗണിച്ച് കരുതലിന്‍റെ\nമികച്ച ലോക്ക് ഡൗൺ അപരാതയുമായി യുകെയിൽ നിന്ന് ഒരു മലയാളി കുടുംബം\nസ്റ്റോക്ക് ഓൺ ട്രെന്‍റ്: ടിക്ക് ടോക്കുകളും സംഗീത നൃത്ത പരിപാടികളും ലൈവ് ഷോകളും ക\nസന്ദർശക വീസയിലെത്തിയ മലയാളി വീട്ടമ്മ യുകെയിൽ മരിച്ചു\nലണ്ടൻ: ബ്രോംലിയിലെ ഷോർട്ട് ലാൻഡിൽ താമസിക്കുന്ന മകൾ ജൂലി വിനോയെയും കുടുംബത്തെയും\nഎം.പി.വീരേന്ദ്രകുമാർ കാലുറച്ച കാഴ്ചപ്പാടുള്ള വ്യക്തിത്വം: ലണ്ടൻ മലയാളി കൗൺസിൽ\nഗ്ലാസ്‌ഗോ : പ്രമുഖ എഴുത്തുകാരനും മുൻ കേന്ദ്ര-സംസ്ഥാന മന്ത്രിയും എം.പിയുമായിരുന്ന\nഓസ്ട്രിയ ഉത്തരവാദിത്വത്തോടെ മുന്നോട്ട്: മാസ്ക് ധരിക്കുന്നതിൽ ഇളവ്\nവിയന്ന: ജൂൺ പകുതി മുതൽ ഓസ്ട്രിയയിലെ ഷോപ്പുകളിൽ മാസ്ക് ധരിക്കുന്നത് നിർബന്ധമല്ലെന\nയുക്മ Y6 ചലഞ്ച് 2020: ഗ്രാമർ-സ്വകാര്യ സ്കൂൾ പ്രവേശനത്തിന് തയാറെടുക്കുന്ന മലയാളി കുട്ടികൾക്കായി മത്സര പരീക്ഷകൾ\nലണ്ടൻ: ഉന്നത വിദ്യാഭ്യാസത്തിന് പ്രാപ്തരാക്കുംവിധം കുടിയേറ്റ മലയാളി വിദ്യാർഥികളെ\nജര്‍മനിയിൽ വലതുപക്ഷ കുറ്റകൃത്യങ്ങളില് വര്‍ധന\nബര്‍ലിന്: സെമിറ്റിക് വിരുദ്ധ കുറ്റകൃത്യങ്ങളിലും തീവ്ര വലതുപക്ഷ വിഭാഗങ്ങള് ഉള്\nഎം.പി. വീരേന്ദ്ര കുമാറിന്‍റെ നിര്യാണത്തിൽ വേൾഡ് മലയാളി ഫെഡറേഷൻ അനുശോചിച്ചു\nവിയന്ന: പ്രമുഖ സോഷ്യലിസ്റ്റ് നേതാവും മുൻ കേന്ദ്രമന്ത്രിയും, നില\nആരാധനാലയങ്ങൾ കടുത്ത നിയന്ത്രണങ്ങളോടെ തുറക്കാം; മൂന്ന് ച. മീറ്ററിന് 15 പേർ


ശബരിമലയില് ഇരുമുടിക്കെട്ടില്ലാതെ പടി കയറുന്നത് ആചാരലംഘനമെന്ന് തന്ത്രി\nശബരിമലയില് ഇരുമുടിക്കെട്ടില്ലാതെ പടി കയറുന്നത് ആചാരലംഘനമെന്ന് തന്ത്രി കണ്ഠര് രാജീവര്. തന്ത്രിക്കും രാജകുടുംബത്തിനും മാത്രമേ അങ്ങനെ ഇരുമുടിക്കെട്ടില്ലാതെ കയറാനാകൂ എന്നാണ് തന്ത്രി വ്യക്തമാക്കിയത്.\nPathanamthitta, First Published Nov 6, 2018, 7:28 PM IST\nസന്നിധാനം: ശബരിമലയില് ഇരുമുടിക്കെട്ടില്ലാതെ പടി കയറുന്നത് ആചാരലംഘനമെന്ന് തന്ത്രി കണ്ഠര് രാജീവര്. തന്ത്രിക്കും രാജകുടുംബത്തിനും മാത്രമേ അങ്ങനെ ഇരുമുടിക്കെട്ടില്ലാതെ കയറാനാകൂ എന്നാണ് തന്ത്രി വ്യക്തമാക്കിയത്. വത്സൻ തില്ലങ്കേരിയടക്കം പ്രതിഷേധക്കാർ ഇരുമുടിക്കെട്ടില്ലാതെ പതിനെട്ടാംപടികയറി ആചാരലംഘനം നടത്തിയെന്നാണ് ആരോപണം. മേൽശാന്തിക്കൊപ്പം ദേവസ്വം ബോർഡംഗം കെ പി ശങ്കരദാസ് ഇരുമുടിക്കെട്ടില്ലാതെ പടി കയറിയതും വിവാദമായി.\nഇന്ന് രാവിലെയാണ് വത്സന് തില്ലങ്കേരി ഇരുമുടിക്കെട്ടില്ലാതെ പതിനെട്ടാം പടിയില് എത്തി പുറംതിരിഞ്ഞ് നിന്ന് പ്രവര്‍ത്തകരെ അഭിസംബോധന ചെയ്തത്. ഇതിന് ശേഷം വത്സന് തില്ലങ്കേരി ഇരുമുടിയില്ലാതെ പതിനെട്ടാം പടി കയറുകയും ചെയ്തു. പൊലീസ് മൈക്കിലൂടെയും വത്സന് തില്ലങ്കേരിയുടെ പ്രസംഗം ഉണ്ടായിരുന്നു. ചോറൂണിനെത്തിയ അമ്പത് വയസ്സ് കഴിഞ്ഞ സ്ത്രീയ്ക്ക് നേരെ പ്രതിഷേധക്കാര് പാഞ്ഞടുത്ത സംഭവത്തെ തുടര്‍ന്ന് പ്രവര്‍ത്തകരോട് സംസാരിക്കുകയായിരുന്നു വത്സന് തില്ലങ്കേരി. പതിനെട്ടാം പടി പ്രസംഗത്തിന് വേദിയാക്കിയ വത്സന് തില്ലങ്കേരിയുടെ നടപടിക്കെതിരെ രൂക്ഷവിമര്‍ശനമാണ് ഉയർന്നത്.\nഇരുമുടിക്കെട്ടില്ലാതെ 18-ാം പടി കയറിയ ആര്‍എസ്എസ് നേതാവിനെതിരെ രൂക്ഷ വിമര്‍ശനമുന്നയിച്ച ദേവസ്വം ബോര്‍ഡംഗം കെപി ശങ്കരദാസ് മണിക്കൂറുകള്‍ക്കം സമാന വിവാദത്തില് കുടുങ്ങി. വത്സൻ തില്ലങ്കേരിയടക്കം പ്രതിഷേധക്കാർ ഇരുമുടിക്കെട്ടില്ലാതെ പതിനെട്ടാം പടികയറിയതിനെതിരെ രൂക്ഷമായ ഭാഷയില് ശങ്കര്‍ദാസ് പ്രതികരിച്ചിരുന്നു. ഇതിന് പിന്നാലെയാണ് മേൽശാന്തിക്കൊപ്പം ദേവസ്വം ബോർഡംഗം കെപി ശങ്കരദാസ് ഇരുമുടിക്കെട്ടില്ലാതെ പടി കയറിയ ദൃശ്യങ്ങള് പുറത്തുവന്നിരിക്കുന്നത്.\nLast Updated Nov 7, 2018, 2:47 PM IST


Wednesday 14 March 2018 2:30 am IST\nപ്രശാന്തരായി സ്ഥിതി ചെയ്യുക. വിധിയെ ഒരിക്കലും പഴിക്കരുത്. പ്രതികൂല പരിതസ്ഥിതികള്,പരീക്ഷണ ഘട്ടങ്ങള്,വിഷമഘട്ടങ്ങള്,പ്രശ്‌നങ്ങള് ഇവയെല്ലാം വന്നുചേരും. പക്ഷേ,നിങ്ങളുടെ മനസ്സ് അക്ഷോഭ്യമായി വര്‍ത്തിക്കണം. ഇതാണ് ആദ്ധ്യാത്മിക ശക്തി. എല്ലാവരും അവരവരുടെ ഗൃഹങ്ങളില് ഗാര്‍ഹസ്ഥ്യധര്‍മ്മത്തെ അനുഷ്ഠിച്ചുകൊണ്ടിരിക്കുകയാണല്ലോ. ഗാര്‍ഹസ്ഥ്യം ഒരു ആദ്ധ്യത്മികചര്യയാവണം. (ആനന്ദ ധാമമായ)ഈശ്വരനായിരിക്കണം നിങ്ങളുടെ പ്രേമാസ്പദവും ജീവിതലക്ഷ്യവും. നിങ്ങളുടെ കര്‍ത്തവ്യങ്ങളും ധര്‍മ്മവും നിങ്ങളെ ഈശ്വരോന്മുഖമാകുവാന് പ്രേരിപ്പിക്കുന്നതായിരിക്കണം.\nവണ്ടിയുടെ മുന്‍ഭാഗത്തു കുതിരയെ കെട്ടിയാല് വണ്ടി മുന്നോട്ടു പോകും. പുറകിലാണ് അതിനെ കെട്ടിയതെങ്കില് വണ്ടിയുടെ ഗതി പുറകോട്ടായിരിക്കും. മനസ്സിനെ ഈശ്വരോന്‍മുഖമാക്കിയാല് നിങ്ങള് (ആനന്ദസ്വരൂപനായ)ഈശ്വരനിലേക്കു നീങ്ങിക്കൊണ്ടിരിക്കും. എന്നു മാത്രമല്ല വേഗം ഈശ്വരസന്നിധിയില് എത്തിച്ചേരുകയും ചെയ്യും. പ്രാപഞ്ചികസുഖങ്ങളില് മനസ്സിനെ രമിപ്പിച്ചാല് അതു (ദു:ഖകരമായ)സംസാരത്തില്‍തന്നെ മുഴുകി കഴിയും, വലതു വശത്തേക്കു താക്കോലിനെ തിരിച്ചാല് സേഫ് തുറക്കും. അതിനെ ഇടത്തോട്ട് തിരിച്ചാല് സേഫ് അടഞ്ഞുപോകും. അതുപോലെ മനസ്സിനെ ഈശ്വരനിലേക്കു തിരിച്ചാല് (അനുഭൂതി ദായകമായ)മോക്ഷകവാടം തുറക്കപ്പെടും. പ്രപഞ്ചത്തിലേക്കു മനസ്സിനെ തിരിച്ചാല് (ദു:ഖപൂര്‍ണ്ണമായ)സംസാരകാരാഗൃഹത്തില് നിങ്ങള് അടക്കപ്പെടും.


ഫ്‌ളാറ്റ് വാങ്ങാനും വാസ്തു നോക്കണോ ? | Vastu Tips For BuyingaNew Flat - Malayalam BoldSky\nഇന്ത്യന് വാസ്തുവിദ്യാ ശാസ്ത്രം മികച്ച താമസസ്ഥലങ്ങള് തിരിച്ചറിയുന്നതിനും വികസിപ്പിക്കുന്നതിനുമുള്ള അടിസ്ഥാനമാണ്. വാസ്തുപരമായി അനുയോജ്യമായ പ്ലോട്ടുകളും വീടുകളും കൂടുതല് സന്തോഷം, സമ്പത്ത്, ആരോഗ്യം, സമൃദ്ധി എന്നിവ നല്‍കി നിങ്ങളെ സഹായിക്കുന്നു. ഈ പുരാതന സമ്പ്രദായം റിയല് എസ്റ്റേറ്റ് രംഗത്തും പ്രശസ്തി നേടിയിട്ടുണ്ട്. മികച്ച സ്ഥലങ്ങള്, പ്ലോട്ടുകള്, ഘടനകള് എന്നിവ പാര്‍പ്പിടത്തിനും വാണിജ്യ ആവശ്യങ്ങള്‍ക്കും നല്ലതാണോ എന്ന് വാസ്തുപ്രകാരം തിരിച്ചറിയാവുന്നതാണ്.\nMost read: ചിത്രങ്ങളുണ്ടോ വീട്ടില് ? സൂക്ഷിക്കുക!\nനിങ്ങള് വീടുവയ്ക്കുമ്പോള് വാസ്തുശാസ്ത്രം പറയുന്ന കണക്കുകള് ശ്രദ്ധിക്കുന്നു. നേരെമറിച്ച് നിങ്ങളൊരു ഫ്‌ളാറ്റ് വാങ്ങാന് ഉദ്ദേശിക്കുന്നുണ്ടെങ്കിലോ? വാസ്തു നോക്കണോ വേണ്ടയോ? തീര്‍ച്ചയായും നോക്കണം. കാരണം ഒരു സ്വതന്ത്ര ഭവനമായാലും ഫ്‌ളാറ്റായാലും ഏത് സ്ഥലത്തും വാസ്തു പിന്തുടരേണ്ടതുണ്ട് എന്നത് യാഥാര്‍ത്ഥ്യമാണ്. ഗവണ്‍മെന്റ് പോലും വാസ്തു എന്ന ആശയങ്ങള് പിന്തുടരുന്നതായി കാണാം. സര്‍ക്കാര് കെട്ടിടങ്ങളുടെ നിര്‍മാണത്തിലുടനീളം നിര്‍ദ്ദിഷ്ട മാര്‍ഗ്ഗനിര്‍ദ്ദേശങ്ങള് പാലിക്കുന്നതിലൂടെ വ്യക്തികള്‍ക്ക് വാസ്തുവിന്റെ പ്രയോജനം ലഭിക്കും.\nപൊതു സുരക്ഷയ്ക്കായി ചില മാര്‍ഗ്ഗനിര്‍ദ്ദേശങ്ങളുണ്ട്. ഉദാഹരണത്തിന്, കിഴക്ക് അഭിമുഖമായുള്ള വീടിന് രണ്ട് കവാടങ്ങള് ഉണ്ടായിരിക്കണം. ഒന്ന് കിഴക്ക് വശത്തിന്റെ വടക്ക് മൂലയിലും മറ്റൊന്ന് കിഴക്ക് വശത്തിന്റെ തെക്ക് മൂലയിലായിലും. വാസ്തുവിന്റെ മാതൃകയില് നിര്‍മ്മിച്ച ഏത് വീടും താമസക്കാര്‍ക്കും കരാറുകാരനും സമാധാനവും വിജയവും കൈവരുത്തും.\nഫ്‌ളാറ്റുകള്‍ക്കായി വാസ്തുശാസ്ത്ര ടിപ്പുകള്\nഒരു ഫ്‌ളാറ്റ് വാങ്ങുന്നതിനുമുമ്പ്, സെപ്റ്റിക് സിസ്റ്റം, ജലസംഭരണിമ, പ്രാഥമിക ഗേറ്റുകള് എന്നിവ പരിശോധിക്കുക. നിങ്ങളുടെ ഫ്‌ളാറ്റ് ഇവയുമായി വളരെ അടുത്താണെങ്കില് വാസ്തു പരിഗണിക്കണം. നിങ്ങള് ഫ്‌ളാറ്റ് വാങ്ങുന്നതിനുമുമ്പ് മികച്ച വാസ്തു വിദഗ്ദ്ധനെ സമീപിക്കേണ്ടതാണെന്ന് ഓര്‍മ്മിക്കുക. വാസ്തു സ്‌പെഷ്യലിസ്റ്റ് ശുപാര്‍ശ ചെയ്യാതെ ഒരു വസ്തുവും വാങ്ങരുത്.\nഅസംഖ്യം വര്‍ഷങ്ങള്‍ക്ക് മുമ്പ് നാഗരികരായ ആളുകള് ഗുഹകളില് താമസിച്ചിരുന്നു. പില്‍ക്കാലത്ത് അവര് കഴിവ് വികസിപ്പിക്കുകയും വന്യമൃഗങ്ങളില് നിന്നുള്ള സുരക്ഷയുടെ ആവശ്യകത മനസ്സിലാക്കി മരം, മുള, ഇല എന്നിവയാല് വീടുകള് നിര്‍മ്മിക്കുകയും ചെയ്തു. ആ കാലവും ഇന്നത്തെ കാലവും തമ്മിലുള്ള സാമ്യം നമുക്ക് കവര്‍ച്ചക്കാരില് നിന്ന് സുരക്ഷ ആവശ്യമാണ് എന്നതാണ്. അതിനാല് വീട് അല്ലെങ്കില് ഫ്‌ളാറ്റുകള്‍ക്കുള്ള വാസ്തു എന്നത് ഗുണകരവും നിര്‍ണായകവുമായ ഘടകമാണ്.\nവാസ്തു ആശയങ്ങള് പിന്തുടരുക\nമതിലുകള് പരിമിതപ്പെടുത്തിക്കൊണ്ട് സാധാരണ നിലയിലുള്ള ഒരു വീടിന്റെ അനുകൂല ശക്തി വര്‍ദ്ധിപ്പിക്കാന് കഴിയും. എന്നാല് ഫ്‌ളാറ്റുകളുടെ കാര്യത്തില് നിര്‍മ്മാണം പൂര്‍ത്തിയായിക്കഴിഞ്ഞാല് സ്ഥലങ്ങളുടെ ഘടനയോ സ്ഥാനമോ ഇഷ്ടാനുസൃതമാക്കുന്നത് അത്ര ലളിതമല്ല. വടക്കുകിഴക്ക് കോണിലാണ് അടുക്കള സ്ഥാപിച്ചിരിക്കുന്നതെങ്കില് പിന്നീട് തെക്കുകിഴക്കിലേക്ക് മാറ്റുന്നത് ബുദ്ധിമുട്ടായിരിക്കും. കാരണം തെക്കുകിഴക്ക് അടുക്കള ഗൃഹവാസികള്‍ക്ക് സന്തോഷം നല്‍കുന്നു. ഫ്‌ളാറ്റുകളോ വീടുകളോ തിരഞ്ഞെടുക്കുന്നതിന് മുമ്പ് നിങ്ങള് വാസ്തു ആശയങ്ങള് പിന്തുടരേണ്ടതിന്റെ കാരണം ഇതാണ്. ഹോം ഫ്‌ളാറ്റുകളുടെ അല്ലെങ്കില് സ്ഥലങ്ങളുടെ ക്രമരഹിതമായ നിര്‍മ്മാണം നിരവധി താമസക്കാര്‍ക്ക് ഗുരുതരമായ പ്രശ്‌നങ്ങള് നല്‍കുന്നതാണ്.\nവാസ്തു കാഴ്ചപ്പാടില് നിങ്ങളുടെ വീടിന്റെ പ്രവേശന പാത വളരെ പ്രധാനമാണ്. ഉച്ചകഴിഞ്ഞ് ഇന്‍ഫ്രാറെഡ് രശ്മികള് നിങ്ങളുടെ ആരോഗ്യത്തിന് ദോഷകരമാകുന്നതിനാല് സാധാരണയായി തെക്ക് അല്ലെങ്കില് പടിഞ്ഞാറ് പ്രവേശന പാത വാസ്തുപ്രകാരം നിര്‍ദ്ദേശിക്കപ്പെടുന്നില്ല. ദിവസം മുഴുവനും സൂര്യപ്രകാശം പ്രദാനം ചെയ്യുന്നതിനാല് പ്രവേശനകവാടം വടക്ക് അല്ലെങ്കില് വടക്കു കിഴക്ക് വശത്തായിരിക്കണം.\nകിടപ്പുമുറി തെക്ക്പടിഞ്ഞാറ് കോണിലായിരിക്കണം. ഇത് സമാധാനം ഉറപ്പാക്കുകയും വിശ്രമവും നല്ല ഉറക്കം നേടാനും സഹായിക്കും. സാധാരണഗതിയില് ചതുര അല്ലെങ്കില് ദീര്‍ഘചതുരാകൃതിയിലുള്ള കിടപ്പുമുറികള് തിരഞ്ഞെടുക്കുന്നതാണ് ഉത്തമം.\nകുട്ടികളുടെ കിടപ്പുമുറിയിലെ ഏറ്റവും മികച്ച സ്ഥാനമായി വടക്കു കിഴക്ക് അല്ലെങ്കില് വടക്ക്പടിഞ്ഞാറ് മേഘല കണക്കാക്കപ്പെടുന്നു. ജനലുകള് വടക്കേ ചുവരിലാണെന്ന് ഉറപ്പാക്കുക. ഈ സ്ഥാനം മുറിയില് മതിയായ വെളിച്ചം ഉറപ്പാക്കുകയും നിങ്ങളുടെ കുട്ടികളുടെ മുറിയിലെ കേടുപാടുകള് തീര്‍ക്കുന്ന എല്ലാ സൂര്യപ്രകാശങ്ങളും പരിമിതപ്പെടുത്തുകയും ചെയ്യും.\nവാസ്തു മാര്‍ഗ്ഗനിര്‍ദ്ദേശങ്ങള് അനുസരിച്ച് കിഴക്കന് ദിശയില് ഭക്ഷണം തയ്യാറാക്കേണ്ടതിനാല് അടുക്കളയുള്ള ഏറ്റവും മികച്ച മേഖല തെക്ക്കിഴക്കാണ്. അതേ സമയം നിങ്ങളുടെ പ്രധാന വാതിലിനു മുന്നില് അടുക്കള വരുന്നില്ലെന്നു ഉറപ്പു വരുത്തണം.\nടോയ്‌ലറ്റ് അല്ലെങ്കില് റെസ്റ്റ് റൂം എന്നിവയുടെ സ്ഥാനവും സുപ്രധാനമാണ്. നിങ്ങളുടെ ഫ്‌ളാറ്റില് വടക്കുപടിഞ്ഞാറന് കോണിലോ തെക്ക് കിഴക്കന് കോണിലോ ആണ് ടോയ്‌ലറ്റുകള് എന്ന് ഉറപ്പാക്കുക.\nഡ്രോയിംഗ് റൂം വടക്കുപടിഞ്ഞാറന്, തെക്ക് അല്ലെങ്കില് പടിഞ്ഞാറ് ദിശയിലായിരിക്കണം. ഫര്‍ണിച്ചറുകള് തെക്ക്, പടിഞ്ഞാറ് ദിശകളില് സ്ഥാപിക്കണം. വടക്ക്, കിഴക്ക് ദിശകളില് പരമാവധി തുറന്ന സ്ഥലം ലഭിക്കണം.\nവാസ്തു അനുസരിച്ച് മാസ്റ്റര് ബെഡ്റൂമുകള് വീടിന്റെ തെക്കുപടിഞ്ഞാറേ കോണിലായിരിക്കണം. വീടിന് ഒന്നില് കൂടുതല് നിലകളുണ്ടെങ്കില്, മാസ്റ്റര് ബെഡ്റൂം മുകളിലത്തെ നിലയിലായിരിക്കണം. ഇത് മുറിയുടെ ഊര്‍ജ്ജത്തെ ആകര്‍ഷകമാക്കുകയും നിവാസികളില് സ്ഥിരതയുള്ള മനസ് നിലനിര്‍ത്താന് സഹായിക്കുകയും ചെയ്യുന്നു.\nRead more about: vastu tips flat vastu ജീവിതം സ്പന്ദനം വാസ്തു\nVastu Tips For BuyingaNew Flat\nHere in this article we are talking about the vastu tips for buyingaflat. Takealook.


Thulasi Kakkat: March 2008\nലതാ മങ്കേഷ്കര്. ഏ.ആര്.റഹ്‌മാന്\nചിത്രം : സുബൈദ\nവയലിന്റെ നടുക്ക് മുളംകാടുകള് തിങ്ങിനില്‍ക്കുന്ന ഒരു തുരുത്തിലാണ് സുബിന്റെ വീട്. ലതാമങ്കേഷ്കര് പല്ലവി പാടി കഴിയുമ്പോഴേക്കും ഞാന് ബ്രഹ്മപുത്രയുടെ കരയിലുള്ള സുബിന്റെ വീട്ടിലെത്തിയിരിക്കും. അവിടെ മുളംകാടിനുചോട്ടില് മരകസേരയിലിരുന്ന് നോക്കെത്താദൂരത്തോളം പരന്നുകിടക്കുന്ന വയലിലേക്ക് നോക്കി ഗിറ്റാറില് വിരലുകളോടിച്ച് സുബിന് നചികേതയുടേയും ചന്ദ്രബിന്ദുവിന്റേയും പാട്ടുകള് പാടികൊണ്ടിരിക്കുന്നുണ്ടാവും. വീടിനു പുറകിലേക്ക് തുറക്കുന്ന വാതില് വയലിലേക്കാണ്. വയലിലൂടെ ഇറങ്ങി കുറേ നടന്നാല് വയല് അവസാനിക്കുന്നിടത്ത് മറുകാണിച്ചുതരാതെ പേടിപ്പെടുത്തി നിറഞ്ഞൊഴുകുന്ന ബ്രഹ്മപുത്ര കാണാം. ഒരിക്കല് കണ്ടാല് ജീവിതത്തില് ഒരിക്കലും മറക്കാനിടയില്ലാത്ത കാഴ്ച. കേള്‍ക്കുമ്പോഴേല്ലാം സുബൈദയിലെ ഈ പാട്ടെന്നെ അസമിലെ ബ്രഹ്മപുത്രയുടെ കരയിലെ സുബിന്റെ വീട്ടിലെത്തിക്കും, നിറഞ്ഞൊഴുകുന്ന ബ്രഹ്മപുത്ര കണ്ടിട്ടേ ഞാന് മടങ്ങാറുള്ളു.\nചിത്രം : ഗാങ്ങ്സ്റ്റര്\nപൊഞ്ഞാറാകുമ്പോഴൊക്കെ ബാഗുമെടുത്ത് വീട്ടിലേക്കോടുന്ന സ്വഭാവമായതുകൊണ്ട് മിക്കപ്പോഴും മലബാര് എക്സ്പ്രസ്സിലെ സെക്കന്‍ഡ് ക്ലാസ് കമ്പാര്‍ട്ട്മെന്റില് ചവിട്ടുപടിയിലിരുന്നാണ് യാത്ര. പാട്ടുകളുണ്ടാവും കൂട്ടിന്, അന്ന് ജെയിംസ് മാത്രമായിരുന്നു കൂട്ട്. പ്രിതമിന്റെ ഗിറ്റാര്, ജെയിംസിന്റെ ബംഗ്ലാദേശി ഡ്രങ്കണ് വോയ്സ്, ഗൌതം ചദോപാദ്ധ്യയുടെ ഒറിജിനല് കമ്പോസിഷന്. ബംഗാളിയായ ജെയിംസിനല്ലാതെ മാറ്റാര്‍ക്കാണു ഗൌതംദായുടെ പാട്ടിനെ തൊടാന് കഴിയുക? അന്ന് തലശ്ശേരി എത്തുന്നതുവരെ ചവിട്ടുപടിയിലായിരുന്നു. ബര്‍ത്ത്കിട്ടിയപ്പോ കേറികിടന്നു. വണ്ടി നീലേശ്വരം വിട്ടോടുമ്പോഴൊക്കെ ഞാന് സുഖമായി ഉറങ്ങുകയായിരുന്നു.\nമേക്കല് ഹസ്സന് ബാന്‍ഡ്\nഒറ്റപ്പെടലിന്റെ കാലത്ത് കൂടെനിന്നവന്. വാരിപ്പിടിച്ച് ചാരിനിര്‍ത്തുകയൊന്നുമായിരുന്നില്ല, പച്ചഞരമ്പു മുറിഞ്ഞ് ചോരപൊടിയുമ്പോള് കൂടെ പാടുകയായിരുന്നു,\n‘ മേ തോ ബൈഠീ സബ് കുഛ് ഹാറ് വേ\nകദിയാ മില് സാവല് യാറ് വേ...’ ഇപ്പോ ഉണങ്ങിയമുറിവില് വിരല് തടയുമ്പോള് ഹസ്സാ, എനിക്ക് നിന്നെ ഓര്‍മ്മ വരും, നിന്റെ പാട്ടൂം\nPosted by Thulasi Kakkat at 2:13 AM 17 comments\nഓരം ചേര്‍ന്ന് മെല്ലെ നടക്കുന്നവര്\n‘ഒപ്പരം തെയ്യം കാണാന് പോവാന്ന് പറഞ്ഞിറ്റ് നീയെന്താ ഈടെ നിക്ക്‌ന്നേ’ ?\nഎന്നത്തേയും പോലെ അവസാനം നോക്കുമ്പോള് സന്ദീപിനെ കാണാനില്ല. കണ്ടത്തിലാണ് കണ്ടത്, വെറുതെ കവുങ്ങുകളെ നോക്കി നില്‍ക്കുന്നു.\n‘ഞാന് കീഞ്ഞില്ല, നിങ്ങോ പോയ്കോ’\nഅവന് എന്നും ഇങ്ങനെയാണ്.അവന്റെ മാത്രം ലോകത്ത് തനിച്ച്. ഞങ്ങള് ക്രിക്കറ്റ് കളിക്കുമ്പോള് കാഴ്ചക്കാരനായി ബൌണ്ടറിക്ക് പുറത്ത് വെറുതെ നില്‍ക്കും, പുഴയില് തിമര്‍ക്കുമ്പോള് അവന് മറ്റൊരു ലോകത്തെ കരയില്. ഒരേ പ്രായമാണ്. ഒന്നിച്ച് വളര്‍ന്നു. സ്കൂളില് പക്ഷെ ബോര്‍ഡിലെഴുതിയ അക്ഷരങ്ങളൊന്നും അവനോട് കൂട്ടുകൂടിയില്ല. അവിടം മുതലാണെന്നു തോന്നുന്നു അവന് മെല്ലെ നടക്കാന് തുടങ്ങിയത്.\nഎത്ര വേഗത്തില് തിരിച്ചു നടന്നാലാണാവോ ഞങ്ങള് നിന്റെ ലോകത്തെത്തുക..\nഒപ്പരം - ഒന്നിച്ച്\nകീഞ്ഞില്ല - തയ്യാറായില്ല\nPosted by Thulasi Kakkat at 11:07 PM 18 comments\nLabels: Favourites, People, Personal


malaika arora postedayoga pose picture and explains its benefits | യോഗാ പോസിലുളള ചിത്രവുമായി മലൈക അറോറ! വൈറലായി നടിയുടെ ഇന്‍സ്റ്റഗ്രാം പോസ്റ്റ് - Malayalam Filmibeat\n| Updated: Wednesday, June 10, 2020, 15:57 [IST]\nഗ്ലാമര് വേഷങ്ങളിലൂടെ ബോളിവുഡ് സിനിമാ പ്രേമികളുടെ ഇഷ്ടതാരമായി മാറിയ നടിയാണ് മലൈക അറോറ. ഐറ്റം ഡാന്‍സുകളിലൂടെയും മറ്റുമാണ് നടി പ്രേക്ഷകരുടെ ഇഷ്ടം നേടിയെടുത്തത്. അടുത്തിടെ അര്‍ജൂന് കപൂറുമായുളള പ്രണയത്തിന് പിന്നാലെ നടി വാര്‍ത്തകളില് നിറഞ്ഞിരുന്നു. നടനും സംവിധായകനുമായ അര്‍ബാസ് ഖാനുമായി വേര്‍പിരിഞ്ഞ ശേഷമാണ് മലൈക അര്‍ജുനുമായി പ്രണയിലായത്.\nതിരക്കുകള്‍ക്കിടെയിലും സോഷ്യല് മീഡിയയില് എപ്പോഴും സജീവമാകാറുളള താരമാണ് മലൈക. അര്‍ജുന് കപൂറിനൊപ്പമുളള നടിയുടെ ചിത്രങ്ങളും സമൂഹ മാധ്യമങ്ങളില് ആരാധകര് ഏറ്റെടുക്കാറുണ്ട്. ലോക് ഡൗണ് കാലത്ത് മലൈക അറോറയുടെതായി വന്ന പുതിയ ഇന്‍സ്റ്റഗ്രാം പോസ്റ്റും ശ്രദ്ധേയമായി മാറിയിരുന്നു.\nഇത്തവണ യോഗ പോസിലുളള ഒരു ചിത്രമാണ് ബോളിവുഡ് താരം പങ്കുവെച്ചിരിക്കുന്നത്. ഫിറ്റ്‌നെസിന്റെ കാര്യത്തില് എപ്പോഴും അതീവ ശ്രദ്ധ പുലര്‍ത്താറുളള താരമാണ് മലൈക. തിരക്കുകള്‍ക്കിടെയിലും വര്‍ക്കൗട്ട് ചെയ്യാനായി താരം സമയം കണ്ടെത്താറുണ്ട്. ഇത്തവണ ഹലാസന യോഗാ പോസിലുളള ഒരു ചിത്രമാണ് നടി പോസ്റ്റ് ചെയ്തിരിക്കുന്നത്.\nയോഗാ ചിത്രം പങ്കുവെച്ചതിനൊപ്പം ഇതങ്ങനെയാണ് ചെയ്യുകയെന്നും നടി തന്റെ ഇന്‍സ്റ്റഗ്രാം പോസ്റ്റില് വിവരിക്കുന്നുണ്ട്. ഒപ്പം ഇത് ചെയ്താലുളള ഗുണങ്ങളും നടി കുറിച്ചിരിക്കുന്നു. അരക്കെട്ടിന്റെ വണ്ണം കുറയും, ദഹന ശക്തി കൂടും, ശബ്ദശുദ്ധി കൂടും എന്നിവയാണ് ഹലാസന ചെയ്താലുളള ഗുണങ്ങള്. അന്താരാഷ്ട്ര യോഗാ ദിനത്തോടനുബന്ധിച്ചാണ് യോഗാ ചിത്രങ്ങള് പങ്കുവെച്ച് മലൈക എത്തിയിരിക്കുന്നത്. 14 ദിവസം 14 ആസനാസ് എന്ന ഹാഷ്ടാഗോടു കൂടിയാണ് നടി ചിത്രങ്ങള് പങ്കുവെച്ചിരിക്കുന്നത്.\nഹലാസന ചെയ്യുന്ന വിധം\nകൈകള് തലയ്ക്ക് ഇരുവശങ്ങളിലായി ചെവിയോട് ചേര്‍ത്ത് നിവര്‍ത്തി വയ്ക്കുക.\nശ്വാസം എടുത്തുകൊണ്ട് കാലുകള് രണ്ടും വളയാതെ മുകളിലേക്ക് ഉയര്‍ത്തുക.\nശ്വാസം വിട്ടുകൊണ്ട് കാലുകള് രണ്ടും മുട്ടുകള് വളയാതെ തലയ്ക്ക് പുറകിലായി തറയില് മുട്ടിക്കുവാന് ശ്രമിക്കുക.\nശ്വാസം എടുത്തുകൊണ്ട് കാലുകള് മുകളിലേക്ക് ഉയര്‍ത്തുക.\nശ്വാസം വിട്ടുകൊണ്ട് കാലുകള് തറയില് വയ്ക്കുക.\nmalaika arora postedayoga pose picture and explains its benefits


മഴ ശക്തം: ഇടുക്കിയിൽ അണക്കെട്ടുകളുടെ സുരക്ഷ ശക്തമാക്കി; അഞ്ചെണ്ണം തുറന്നു | idukki dam\nമഴ ശക്തം: ഇടുക്കിയിൽ അണക്കെട്ടുകളുടെ സുരക്ഷ ശക്തമാക്കി; അഞ്ചെണ്ണം തുറന്നു\nമുല്ലപ്പെരിയാറിൽ ജലനിരപ്പ് മൂന്നടി ഉയർന്നു\nചെറുതോണി/കുമളി: ഇടുക്കിയിൽ ഓറഞ്ച്, റെഡ് അലർട്ടുകൾ പ്രഖ്യാപിച്ച സാഹചര്യത്തിൽ അണക്കെട്ടുകളിൽ സുരക്ഷ ശക്തമാക്കി. സംഭരണ ശേഷി 95 ശതമാനം കഴിഞ്ഞതിനാൽ അഞ്ച് പ്രധാന ഡാമുകൾ തുറന്നിട്ടുണ്ട്. കനത്ത മഴയെത്തുടർന്ന് മുല്ലപ്പെരിയാർ അണക്കെട്ടിൽ ജലനിരപ്പ് ഒറ്റ ദിവസംകൊണ്ട് മൂന്നടി ഉയർന്നു. ബുധനാഴ്ച 127 അടിയായിരുന്ന ജലനിരപ്പ് 130-ലെത്തി.\nകല്ലാർകുട്ടി അണക്കെട്ടിന്റെ സംഭരണശേഷി 97 ശതമാനത്തിലെത്തിയതിനാൽ ഒരു ഷട്ടർ ഒന്നരയടി ഉയർത്തി സെക്കൻഡിൽ 1500 ലിറ്റർ വെള്ളം ഒഴുക്കി വിടുന്നുണ്ട്. മാട്ടുപ്പട്ടി അണക്കെട്ടിന്റെ രണ്ടു ഷട്ടർ ഒരടിവീതം ഉയർത്തി. സെക്കൻഡിൽ 2500 ലിറ്റർ വെള്ളമാണ് ഒഴുക്കിവിടുന്നത്. പൊൻമുടി അണക്കെട്ടിന്റെ രണ്ടു ഷട്ടറും കുണ്ടള അണക്കെട്ടിന്റെ രണ്ടു ഗേറ്റും തുറന്നിട്ടുണ്ട്. ആനയിറങ്കൽ ഡാമിന് ഷട്ടർ സംവിധാനമില്ലാത്തതിനാൽ നിറഞ്ഞൊഴുകുന്നു. എന്നാൽ, പാംബ്ല അണക്കെട്ടിൽ സംഭരണ ശേഷിയുടെ 72 ശതമാനം വെള്ളമേയുള്ളൂ. ഇടുക്കി അണക്കെട്ടിൽ വ്യാഴാഴ്ച ജലനിരപ്പ് 2387.76 അടിയാണ്. നിലവിൽ 82.54 ശതമാനം വെള്ളം സംഭരിച്ചിട്ടുണ്ട്.\nമുല്ലപ്പെരിയാർ അണക്കെട്ടിന്റെ വൃഷ്ടിപ്രദേശത്ത് വ്യാഴാഴ്ച ഉച്ചമുതൽ കനത്ത മഴ പെയ്യുന്നുണ്ട്. വ്യാഴാഴ്ച വൈകുന്നേരം വരെ അണക്കെട്ടിൽ 35 മില്ലിമീറ്ററും തേക്കടിയിൽ 38 മില്ലിമീറ്ററും മഴ രേഖപ്പെടുത്തി. അണക്കെട്ടിലേക്ക് സെക്കൻഡിൽ 5500 ഘനയടി വെള്ളം എത്തുമ്പോൾ തമിഴ്നാട് 1450 ഘനയടി വെള്ളമാണ് കൊണ്ടുപോകുന്നത്.\nതുലാവർഷത്തിൽ ഒറ്റദിവസത്തെ മഴയിൽ ആറടിയിലേറെ ജലനിരപ്പുയർന്ന ചരിത്രം മുല്ലപ്പെരിയാർ അണക്കെട്ടിനുണ്ട്. ജലനിരപ്പ് ഉയരുന്ന സാഹചര്യം കണക്കിലെടുത്ത് ഉപസമിതി അടുത്തുതന്നെ അണക്കെട്ട് സന്ദർശിക്കാൻ സാധ്യതയുണ്ട്. കനത്തമഴ തുടരുന്ന സാഹചര്യത്തിൽ ഇടുക്കി ഒഴികെ എല്ലാ അണക്കെട്ടുകളിലും കൺട്രോൾ റൂം തുറന്നു. ഇടുക്കി അണക്കെട്ടിൽ വെള്ളിയാഴ്ച രാവിലെ 10-ന് കൺട്രോൾ റൂം തുറക്കും.


അന്ന് ഇസ്രായേൽ തകർത്തത് 30 പോർവിമാനം; 102 പൗരന്മാരെ രക്ഷിച്ച മൊസാദ് തന്ത്രം | Israel | Mosad | Operation Entebbe\nഅന്ന് ഇസ്രായേൽ തകർത്തത് 30 പോർവിമാനം; 102 പൗരന്മാരെ രക്ഷിച്ച മൊസാദ് തന്ത്രം\nസ്വന്തം ലേഖകൻ July 05, 2019 02:09 PM IST\nരാജ്യത്തിനെതിരെ എന്താക്രമണമുണ്ടായാലും തന്ത്രപരമായി നേരിടുന്നതില് മുന്നിൽ നിൽക്കുന്ന രാജ്യമാണ് ഇസ്രായേൽ. ഇസ്രായേലിന്റെ രഹസ്യാന്വേഷണ ഏജൻസി മൊസാദിന്റെ പ്രവർത്തനങ്ങള് ലോകരാജ്യങ്ങൾക്ക് മാതൃകയാണ്. മൊസാദിന്റെ നേതൃത്വത്തിൽ രാജ്യത്തെ പൗരന്മാരെ രക്ഷിച്ച സംഭവമാണ് 'എന്റെബെ മിഷൻ' അഥവാ തണ്ടബോൾട്ട്. എന്റെബെ മിഷന്റെ 43ാം വാർഷികമായിരുന്നു കഴിഞ്ഞ ദിവസം.\n1976 ജൂണിൽ ടെൽ അവീവിൽ നിന്ന് പാരിസിലേക്കുള്ള എയർ ഫ്രാൻസിന്റെ എയർബസ് 246 ജീവനക്കാരുമായി പറന്നുയർന്നു.യാത്രക്കിടെ ഏതൻസിൽ നിന്ന് 58 യാത്രക്കാർ കൂടി വിമാനത്തിൽ കയറി. ഇവരിൽ നാലുപേർ വിമാന റാഞ്ചികളായിരുന്നു.\nനിമിഷങ്ങൾക്കകം വിമാനം റാഞ്ചി. തട്ടിയെടുത്ത വിമാനം ലിബിയയിലെ ബംഗാസി വിമാനത്താവളത്തിൽ ഇറക്കി. ബംഗാസിയിലുള്ളപ്പോൾ യാത്രക്കാരിൽ ഒരാളെ ബന്ദികൾ വിട്ടയച്ചു. തുടർന്ന് ജൂൺ 28ന് ഉച്ചക്ക് വീണ്ടും പറന്നുയർന്നു.\n24 മണിക്കൂർ യാത്രക്ക് ശേഷം ഉഗാണ്ടയുടെ തലസ്ഥാനമായ എന്റെബെയിൽ ഇറങ്ങി. റാഞ്ചികൾക്കൊപ്പം ആയുധധാരികളായ നാലുപേർ കൂടി ചേർന്നു. ഇസ്രയേലിൽ ജയിലിൽ കഴിയുന്ന 56 ഭീകരരെ വിട്ടയയ്ക്കുക, 50 ലക്ഷം ഡോളർ കൈമാറുക എന്നിവയായിരുന്നു റാഞ്ചികളുടെയും ഉഗാണ്ട പ്രസിഡന്റിന്റെയും ആവശ്യം. ആവശ്യം നിരാകരിച്ചാൽ യാത്രക്കാരെ വധിക്കുമെന്ന് ഭീഷണി. ബന്ദികളിൽ എൻപതോളം പേർ ഇസ്രായേൽ പൗരന്മാരായിരുന്നു.\nഎന്തുവിലകൊടുത്തും പൗരന്മാരെ മോചിപ്പിക്കാൻ ഇസ്രായേൽ ശ്രമം തുടങ്ങി. ആഫ്രിക്കൻ മേഖലയിലെ, ഇസ്രയേലിന്റെ സൗഹൃദ രാജ്യങ്ങളുമായെല്ലാം ചർച്ചകൾ നടത്തി. സൈനിക നീക്കത്തിലൂടെ റാഞ്ചികളെ കീഴടക്കി യാത്രക്കാരെ രക്ഷിക്കുകയായിരുന്നു ലക്ഷ്യം.\nഈജിപ്ഷ്യൻ പ്രസിഡന്റ് അൻവർ സാദത്ത് വഴി ഉഗാണ്ടൻ പ്രസിഡന്റുമായി ചർച്ചക്കുള്ള ശ്രമം നടന്നു. അന്നത്തെ പലസ്തീൻ നേതാവ് യാസര് അറാഫത്ത് അടക്കം ഈദി അമീനോടു സംസാരിച്ചു. തന്ത്രപരമായ ചര്‍ച്ചകൾക്കൊടുവിൽ ജൂൺ 30 ന് പ്രായം ചെന്നവർ, സ്ത്രീകൾ, കുട്ടികൾ എന്നിവരടങ്ങുന്ന 48 അംഗ സംഘത്തെ വിട്ടയച്ചതു. ഇതിൽ 47 പേരും പാരിസിലേക്കു പറന്നു. ഒരാളെ ആശുപത്രിയിൽ പ്രവേശിപ്പിച്ചു. എന്നാൽ ഇസ്രയേലിൽ നിന്നുള്ള ഒരാളെയും വിട്ടയച്ചില്ല. ജൂലൈ നാലിന് 100 പേരെക്കൂടി വിട്ടയച്ചു. ഇതോടെ മൊത്തം 148 പേർ രക്ഷപ്പെട്ടു. ഈ സമയത്തെല്ലാം ഇസ്രയേൽ സേനയും സര്‍ക്കാരും കമാൻഡോ നീക്കത്തിനുള്ള ആസൂത്രണത്തിലായിരുന്നു.\nപത്ത് ഫ്രഞ്ച് പൗരന്മാരും 84 ഇസ്രായേൽ പൗരന്മാരുമാണ് അവശേഷിച്ചത്. തുടർന്ന് അവരെ രക്ഷിക്കുക എന്നതായി ദൗത്യം. ജൂലൈ മൂന്നിന് വൈകിട്ട് 6.30 നാണ് ‘മിഷൻ എന്റെബെ’യ്ക്ക് ഇസ്രയേൽ മന്ത്രിസഭ അനുമതി നൽകിയത്. പിന്നീടുള്ള മണിക്കൂറുകളിൽ കാര്യങ്ങൾ തകൃതിയായി നടന്നു. എന്നാൽ അനുമതി ലഭിക്കും മുൻപുതന്നെ ഇസ്രയേലിന്റെ കമാൻഡോ സംഘം എല്ലാ ഒരുക്കങ്ങളും പരിശീലനവും നടത്തിയിരുന്നു. ഇതോടൊപ്പം മൊസാദിന്റെ രഹസ്യ നീക്കങ്ങളും നടന്നു.\nവ്യക്തമായ മാപ്പിങ് നടത്തി. എയര്‍പോര്‍ട്ട് നിർമിച്ചവരിൽനിന്ന് ഓരോ വിവരവും ശേഖരിച്ചിരുന്നു. ബന്ദികളെ മാറ്റി പാര്‍പ്പിച്ചിരുന്ന കെട്ടിടത്തിന്റെ മാതൃക തന്നെ നിർമിച്ചാണ് കമാന്‍ഡോകള് പരിശീലനം നടത്തിയത്. ദൗത്യത്തിനു വേണ്ട സാങ്കേതിക സംവിധാനങ്ങൾ വരെ ആ നാലു ദിവസം കൊണ്ട് ഇസ്രയേൽ ഗവേഷകർ വികസിപ്പിച്ചെടുത്തു.\nഎന്നാൽ ഇസ്രയേലും ഉഗാണ്ടയും തമ്മിൽ വലിയ ദൂരമുണ്ടായിരുന്നു. ഇത്രയും ദൂരം പോർവിമാനങ്ങൾ പറന്ന് ദൗത്യം നടത്തി മടങ്ങുക എന്നത് ഇസ്രയേൽ സേനയെ സംബന്ധിച്ച് വലിയ വെല്ലുവിളിയായിരുന്നു. ഇസ്രയേലിൽനിന്ന് ഉഗാണ്ടയിലേക്ക് ഏകദേശം 4000 കിലോമീറ്റർ ദൂരമുണ്ട്. ഇത്രയും ദൂരം സഞ്ചരിക്കണമെങ്കിൽ ഇടയ്ക്ക് ഇന്ധനം നിറയ്ക്കേണ്ടിവരും. ഇതിനുള്ള വഴികളും അവര് കണ്ടെത്തി.\nകെനിയയുടെ സഹായം തേടി. ഉഗാണ്ടയുമായി അകന്നു നിന്നിരുന്ന കെനിയ ഇസ്രയേലിനെ സഹായിക്കാമെന്നു പറഞ്ഞു. ലാൻഡ് ചെയ്യുന്ന ഇസ്രയേല് വിമാനങ്ങള്‍ക്ക് ഇന്ധനം നിറയ്ക്കാനുള്ള സൗകര്യമൊരുക്കാമെന്ന് കെനിയ ഉറപ്പു നൽകി.\nജൂലൈ നാലിനു വൈകിട്ടാണ് നാലു ഭീമൻ ഹെര്‍ക്കുലീസ് വിമാനങ്ങള് ഇസ്രയേലില്‍നിന്ന് ടേക്ക് ഓഫ് ചെയ്തത്. നൂറോളം പേരാണ് സംഘത്തിലുണ്ടായിരുന്നത്. സൗദി അറേബ്യ, ലിബിയ തുടങ്ങിയ രാജ്യങ്ങളുടെ റഡാറിൽ കുടുങ്ങാതിരിക്കാൻ വിമാനങ്ങള് ചെങ്കടലിനു മുകളിലൂടെയാണ് പറന്നത്. അതും കേവലം മുപ്പത് മീറ്റര് ഉയരത്തിൽ. ജൂലൈ നാലിനു രാത്രി പതിനൊന്നിന് എന്റെബേ എയര് ട്രാഫിക്കിനെ ഇരുട്ടിലാക്കി മൂന്നു വിമാനങ്ങളും ഉഗാണ്ടയിൽ ലാൻഡ് ചെയ്തു. ഒരു വിമാനം നിരീക്ഷിച്ചു വട്ടമിട്ടു പറന്നു. റാഞ്ചികൾ കരുതിയത് ഈദി അമീനിന്റെ പ്രത്യേക വിമാനമാണ് വട്ടമിട്ടു പറക്കുന്നതെന്നാണ്. മറിച്ചൊന്ന് ചിന്തിക്കാൻ ഉഗാണ്ടൻ സൈന്യത്തിനും കഴിഞ്ഞില്ല.\nഇസ്രയേലിൽനിന്നു വിമാനം വഴി കൊണ്ടുവന്ന കറുത്ത ലാൻഡ് റോവറാണ് കമാൻഡോകൾ ഉപയോഗിച്ചത്. ഉഗാണ്ടയിൽ ഈദി അമീന് ഉപയോഗിക്കുന്നത് കറുത്ത ലാന്‍ഡ് റോവര് കാറാണ്. ഈ കാറിൽ കമാന്‍ഡോകള് ബന്ദികളെ പാർപ്പിച്ചിരുന്ന കെട്ടിടത്തിലേക്കു നീങ്ങി. എന്നാൽ രണ്ടു പേർ കാർ തടഞ്ഞു. ദിവസങ്ങൾക്ക് മുൻപ് ഈദി അമീൻ വെളുത്ത ബെൻസ് വാങ്ങിയിരുന്നു. ഇതാണ് സംശയത്തിനു കാരണമായത്. ഇക്കാര്യം മൊസാദിനും കണ്ടെത്താൻ കഴിഞ്ഞിരുന്നില്ല.\nഎന്നാൽ ഇസ്രയേലി കമാന്‍ഡോകളുടെ തോക്കുകള് അവരെ തീർത്തു. നിമിഷ നേരത്തിനുളളിൽ കമാൻഡോകൾ കെട്ടിടത്തിലേക്ക് ഇരച്ചു കയറി. ബന്ദികളോടെല്ലാം നിലത്ത് കിടക്കാൻ ഉത്തരവിട്ടു. ഹീബ്രുവിലായിരുന്നു സംസാരം. ഇതിനിടെ എല്ലാ റാഞ്ചികളെയും കൊന്നൊടുക്കി. ഏറ്റുമുട്ടലിൽ നാലു പേർ മരിച്ചു. എല്ലാം നിമിഷ നേരം കൊണ്ട് തീർത്തു. 106 പേരിൽ 102 പേരെയും രക്ഷിക്കാനായി.\nഒരു ഭാഗത്ത് ബന്ദികളെ രക്ഷിക്കാൻ തോക്കുകൾ ശബ്ദിച്ചപ്പോൾ മറുഭാഗത്ത് എയർ പോർട്ടിലുണ്ടായിരുന്ന ഉഗാണ്ടന് വ്യോമസേനയുടെ 30 മിഗ് പോർ വിമാനങ്ങള് ഇസ്രയേല് സേന തകര്‍ത്തു. ദൗത്യം കഴിഞ്ഞ് മടങ്ങുമ്പോൾ ഉഗാണ്ട വ്യോമാക്രമണം നടത്താതിരിക്കാനായിരുന്നു ഇത്. 56 മിനിറ്റ് നീണ്ട ദൗത്യത്തിനു ശേഷം അന്നു രാത്രി തന്നെ ഇസ്രയേല് സേന ബന്ദികളുമായി എന്റെബേയില് നിന്ന് പറന്നുയർന്നു. പോയത് കെനിയയിലെ നെയ്റോബിയിലേക്ക്. അവിടെനിന്ന് ഇന്ധനം നിറച്ച് നാലുവിമാനങ്ങളും ടെല് അവീവിലേക്ക്.